
Tu čia, mano meile, ir aš gyvenu tik tavim. 

Į tave ištrykš mano esybės šaltinis, tau atversiu 
savo moterišką naktį, šviesesnę už tavo vyrišką 
dieną, ir mano meilės didybė galbūt padės tau 
suprasti, kaip gera būti mylimam. Tada - 
laisvė kūnams! Atsidavimas, atsidavimas ir 
būties malonė! Naktis tau atveria moterį, 

Jos kūną, jos uostus ir krantus, ir vidinę naktį, 


kur ilsisi atsiminimai. Tegul joje prisiglaudžia meilė! 


SEN-DŽONAS PERSAS (Saint-John Perse). Orientyrai 

Įžanga 


Galas nekaltumui 


Pradžioje buvo žmogus, nuogas ir nemirtingas, bevil- 
tiškai vienas švelnioje Edeno sodo vešlumoje... Jam švietė žvaigždės 
ir saulė, jį gaivino tyras vanduo, maitino saldžios uogos, o vieninte- 
liai draugai buvo gyvūnai... Bet jau pačiame šio pasaulio tobulume 
slypėjo nuobodulio daigai. Adomas dykinėjo ir keistai jautėsi, širdį 
ir kūną graužė nuolatinis nepasitenkinimas. Viešpats Dievas rūpi- 
nosi net menkiausiais jo poreikiais, tad nusprendė pagelbėti ir sukū- 
rė jam alter ego*, jo kūno kūną, jo kaulų kaulą, panašų ir drauge 
skirtingą: iš Adomo šonkaulio Dievas padarė moterį pagal žmogaus 
paveikslą. Nuo to laiko vyras ir moteris yra skirtingi, vienas kitą 
papildo ir vienas kitam prieštarauja. Adomas gavo į save panašią ir 
sau lygią būtybę - Moterį. 

Drauge jie atrado Meilę. Gimė pirmoji pora. 

Vyras ir moteris ilgai buvo laimingi, tyrinėdami vienas kitą tame 
Edene, geidulingumo buveinėje. Jiedu nepažinojo nei gėdos, nei 
tabu, jiems nereikėjo slėptis nuo nieko ir, svarbiausia, nuo savęs. 
Dievas buvo uždraudęs tik vieną dalyką: ragauti vaisių nuo Pažini- 
mo medžio. 

Žaltys, velniškas padaras, sukurtas tuo pat metu kaip ir Moteris, 
pakurstė porą neklausyti Dievo. Moteris pirmoji pasidavė pagun- 
dai, o paskui šiuo pragaištingu keliu nusitempė ir vyrą. 

Pamatęs išdavystę, Dievas užsirūstino ir išvijo juos iš žemiškojo 
rojaus. Viešpats pasmerkė Moterį gimdyti skausme, o Vyrą - kentė- 
ti kartu su ja. 


* Antrasis aš (lot.). 

Jiedu buvo sujungti džiaugsme ir varge. 

Nuo tada Adomas ėmė Žiūrėti į žmoną kitokiomis akimis. Dabar 
ji buvo skirta ne vien jo malonumams, kaip ir jis josios. Iš Moters 
įsčių gimė kitos gyvybės, nes per ją ir jos kvailą nepaklusnumą jie 
tapo mirtingi. Moteris buvo pervadinta Havah - Ieva. 

Adomui ir Ievai, pirmiesiems įsimylėjėliams, gyvenimas pasisuko 
visai kitokia linkme. Drauge su nekaltumu atėjo galas ir aistringam, 
absoliučiam susiliejimui. Užsitraukus Dievo nemalonę, prasidėjo ne- 
sibaigiančios paieškos: buvo siekiama susigrąžinti prarastą laimę, to- 
bulą, neprilygstamą, nepažeidžiamą meilę, kuriai būtų nepavojingas 
joks velnias gundytojas. 


Nesibaigiančios paieškos 


Šiais ankstyvaisiais pasaulio laikais radosi subtilios gun- 
dymo ir meilės žaismo taisyklės. Iš kartos į kartą buvo perduodama 
neapibrėžiama, tačiau būtina meilės jausmo jėga. Jausmo, neatskiria- 
mo nuo nepastovios žmogaus prigimties, jausmo, kurio vertė buvo 
glaudžiai susijusi su šventumo idėja. Adomas ir Ieva, mitiniai žmoni- 
jos tėvai, nusikalto išdavę savo Dievą, su kuriuo iš pradžių sudarė lyg 
ir idilišką trijų asmenų porą; jų palikuonys turėjo išpirkti tą garsiąją 
prigimtinę nuodėmę ir vėl pelnyti Dievo malonę. Bet ši užduotis at- 
rodė sunki: kad atgautų sielos ramybę meilėje, žmonės privalėjo iš- 
mokti tramdyti savo instinktus ir valdyti konfliktiškus polinkius. 

Mylėti nežlugdant kitų ir savęs. 
Pasak Pradžios knygos, žmonija buvusi pasmerkta priimti šį sunkų 
iššūkį. 


Ir per amžių amžius visur ieškoti Gralio taurės. 

Pirmas skyrius 


Bibliniai laikai 
Edeno ilgesys 


Kaip obelis tarp misko medžių, 

mano mylimasis tarp vaikinų! 

Smagu sėdėti jo bauksmėje, 

0 jo vaisiai man saldūs. 

Mane jis įvedė į pokylio mene, 

ir jo ženklas viršum manęs buvo meilė. 
Stiprink mane razinų tešlainiu, 
atgaivink mane obuoliais, 

nes aš sergu meile. 


GIESMIŲ GIESMĖ, 2, 3-5 

Ji tik dvylikos ar penkiolikos metų: vos sulaukusi brandos, 
turi būti ištekinta. Ši jaunutė mergina pati audžiasi vil- 
nonius ar lininius drabužius, tunikas su rankovėmis ar be 
jų, su didesnėmis ar mažesnėmis iskirptemis, bet visada il- 
das ir pakankamai plačias. Ji ištisas valandas siuvinėja jas 
spalvotais siūlais, o kartais papuošia keletu perlų. Pagal pa- 
proti mergina turi elgtis kukliai, beveik griežtai, bet koke- 
tiškiausios nedvejodamos apsikarsto brangenybėmis: vėri- 
mais, apyrankėmis, žiedais ant pirštų tr nosyje, auskarais, 
sagėmis ir įvairiausiais pakabučiais. Prie juosmens, ant riešo 
arba kaklo kabinami amuletai, kvepalų dėžutės, veidrodžiai, 
guosiami diržai. Išeidama iš namų, jaunoji sužadėtinė su- 
sisupa plačiu apsiaustu arba apsigobia šalin, ilgus plaukus 
paslepia po turbanu, 0 sulig kiekvienu žingsniu skimbčioja 
mažyčiai varpeliai, puošiantys plonas kulkšnių grandinėlės. 

Jos vardas Sara, Rachelė, Rebeka, Judita, Lėja, Ada, Ma- 
vija, Salomėja, Estera, Ona, Morta... 


Jis dažnai už Ją daug vyresnis. Nešioja barzdą ir pusilgius 
plaukus, kaktą kartais apsijuosia odiniu raiščiu. Jis vilki 
kuklia tunika, išausta moterų, kurių pareiga žiurėti, kad ji 
visada būtų svari: tuniką puošia tik diržas, į kurį gali būti 
ismeigtas peilis. Kojos apautos paprastais sandalais, žemais 

arba su auliukais, kurie suvarstomi raisteliais. Aprangoje nera 
nieko nereikalingo. Jei jis nešioja kokią brangenybę - žiedą, 
apyrankę, kuloną, — tai visų pirma dėl jos simbolinės ar ma- 
giškos reikšmės. 

Jo vardas Izaokas, Abelis, Izmaelis, Jokūbas, Jeremijas, Ben- 
jaminas, Juozapas, Aleksandras, Dovydas, Jobas... 


SIMBOLIAIS TAPUSIOS POROS 


Adomas iv Ieva, Samsonas ir Delila, 
Saliamonas ir Šebos karalienė, 
Jokúbas ir Rachelė, Dovydas ir Batseba 


Ir dziaugsme, ir varge 


Biblijoje kalbama ne tik apie karus ir nelaimes, diaspo- 
ras ir religinius konfliktus, bet ir apie meilẹ, kartais gana tiesmukai 
pasakojama apie amžininkų papročius ir tradicijas. Joje smulkiai ap- 
rašyti prievartavimai, idilės, svetimavimas, iškrypimai arba nuosta- 
bios aistros. Mūsų istorijos aušroje Senasis ir Naujasis Testamentai 
atkuria tų neramių amžių kroniką, kurioje dažnai ne tiek parodomas 
švelnumas, kiek pastangos užvaldyti kitą žmogų. Laimikis — meilės 
objektas, bet taip pat teritorijos ir dvasiniai dalykai: šeima kuriama 
tam, kad žmogus patektų į kokią nors tautą, socialinę ar religinę 
bendruomenę. Todėl reikia priimti tam tikrus įstatymus ir jų laiky- 
tis, kad vyrautų tvarka ir būtų užtikrintas giminės tęstinumas: mo- 
terys yra Istorijos kurstytojos, nes jų vaikai — tai ateitis. 

Esant tokiai perspektyvai, dviejų Žmonių sąjunga visada labai svarbi 
ir turi didelių pasekmių. Dviprasmiška ir nenugalima, tiek pat kilni 
kiek ir pavojinga, meilė, anot Giesmių giesmės, „stipri kaip mirtis“. 


Seksas, melas ir tarnaitės žmonos 


Biblinėms tautoms meilė įmanoma tik santuokiniame 
gyvenime. Numatyti visi neaiškūs atvejai, visokie ištvirkavimai, tai- 
gi niekas nenukrypsta nuo to, kas sudaro švenčiausiąją instituciją. 
Kūno šauksmui, kurį patriarchai Žino esant nenumaldomą, skiria- 
mas ypatingas dėmesys — šito nepaneigia ir mus pasiekęs posakis 
„bibliškai pažinti vienam kitą“. Rytietiškas juslingumas būdingas dau- 
geliui pasakojimų, kur lytinis aktas sugriauna likimus, bet dorovė 
visada būna išgelbėta, kad ir kokią kainą už tai tenka sumokėti. 

Pirmasis didelis Pradžios knygos pasakojimas apie meilę prasideda 
aistra iš pirmo žvilgsnio, ir įsimylėjėlis per moterį dar kartą užmiršta 
visas savo pareigas ir priedermes... 

Norėdamas išvengti brolio pykčio, jaunas žydas Jokūbas pabėga 
pas dėdę į Haraną. Sapne Viešpats pažada jam Žemę ir gausybę pa- 
likuonių. Jokūbas taip pat svajoja apie turtingus namus, tremties 
pabaigą ir susitaikymą su artimaisiais. Jis tvirtai tiki ateitimi, turi 
didelių ambicijų ir jaunatviškos jėgos. Jaunuolis karšto būdo ir, pir- 
mą kartą išvydęs Rachelę, jaunesniąją dėdės Labano dukterį, labai ja 
susižavi ir tuoj pat įsimyli gražiąją piemenaitę, kuri visiems atrodo 
„dailiai nuaugusi ir graži“*. Dabar jaunuoliui galvoje vien meilė. 
Kad gautų gražuolės ranką, jis pasisiūlo tarnauti Labanui septyne- 
rius metus, ir „Jokūbas ištarnavo už Rachelę septynerius metus, bet 


*Pr.-29, 17, 

jie atrodė jam tarsi keletas dienų — taip labai ją mylėjo“*. Pagaliau 
atšvenčiamos vestuvės ir jaunuolis nueina pas žmoną į vedybinį guolį. 
Bet kaip jis nustemba rytą! Jokūbas pamato atėmęs nekaltybę Lėjai, 
vyresniajai Rachelės seseriai. Tada Labanas jam paaiškina, kad turė- 
jo griebtis šios klastos laikydamasis papročių: jaunesnioji neišleidžia- 
ma už vyro prieš vyresniąją, nes toji niekada nenusiplautų gėdos, 
paliktos merginos niekas nenorėtų! Tokio pobūdžio dilemoms spręsti 
ir buvo sugalvota daugpatystė: dar septyneri metai tarnavimo, ir 
Jokūbas gauna Labano sutikimą vesti Rachelę. Savaime supranta- 
ma, iš dviejų seserų ji bus labiau mylima ir dėl to užsirūstins net 
Viešpats. Kad tarp jų nusistovėtų pusiausvyra, jis pirmiausia padaro 
Lėją vaisingą. Kaip leidžia Įstatymas, Rachelė duoda atkirtį pasitel- 
kusi tarnaitę, kuri Jokūbui pabus „kaip žmona“... Tarp žmonų ir jų 
ištikimų tarnaičių prasideda tikros motinystės varžybos, ir dėl to 
pasaulį išvysta dvylika vaikų — dvylikos Izraelio genčių protėvių. 


Malonumo variacijos 


Jei tikėsime Rachelės ir Jokūbo istorija, protėvių rū- 
pestis buvo „perkurta“ šeima, motinystė pagal įgaliojimą ir įvaikini- 
mas. Judėjų ir krikščionių pasaulis tam tikrus įstatymus ir visuome- 
ninio elgesio taisykles paveldėjo iš babiloniečių: pavyzdžiui, garsu- 
sis Hamurapio įstatymas* * leidžia nevaisingai moteriai duoti savo 
vyrui vergę, kad jis ją apvaisintų, o tos vergės vaikas taptų jos vaiku. 

*Pr 29, 20. 

**Tai pirmasis žinomas pilnas įstatymų kodeksas, akadų kalba iškaltas 

akmeniniame stulpe 1750 m. pr. Kr. valdant Hamurapiui. Jį sudaro 


282 straipsniai. Taliono įstatymas, minimas Evangelijose, yra vienas iš 
pagrindinių jo šaltinių. (Aut. past.) 

"Tada ši vergė-žmona kaip atlygį už šeimininkams padarytą paslaugą 
gauna laisvę. Teisėta žmona dalyvauja pačios parinktos sugulovės 
gimdyme ir, anot įprasto posakio, priima vyro vaiką „ant savo ke- 
lių“. Drauge su pribuvėja ji rūpinasi naujagimiu: nukerpa bambos 
virkštelę, ištrina kūdikio pilvuką druska, jį išmaudo ir suvysto. Tei- 
sėta žmona taip pat parenka ir paskelbia įsūnio vardą. Taigi vaikas 
turės dvi motinas - širdies ir kūno. 

Daugpatystė norint susilaukti palikuonių to laikotarpio kroniki- 
ninkams atrodo įprastas reiškinys. Vyras ir moteris išauklėti taip, 
kad jų ateities tikslas — „būti vaisingiems ir daugintis“. Sūnūs yra 
tėvų pasididžiavimas, o juos pagimdžiusios motinos atlieka savo pa- 
reigą kaip moterys; nevaisingos sutuoktinės peikiamos, niekinamos, 
pašiepiamos. Jei ji negimdo, vadinasi, Dievas jai užtraukė didžiulę 
gėdą ir vyrui su ja nėra ką veikti! Laimingos Biblijos žmonos teigia, 
jog gimdydamos jos save sukuria... Daugpatystė dėl įvairovės ir ma- 
lonumo, vien dėl vyriško libido patenkinimo, atrodo, buvo prakti- 
kuojama daug rečiau - visų pirma todėl, kad reikėjo prisiimti įsipa- 
reigojimus! Biblijos įstatymai šiuo klausimu labai tikslūs. 

Daugpatis vyras negali pabloginti savo žmonų gyvenimo todėl, 
kad nusprendė pasiimti naują sugulovę. 

Kiekvieną žmoną jis turi pagerbti bent kartą per savaitę, nebent 
jam trukdytų darbas. Tuomet yra nustatytas minimumas: karavani- 
ninkai santuokinę pareigą privalo atlikti bent kartą per mėnesį, o 
jūreiviai — kas pusė metų. Tačiau vyras negali priversti žmonos atlik- 
ti lytinį aktą, jei ji nesutinka. 

Taigi klestėjimas ir gera sveikata garbingam daugpačiui - sine qua 
non* sąlygos... 

Toks, be abejonės, yra karalius Saliamonas, turėjęs „septynis šim- 


*Būtinos (Jot.). 


BIBLINIAI LAIKAI 17 


tus žmonų ir tris šimtus sugulovių“*. Puikus estetas ir didelis eroto- 
manas Saliamonas, be idilės su Šebos karaliene, negali susilaikyti 
nepamylėjęs visų, kurios pasitaiko po ranka. Nepaisydamas Viešpa- 
ties perspėjimų, jis nuolat didina savo haremą, apgyvendindamas 
jame visų kraštų moteris, net ir tas, kurios garbina kitus dievus: ma- 
tyt, tai ir yra jo silpnoji vieta. Senojo Testamento Dievas nepakan- 
tus. Saliamonas, duodamas žmonoms tikėjimo laisvę ir dalyvauda- 
mas kai kuriose jų ceremonijose, labai įžeidžia Aukščiausiąjį. Tai jį ir 
pražudo. Senojo Testamento pamokymas aiškus: nevaldoma kūniš- 
ka meilė atitolina nuo Dievo. Geidulingumas iš esmės yra pagoniš- 
kas. Kūnas klaidina protą. 


Būti ar nebuti... nekaltai 


Vaikinui patariama tuoktis labai jaunam veikiausiai sie- 
kiant užkirsti kelią paleistuvystėms. Celibatas beveik gėdingas: beje, 
"tuo metu hebrajų kalboje nebuvo žodžio šiai sąvokai apibrėžti. Vai- 

kinai privalo vesti nesulaukę nė dvidešimties metų, o merginos daž- 
niausiai teka vos subrendusios arba net anksčiau. Vyras niekada ne- 
turi likti našlys. Tačiau moteris, kuri, deja, neteko vyro, dažnai būna 
pasmerkta vienatvei. Ji jau „pažino“ vyrą ir nėra nekalta, taigi prara- 
do daug žavesio. Ji yra gerbiama, bet negeidžiama... 

Nekaltybės svarba matyti jau Pradžios knygoje, kur aprašoma Re- 
beka, „labai graži, vyro nepažinta mergelė“**: nekalta mergina yra 
estetinis ir etinis idealas. Kiekvienas garbingas vyras tikisi gauti ty- 


*1 Kar 11,3. 
**Pr 24, 16. 

rumą kaip atpildą už savo meilę... Už tokią pat išskirtinę meilę 
kaip ir Dievui — tik su jo palaiminimu ta meilė pasidaro teisėta. 
Prostitutės buvo laikomos sugedusiomis tikrąja to žodžio prasme, 
kaip ir išsiskyrusios arba atleistos moterys, kurios tikriausiai turėjo 
didžiulę ydą, jei vyrai daugiau jų nenorėjo! O pagonės, būtinai 
ištvirkusios, nekaltos likdavo tik ligi tol, kol jas paaukodavo ant 
šlykščių stabų, Baalo ar Astartės*, altoriaus, o tada nugrimzdavo į 
baisiausią pasileidimą. 


Palaida meile 
° vo. . e e oy . . . 
ir šeimyniniai ištvirkavimai 


Užtat skaistybė nebeegzistuoja Senojo Testamento pat- 
riarchų žodyne. Toje epochoje niekas nepaiso tokios kvailystės, į ją 
žiūrima veikiau kaip į nesiderinančią su pamaldžiu elgesiu. Kai mer- 
gina vyrui patinka, šis ją paima gražiuoju ar jėga, ir niekas tuo per 
daug nesipiktina. Tai netgi atrodo gana natūralu. Bet kadangi būti- 
nai reikia išsaugoti šeimos garbę, tvarkos sergėtojai numatė išpirką 
už šiurkštumą, kurio niekas nelaiko nusikaltimu, o tik prasižengimu 
bendruomenei. Todėl biblinis teisynas skiria dvi prievartos rūšis, ku- 
rias reikia išpirkti: 

„Paprastas“ išprievartavimas, kai mergina nesutinka atsiduoti už- 
puolikui. Kaltininkas privalo vesti auką ir atsilyginti jos tėvui ar šei- 
mai didele pinigų suma. 

Nekaltybės atėmimas, kai dūsautojas merginą suvilioja. Nesvar- 


* Baalas - senovės kanaaniečių arba finikiečių derlingumo dievas. 
Astartė — semitų tautų derlingumo, motinystės ir meilės deivė. 

bu, ar ji buvo įsimylėjusi ir sutiko, ar ne, kūnišku aktu vis tiek užsi- 
traukė nešlovę. Meilužis tuoj pat turi ją vesti. 

Tol, kol įmanomas agresijos įteisinimas 2 posteriori*, prievartavi- 
mas yra nereikšmingas dalykas. Šiuo atveju niekam nesvarbu, ką jaučia 
mergina, turinti susieti gyvenimą su prievartautoju! Negailestingi 
laikai. Lengvai sutinkama, kad vyras šitaip gali rodyti geismą: kalbė- 
dami apie garsių giminių palikuonis, Biblijos autoriai pasakoja apie 
keistą „meilę“, įkvepiančią tokį Žiaurumą, o ne apie netramdomą 
libido protrūkį... 

Antai šlovingojo karaliaus Dovydo sūnus Amnonas beprotiškai 
įsimylėjo savo įseserę geidulingąją Tamarą. Visi jo labai gailėjosi, 
mat „Amnonas taip kankinosi, kad susirgo dėl savo sesers Tamaros, 
nes ji buvo mergelė, ir Amnonui atrodė neįmanoma ką nors jai pa- 
daryti“**. Deja! Sugalvojęs gudrią klastą, galiausiai jis išprievartavo 
gražuolę, nepaisydamas jos maldavimų. Patenkinęs geismą, Amno- 
nas grubiai išvarė Tamarą ir „pajuto jai labai stiprią neapykantą. Iš 
tikrųjų jo neapykanta buvo kur kas didesnė už aistrą, kurią jautė 
jai“***, Tamarai net neliko vilties tapti jo Žmona, kad išvengtų gė- 
dos. Kai ji verkdama grįžo namo ir papasakojo apie savo nelaimę, jai 
tiesiog buvo liepta užčiaupti burną: „Dabar apie tai tylėk... Jis tavo 
brolis. Neimk to į širdį“****. 


Kraujomaiša šiuo atveju yra lengvinanti aplinkybė. 


*Remiantis faktais (Jot.). 
**2 Sam 13, 2. 

***2 Sam 13, 15. 
****2 Sam 13, 20. 


MEILĖ: istorija 20 


Uždrausta meilė 
17 samprotavimai apie vaikus 


Kraujo ir šeimos ryšiai svarbesni už viską ir daug ką 
pateisina, net baisiausias skriaudas. Šeimyninės struktūros ilgaam- 
žiškumas keliamas aukščiau už individą, jo meilę ir laimę. Vargas 
tam arba tai, kuri išdrįstų šitai ginčyti! Vyras, gulintis su ištekėjusia 
arba susižadėjusia moterimi, pasmerkiamas mirti. Jei moteris prisi- 
pažįsta su tuo sutikusi, jai skiriama tokia pat bausmė: svetimautojai 
užmėtomi akmenimis*. 

Merginos kūno ir dvasios skaistybė - nuolatinis tėvų rūpestis. „Tu- 
ri sūnų? Drausmink juos, sprandus lenk jiems nuo mažens. Turi duk- 
terų? Laikyk jas skaisčias, nebūk joms nuolaidus. Išleisk dukterį už 
vyro ir užbaigsi didelį darbą, bet išleisk už protingo vyro“ **. Žino- 
ma, mergaitės gimimas visada šiek tiek nuvilia gimdytojus, nes ją 
auklėjant susiduriama su pavojais. „Rūpestis dėl jos neleidžia jam 
[tėvui] užmigti. Kol ji jauna, baisu, kad neištekės... Kol ji dar mer- 
gelė, ima baimė, kad gali būti suviliota ir tapti nėščia savo tėvo na- 
muose, O jai turint vyrą, baisu... kad bus bevaisė... Žiūrėk, kad ne- 
būtų lango jos kambaryje nei vietos, iš kurios būtų matyti priėjimas 
prie namų. Neleisk jai puikautis savo grožiu prieš jokį vyrą ir leisti 
laiką tarp ištekėjusių moterų“ ***. 

Nors mergaitės atėjimas į šį pasaulį ne toks džiaugsmingas kaip 
berniuko, jis duoda ilgalaikę materialinę naudą: dėl skaisčios merge- 

*Priešingai negu įprasta manyti, nusikaltėliai ne užmušami akmenimis, 

o nustumiami nuo kalno ar nuo uolos. Nuosprendžio vykdytojas tik 

suduoda malonės smūgį ir akmeniu perskelia pasmerktajam galvą. 

(Aut. past.) 


**Sir 7, 23-25. 
***Sir 42, 9-12. 

lės dažnai vyksta pelningos derybos ir sudaromos svarbios sąjungos. 
Pagal seną babiloniečių įstatymą, galiojusį ir judėjų bei krikščionių 
civilizacijoje, sužadėtinis privalo atsilyginti būsimam uošviui, kad 
gautų pažadėtos merginos ranką: jis turi sumokėti išpirką, įstatymo 
numatytą pinigų sumą. Meilės kaina! Taigi mergina potencialiai nau- 
dinga savo tėvams, tokia naudinga, kad tuo metu daug jų įvaikina- 
ma, Veikiausiai tikintis vėliau gauti skambančiųjų... 


Mazyčiai tėvų sandėriai 


Kai vyras užsinori „imti“ žmoną, jis privalo laikytis nu- 
statytų vedybų taisyklių. Jei širdies išrinktoji patinka tėvams, jam 
labai pasisekė. Antraip, kaip ir būsimoji žmona, jis nesiginčydamas 
turi paklusti šeimos nuosprendžiui. Strateginės, ekonominės ar teri- 
torinės sąjungos dažnai būna tikslas šeimų arba genčių kovose dėl 
valdžios. Biblinėms santuokoms vien meilės retai užtenka... 

Pagal papročius jaunikio tėvas ateina pas nuotakos tėvą prašyti 
merginos rankos. Tada būsimieji uošviai leidžiasi į įprastines kalbas, 
aptardami net menkiausias vaikų vedybų smulkmenas. Sužadėtiniai 
nedalyvauja šituose ginčuose ir susitarimuose. Jei jie dar nepažįsta 
vienas kito, tėvai kartais surengia trumpą pasimatymą. Bet ne tai 
svarbiausia. Visų pirma reikia įteikti išpirką jaunosios šeimai. Jeigu 
ji mirtų, nepagimdžiusi sutuoktiniui vyriškos lyties kūdikio, ši suma 
jam būtų grąžinta. 

Tačiau paisoma ir žmonos interesų. Jai ginti ir buvo sugalvotas krai- 
tis. Babiloniečių, kaip ir daugelio Biblijos tautų civilizacijų teisyne, 
kraitis yra nedidelis turtas, nuosavybės teisėmis visiems laikams prik- 
lausantis žmonai. Kraitį gali sudaryti pinigai, žemės valdos, brange- 

nybės, vergai, baldai, gyvuliai. Teoriškai kraitis skirtas ne porai pra- 
turtinti, bent jau ne vyrui. Jo trumpalaikė funkcija - garantuoti žmo- 
nai deramą gyvenimą, o ilgalaikė — tuo neramiu metu užtikrinti pra- 
gyvenimo šaltinį, jei ji liktų našlė arba... jei būtų atleista. 


Amžina sąjunga 


Antikos laikais Babilonijoje, Asirijoje ir Egipte skyry- 
bos leidžiamos ir praktikuojamos. Tarp hebrajų jos egzistuoja visų 
pirma atleidimo forma: vyras gali išsiskirti su Žmona, jei ji nevaisin- 
ga arba kenkia jam savo elgesiu. Daug rečiau moteris taip pat gali 
atsiimti savo turtą ir palikti šeimos Židinį, jei jai atrodo, kad vyras 
nedoras. Paskui jai teks prisiimti materialinius ir socialinius padari- 
nius, saviškių pasmerkimą ir izoliaciją, kurią neišvengiamai teks kęs- 
ti, net jei ir nebuvo kalta. 

Naujojo Testamento judėjams ir krikščionims padėtis greitai tam- 
pa labai paprasta: pats Kristus stoja prieš bet kokią skyrybų formą 
teigdamas, jog „ką tad Dievas sujungė, žmogus teneperskiria“*. Die- 
vo valia prilygsta tėvų valiai, kuri daugeliui nuo jų priklausomų po- 
rų veikiausiai pasireiškia vienodai... 


V . 
Sventes diena ` 


Nesutraukomi santuokiniai ryšiai užmezgami per su- 
žadėtuvių įsipareigojimą, paskui per pačias vestuves. Bet nuo tada, 
kai dvi šeimos liudininkų akivaizdoje susitaria dėl vedybų smulkme- 

*Mt 19, 6. 

nų ir apsikeičia įvairiomis dovanomis, manoma, kad sužadėtinė jau 
priklauso būsimam vyrui. 

Kaip ir visi įvykiai, susiję su santuokos ceremonija, vestuvės vyksta 
jaunosios namuose. Būsimuosius sutuoktinius supa jųdviejų drau- 
gai: vieni švenčia jaunuolio įšventinimą į vyrus, kiti, kaip reikalauja 
padorumas, su jaunąja aprauda nekaltybę, kurią ji netrukus praras. 
Tuo metu rūpestingai ruošiama vestuvių puota — juo žmonės Žy- 
mesni ir garbingesni, juo didingesnis turi būti pokylis. Iš gausių 
vaišių ir svečių skaičiaus lengvai atpažįstama dviejų Žymių šeimų 
sąjunga. Neretai patriarchas į dukters ar sūnaus vestuves sukviečia 
visą miestą ir parodo vaišingumą net patiems neturtingiausiems. Šia 
proga pjaunami jaučiai ir avinai, ant žarijų ar karštų akmenų kepami 
neraugintos duonos paplotėliai, statomi dubenys medaus, pintinės 
šviežių vaisių, ąsočiai alyvų aliejaus. Upeliais liejasi vynas: šnekama, 
esą per vestuves Kanoje buvo išgerta penki šimtai litrų... 

Bet, kol galvos dar per daug neįkaitusios, atliekamas ritualas, per 
kurį vyrui ir moteriai leidžiama sudaryti vieną kūną. 

Per ceremoniją jaunieji vilki paprastas baltas tunikas, papuoštas 
mėlynu audeklu, simbolizuojančiu skaistybę. Kunigas palaimina 
sutuoktinius, prašydamas Viešpatį padaryti juos vaisingus ir lai- 
mingus, dovanoti jų namams klestėjimą, o jiems - tyrą meilę. Paskui 
jis atlieka judesius ir ritualus, simbolizuojančius sandorą, kurią su- 
tuoktiniai sudaro tarpusavyje ir su Dievu. Vyrui ant galvos užde- 
dama diadema. Žmona apgaubiama vualiu: kaip ištekėjusi mote- 
ris, ji privalės kasdien nešioti galvos apdangalą. Pagal dar senesnį 
paprotį kunigas patepa jai kaktą kvapniuoju aliejumi, paruoštu spe- 
cialiai šiai Šventai apeigai. 

Moters likimas 


Sujungus jaunuosius Dievo akivaizdoje, prasideda puo- 
ta. Svečių minia traukia linksmas dainas. Gėlių žiedlapiai ir javų grū- 
dai, derlingumo simbolis, lietumi krinta ant jaunųjų, kurie juokda- 
miesi ginasi ir, susikibę už rankų, bėga į jaunosios namus. 

Tada jaunikis apkabina nuotaką ir veda į sutuoktinių kambarį: 
nuo tų laikų išliko tas pats paprotys su visomis smulkmenomis. 
Tiek Senajame, tiek Naujajame Testamente sutuoktiniai pirmąją 
naktį praleidžia jaunosios motinos lovoje. Kai hebrajai, išėję iš Ba- 
bilonijos, buvo dar pusiau klajokliai, kiekviena moteris turėjo nuo- 
savą palapinę, ir būtent uošvienės palapinėje jaunasis sutuoktinis 
privalėjo atimti nekaltybę savo švelniai žmonai. Gal mergina, gi- 
musi motinos lovoje, tame pačiame guolyje turėjo tapti moterimi, 
kad išsipildytų jos likimas? 


Dieviski kvepalai 


Pirmieji kvepalai - tai ne kvepiantys mišiniai, o reti ir 
brangus aromatai, turintys didelę vertę prekybiniuose 
mainuose. Iš pradžių jie buvo naudojami kulto reikmėms. 
Biblijoje šventieji kvepalai skirti tik Dievo garbinimui, jie 
nuskaidrina sielą ir rodo jai kelią. „Paimk brangiausių 

kvepalų: ...skystos miros, ...kvapiojo cinamono, ...kvapiosios 
nendrės, ... kasijos îr „alyvmedžio aliejaus. Iš jų paga- 
minsi šventąjį aliejų patepimui, tarsi jis būtų kvepalų 
gamintojo sumaišytas. Jis bus šventas patepimo aliejus“. 
(Iš 30, 23-25.) Kinija ir Indija tūkstantį metų prieš 
mūsų erą atrado kvapų galią, atnašas, kurių subtilumas 
žadina dvasią. Truputį vėliau budistai savo dievų statulas 
pradeda slakstyti kvepiančiu vandeniu. Senovės Egipte 
malonūs aromatai naudojami liturginiam tikslam, taip 
pat ir gydymo ritualuose. Jau mokama paruosti balza- 
mus, aliejus ir ftrmentuotus antpilus. Tais laikais many- 
ta, jog deivės kvepiančios labiau už visas moteris, kurios 
tepasi strateginės kuno vietas, norėdamos sujaudinti vyrus 
17 sukelti jiems geismą. 


Santuokinės meilės spindesys ir skurdas 


Vestuvės švenčiamos mažiausiai savaitę. Jauniesiems ro- 


doma didžiausia pagarba, jie apsupti žmonių ir šlovinami kaip kara- 


liai. Jaunavedžiais jie bus laikomi ištisus metus ir turės svarbią privi- 


legiją: vyras bus atleistas nuo karo, jei jis kiltų. Per šį laikotarpį vie- 
nintelė jo pareiga, jei tikėsime Pakartoto Įstatymo knyga, „džiuginti 
žmoną, kurią yra vedęs“*. 


Pasak Biblijos išminčių, meilė ateinanti po vedybų... Ir iš esmės 


daroma viskas, kad sutuoktinių meilės jausmai išsiskleistų. Jųdviejų 


jaunystė padeda pamažu atrasti vienam kitą ir švelniai prisirišti. 


*Ist 24, 5. 

Senolių priesakai taip pat pataria vyrui tausoti moters jautrumą, 
kad lengviau laimėtų jos meilę: moterys greit ašaroja, todėl reikia 
stengtis jų nevirkdyti. Vyras turi žiūrėti, kad žmona per dažnai 
neišeitų iš namų, kitaip ji gali įgyti netikusių įpročių ir pamatyti 
blogų pavyzdžių. Biblinis tobulos gyvenimo draugės idealas — šei- 
mos moteris, atidi savo vyrui, gera motina, bet ir puiki mylimoji... 
Meilužė, kurią privalu sutramdyti nelyginant pavojingą laukinį žvė- 
rį. „Man moteris kartesnė už mirtį. Ji - spąstai, jos širdis - žaban- 
gos, o rankos — pančiai“ *. 

Biblijoje nuolat kalbama apie per daug gražias moteris, kurios už- 
dega vyrų širdis ir paskatina juos baisiam svetimavimui. „Juk palai- 
dūnės lūpos laša medumi, o jos burna slidesnė už aliejų. Bet iš tikrų- 
jų ji karti kaip metėlė, aštri kaip dviašmenis kalavijas“ **. Už tai 
svetimautojams gresia mirties bausmė: turint galvoje Biblijos apra- 
šytą karštą vyrų būdą, galima spėti, jog tokia nuodėmė daroma daž- 
nai ir ši bausmė, deja, kartais taikoma. 

Kad žmonės apsisaugotų nuo pagundų, senoliai pataria būti gei- 
dulingiems namuose. Kūniški malonumai — ne tabu, tai dalis „šei- 
myninės laimės“, kurią visi sutuoktiniai privalo puoselėti: „Džiaukis 
savo jaunystės žmona... Jos krūtys tedžiugina tave visada, būk nuo- 
lat apsvaigęs jos meile“***. Seksualumas — visiškai natūralus daly- 
kas, logiškai išplaukiantis iš svarbiausio Dievo įsakymo, raginančio 
jo kūrinius daugintis. Vyras skatinamas patenkinti žmoną, kad ji prie 
jo tvirčiau prisirištų: jos pasitenkinimas yra geriausias ištikimybės 
garantas. Patriarchai griežti, bet išmintingi! Jie taip pat neužmiršta 
perspėti savo avių sergėtis visokių iškrypimų, pradedant zoofilija ir 

*Mok 7, 26. 


**Pat 5, 34. 
***Pat 5, 18-19. 

baigiant prostitucija bei homoseksualizmu. Kad seksualinė praktika 
turėtų prasmę ir teiktų „gėrį“ tikrąja to žodžio prasme, ji privalo 
paisyti galutinio tikslo: apvaisinimo. Biblijos draudimų visuma pa- 
grįsta vieninteliu principu, o ne sunkiai suvokiama morale. 


Draudimai 


Štai kodėl šeimos židinyje pagrindinis tabu susijęs su 
menstruacijomis: tuo metu sutuoktiniams negalima mylėtis. Mėne- 
sinių kraujas, nevaisingumo įrodymas, yra labai galingas mirties sim- 
bolis. Tada moteris laikoma nešvaria, kaip ir kiekvienas daiktas arba 
asmuo, kurį ji paliečia: blogis užkrečiamas... Prisilietęs prie jos ir 
tapęs nešvarus ligi vakaro, tikintysis privalo rūpestingai išsiskalbti 
drabužius, kad apsivalytų. Jei vyras sugula su moterimi, kai ji serga 
mėnesinėmis, jis bus nešvarus septynias dienas. Mėnesinėms pasi- 
baigus, ir vienas, ir kitas turi atlikti maudymosi ritualą, o paskui 
nueiti į Susitikimo Palapinę ir nunešti Viešpačiui auką: du purple- 
lius arba du balandžius. 

Tas pat nutinka ir vyrams, kai ne lytinio akto metu išsiliejusi sėkla 
padaro juos nešvarius ligi vakaro, arba partneriams, santykiaujan- 
tiems neleistinų metu. Po gimdymo moteriai irgi reikia apsivalyti: 
jei ji pagimdo berniuką, būna nešvari keturiasdešimt dienų, o jei 
mergaitę — antra tiek. 

Išskyrus keletą tokių įstatymų, vedusiems įsimylėjėliams suteikta 
didelė laisvė. 

Meilės išdykavimuose nėra neleistinų pozų! Tik sodomija yra sun- 
kus nusižengimas. 

Dėl keleto šių apribojimų poros seksualumas yra ritualizuotas, nie- 

kada nesubanalinamas, visada laikomas pagrindiniu aktu. Kūniška 
meilė atrodo pirmapradė ir pateikiama kaip būtina, o kartais pakan- 
kama sąlyga meilei apskritai. 


Meilės liga 


Giesmių giesmė šlovina aukščiausiąjį juslingumą. Šis il- 
gas poetinis tekstas, priskiriamas Saliamonui, — patylomis šnekama, 
neva didžioji jo dalis parašyta nežinomos moters, — perteikia mums 
meilės gestus: aistringus apsikabinimus, svaiginančias glamones, gun- 
dančius žvilgsnius, karštus, ilgus bučinius ir seilių maišymąsi... 

Šis himnas, pasakojantis apie piemens ir piemenaitės meilę ir aukš- 
tinantis jų geismą, pernelyg dažnai buvo interpretuojamas metafo- 
riškai: „Aš sergu meile“, — šaukia įsimylėjėlis, o jo gražuolė atsako: 
„Mano mylimasis įkišo ranką pro velkės skylę, ir aš suvirpėjau, kad 
jis arti. Atsikėliau atidaryti savo mylimajam, lašant nuo rankų mirai, 
varvant nuo pirštų geriausiai mirai ant velkės rankenos. Atidariau 
savo mylimajam...“* Jokie žodžiai neatrodo tabu šiam meilės polė- 
kiui, panašiam į egzaltuotas grožio ir kūniško malonumo paieškas. 

Meilės idealas išreiškiamas kūno ekstaze. Ją garbsto ir Senasis Testa- 
mentas, viename pirmųjų Pradžios knygos epizodų neužmirštama pa- 
minėti, jog net angelai nusileido iš dangaus ir poravosi su gražiausio- 
mis žmonių dukterimis, o paskui jiems gimė antikos didvyriai... 

Tik nuo Naujojo Testamento, tiksliau — nuo apaštalo Pauliaus 
liudijimo, judėjų ir krikščionių moralė pamirš jos pradinę prasmę 
ir išvirs į aklą, sekso nepripažįstantį, gniuždantį puritoniškumą, 


*Gg 5, 4-6. 

neigiantį bet kokią kūniško meilės akto vertę. Susijungus Erosui ir 
Tanatui, moters kūniškas pasitenkinimas ir geismas bus prilyginti 
lemtingam nuosmukiui. „Nuodėmė prasidėjo su moterimi, per ją 
visi mirštame“ *. 

Po Kristaus mirties žmonių sąžinę prislėgs mintys apie prigimtinę 
kaltę, kurią užtraukė lytinis aktas. Arba dar paprasčiau — tai, kas vyrą 
ir moterį traukia vieną prie kito. Tuomet žmonių meilė bus suvokia- 
ma kaip labai žeminanti. 

Su šiuo nesusipratimu prabėgs ištisi amžiai, ir nuo „meilės ligos“ 
niekada nebus surasti vaistai. 


Merginų turgus 


Kartą per metus, patį vidurvasarį, netekėjusios žydaitės 
apsivilkdavo gražiausiomis baltomis tunikomis ir eidavo į 
laukus, kad ten jas išsivinktų vesti ketinantys jaunuoliai. 
Paprotys rengti šį „moterų turgų“ daugelyje Europos šalių 
gyvavo iki viduramžių. 


*Sir 25, 24. 


EGIPTAS: AMŽINAS POLĖKIS 


Antras skyrius 


Egiptas: 
amžinas polėkis 
Tvirta pusiausvyra 


O gražiausiasis iš vyrų! 

Noriu saugoti tavo turtą 

Kaip namų šeimininkė, 

Kad tavo ranka ilsėtys manojoje, 
Kad mano meilė tave apgaubtų! 
SENOVĖS EGIPTO MEILĖS DAINA 


31 

Ji liekna, pečiai siauri, kojos plonos. Jos liemuo kaip vapsvos, 
po plisuotomis balto lino suknelėmis stirkso aukšta krūtinė. 
Keista, bet egiptietės moters grožio kanonai artimi mūsis- 
kiams. Jei ji miestietė, jos oda perlamutrinė, nes, išsimau- 
dziusi kvepiančioje vonioje, išsiteba kūną rusvai auksinės 
spalvos tepalu. Ji labai rūpinasi šukuosena. Melsvų atspin- 
džių perukas rėmina veidą, kuriame šviečia didelės, smilki- 
nių link einančios akys, paryškintos antimonitu arba ang- 
limis. Ji mėgsta brangenybes: perlų arba kietų akmenų vė- 
vinius, apyrankes, auskarus. Kojos chna nudazytais nagais 
(kaip ir rankų) abautos sandalais, kuriuos sudaro padas tr 
Jį laikantys dirželiai. 

Jos vardas Abotepė, Didufrė, Hatneferė, Nofretė, Merite, 
Senujė... 


Jis issimaudes issitrina kūną tirpalu, į kurį įeina Nilo dumb- 
las, paskui nusivalo jį pelenų ir molio tesla. Jis taip pat tepasi 
rusvai auksinės spalvos tepalu ir nešioja įmantriai supintą 
peruką. Visomis progomis devi baltą lining strėnjuostę. 

Jo vardas Senebas, Snofras, Sinuhe, Ramzis... 

SIMBOLIAIS TAPUSIOS POROS 


Echnatonas ir Nefertitė, Amenchotepas III ir Tiji, 
Tutmozis ir Haiepsuta, Cezaris ir Kleopatra, 
paskui Antonijus tr Kleopatra 


Pavyzdinga pora 


Egipte idealus vyras - karys, medžiotojas arba dvasi- 
ninkas, o moteris, atrodo, skirta meilei ir atlieka visus vaidmenis, 
susijusius su moteriškumu. Kurstydama geismą, prisirišimą, bet 
taip pat keldama pagarbą ir pasitikėjimą, ji yra ir meilužė, ir drau- 
gė, ir žmona, ir motina. Vyras ir moteris niekada negyvens taip 
glaudžiai, taip harmoningai, nepaisydami skirtumų ir papildyda- 
mi vienas kitą. 

Mergaitės nuo vaikystės auklėjamos užimti vietą visuomenėje, 
kuri jų negniuždo. Jos daro fizinius pratimus, kaip ir berniukai, 
nuo kurių jų niekas neatskiria. Vaikai auga kartu natūralioje laisvė- 
je ir, kai ateina gundymo metas, jie būna jau pripratę vienas prie 
kito. Kaip ir berniukai, mergaitės gauna išsilavinimą. Mokykloje 
visi mokosi šifruoti hieroglifų raštą, susipažįsta su aritmetika ir 
geometrija. Šie vaikai, kurie turi ruoštis eiti tarnybą arba verstis 
amatu, neskirstomi į „sluoksnius“ arba kastas. Sprendžiama vien 
pagal gabumus ir uolumą. 

Laisva sirdis 


Jauna egiptietė nori jaustis naudinga visuomenei, bet 
svarbiausia jai — rasti vyrą, kuris ją mylėtų ir kurį ji mylėtų. Paauglys- 
tėje ji išgyvena visas susižavėjimo, paskui — aistros fazes. 


Mano mylimasis savo balsu užbūrė man širdį 
Ir paliko kamuojamą nerimo. 

Jis gyvena prie pat mano motinos namų, 

Bet vis tiek nežinau, kaip pas jį nueiti! 


O jis atsako: 


Jos akių žvilgsnis tyras, 

Lūpos taria švelnius žodžius, 

Iš burnos niekada neissprūsta nereikalingas žodis. 
Jos kaklas ilgas, krūtinė švytinti, 

Plaukai blizga kaip mėlynas brangakmenis. 


Iš meilės dainų, kurias pavyko iššifruoti, lengvai galima suprasti, 
kaip puikiai egiptietės sutaria su savo kūnu, ir šis faktas leidžia ma- 
nyti, kad antikoje mažų mergaičių apipjaustymas* nebuvo paplitęs, 
bent jau ne visuotinai. Jos gali tekėti vos sulaukusios brandos, nuo 
dvylikos iki keturiolikos metų, o jų išrinktiesiems jau būna sukakę 
septyniolika ar aštuoniolika. Vedyboms reikia merginos tėvo sutiki- 
mo. O jaunuolio tėvas... duoda keletą puikių patarimų, kurie pra- 
džiugintų mūsų feministes. „Nesek žmonos namuose, jei žinai, kad 


*Kai kuriose tautose mergaitėms būdavo išpjaunamas klitoris, o kartais 
ir mažosios lytinės lūpos. 

ji dorybinga. Nesakyk jai: „Kur toks ir toks daiktas? Atnešk jį man!“, 
jeigu tas daiktas padėtas reikiamoje vietoje. Tegul tavo akys Žiūri, kai 
lūpos tyli. Vertink ją. Didelis džiaugsmas laikyti jos ranką savojoje“. 

Kitaip negu faraonams, turintiems pratęsti dinastiją, paprastiems 
mirtingiesiems draudžiama tuoktis su broliu ar seserimi. Būsimieji 
sutuoktiniai raginami kuo greičiau susilaukti palikuonių: „Apie vy- 
rą sprendžiama pagal tai, kiek jis turi vaikų“. 

Naujosios karalystės laikais tuokiamasi, be abejonės, sudarius ve- 
dybų sutartį (nors ir nebuvo tikslaus įstatymų kodekso), ginančią 
moterį skyrybų atveju. Skyrybos iš tikrųjų nėra neįmanomos, nesvar- 
bu, kad egiptiečiui leista turėti iškart dvi žmonas. Tačiau skyrybos — 
gana retas dalykas, pasitaikantis nebent dėl svetimavimo, kuris griežtai 
baudžiamas ir vadinamas dideliu nusikaltimu, arba jei žmona pasi- 
rodo esanti nevaisinga. 


Geidulingumas ir nesivaržymas 


Egiptiečiai vyrai lanko tavernas, kur, gerdami sirišką alų 
ir iš sirupo pagamintą alkoholį, klausosi, kaip dainuoja laisvo elge- 
sio merginos, kurių knibždėte knibždėjo Naujosios karalystės lai- 
kais, ypač valdant Ramziui II. 


Štai tu stovi priešais merginą, 
Apsišlaksčiusią kvepalais. 

Gėlių girlanda ant jos kaklo 
Daužosi tau į pilvą. 

Tu susvyruoji ir griūni ant žemės. 

Norint išvengti tokio pasileidimo, jaunuoliai raginami anksti vesti 
merginas, su kuriomis bendrauja nuo pat vaikystės, ir tikimasi, jog 
jie drauge išgyvens ligi didžiosios kelionės „į kitą krantą“. Tik tada, 
prieš žengdami į amžinybę, jie ims giedoti tokias giesmes: 


Mes norime ilsėtis drauge, 
Dievas negali mūsų išskirti. 
Prisiekiu gyvybe, nepaliksiu tavęs, 
Kol tau nenusibosiu. 


Meiles magija 


Norėdami atsikratyti varžovo arba varžovės, egiptiečiai ir 
egipiietės nedvejodami griebiasi magijos. Rasta Egipto 
laikų terakotinių statulėlių, persmeigtų smeigtukais. 


GRAIKIJA: JAUSMAI IR FILOSOFIJA 


Trečias skyrius 


Graikija: 
jausmai ir 
filosofija 
Vyriškumo aukso amžius 
Vyro ir moters sąjunga iš tiesų yra 
gimdymas, ir tai tikrai dieviška: 

taip mirtingoje būtybėje pasireiškia tai, 


kas nemirtinga - vaisingumas ir kūryba. 


PLATONAS. Puota 


37 

Ji maudosi ne tik viešosiose pirtyse, bet ir namie, terakotinė- 
je maudyklėje. Jai labiau patinka potašo tirpalas, o ne mui- 
las. Moteriškas drabužis, arba beplumas, nešiojamas kaip 
tunika arba kaip apsiaustas, einant pro jį švysčioja šlaunys 
ir blauzdos. Tunika - antras aprangos variantas. Ant pe- 
čių ji prisegama sage, o per juosmenį sujuosiama diržu. 
Ruošdamasi į šventę, turtinga moteris užsideda aukso dia- 
demą ant sugarbiniuotų ir į kuodą susuktų arba tinkleliu 
apgaubtų plaukų. Jie dažnai būna nudažyti šviesiai ir pa- 
gražinti dirbtinėmis sruogelėmis. Ji puošiasi brangenybė- 
mis: vėriniais, gyvatės formos apyrankėmis, maunamomis 
ant riešo ir ant žasto, auskarais, žiedais, tišryškinančiais 
kulkšnis. Ji nesiskiria su vėduokle, paprasta plokstele ranko- 
vės gale, ir skėčiu. Apavas, vadinamas persišku ar lakede- 
monietišku, būna įvairių spalvų. 

Jos vardas Glaukė, Praksągora, Aspazija, Frynė... 


Jis turi sporto, kovų îr atletinių žaidimų ištobulintą kūną. 
Iki Aleksandro Didžiojo laikų nešioja ilgus plaukus, barz- 
dą arba ūsus. Mieste vaikšto plika galva, bet laukuose užsi- 
deda skrybėlę, vadinamą pilosu, kuri gali buti su snapeliu, 
kad saugotų nuo saulės spindulių. Jis vilki „augalinės vil- 
nos“ tuniką arba chitoną, kuris nepriglunda prie kuno, o 

krinta laisvai. Sis drabužis gali būti ilgas arba trumpas. 
Apsiaustas, arba bimationas, siuvamas iš stačiakampio au- 
deklo gabalo ir taip pat suklostuojamas. Vergai vaikšto basi, 
o turtuoliai avi sandalais, kurių kamštinį, odinį ar medinį 
padą laiko dirželiai. 

Jo vardas Agatonas, Solonas, Temistoklis, Aristidas, Likuv- 
gas, Lespodius... 


SIMBOLIAIS TAPUSIOS POROS 


Peviklis ir Aspazija, Praksitelis ir Frynė 


Pasmevktos amžiais lindėti ginekėjoje 


V a. pr. Kr. Atėnams - neregėto klestėjimo periodas. 
Periklis, kuris, kaip strategas (kariuomenės vyriausiasis vadas), tu- 
ri valdžią, padeda neturtingiausiems piliečiams, įsileisdamas juos į 
senatą ir į tribunolą. Miestas tampa intelektualinės harmonijos ir 
architektūros pavyzdžiu, tačiau moters padėtis jame vis tiek nepa- 
vydėtina. 

Sulaukusios brandos amžiaus, mergaitės gyvena skyrium namo 
dalyje, vadinamoje ginekėja, kur jų nemato jokio vyro akys. Pagrin- 
dinis bet kokios santuokos tikslas — palikuonys, todėl jos nieko ne- 
gali tikėtis iš vedybų, kai tuokiamasi tik paklūstant priimtoms bend- 
ravimo taisyklėms. Moteris turi pagimdyti sutuoktiniui vyriškos ly- 
ties kūdikį, kad neišnyktų jo vardas. Savaime suprantama, meilei 

nėra vietos šiame susitarime, kurį vyrai laiko „neišvengiamu blo- 
giu“. Iš tiesų Eroso terminas apibrėžia tik dviejų vyrų meilės ryšius, 
kurie graikams ne tik normalūs, bet ir rekomenduotini. 

Merginos teka jaunos, keturiolikos ar penkiolikos metų, o vaikinai 
laukia, kol jiems sukaks dvidešimt penkeri, todėl tarp sutuoktinių 
būna didelis amžiaus skirtumas. Vestuvių preliudija — nuotakos tėvo 
ir pretendento engyesis. Šis žodinis susitarimas, per kurį nustatomas 
kraičio dydis, vyksta liudininkų akivaizdoje. Jis daug reikšmingesnis 
negu paprastos sužadėtuvės, nes žodžiai, ištarti priešais namų alto- 
rių, panašūs į ritualą, kurio niekas nedrįstų sutrukdyti. Po jo būna 
gamos, arba vestuvių pabaiga, kai nuotaka įsikuria vyro namuose. 
Dėl prietaringumo ceremonija dažnai rengiama sausio mėnesį, per 
mėnulio pilnatį. Prieš palikdama tėvus, jaunoji paaukoja dievams 
žaislus, kuriais žaidė vaikystėje, paskui išsimaudo apsivalymo vonio- 
je, - jai vandenį moterų palyda parneša iš specialaus šaltinio, ka/ž70- 
jės. Vėliau nuotaka, apsigaubusi vualiu, dalyvauja ceremonijoje, ku- 
ri prasideda pas jos tėvą. Po aukojimo keliama puota, per kurią vyrai 
būna skyrium nuo moterų. Dienai krypstant vakarop, svečiai lydi 
jaunavedžius į jų namus, išpuoštus girliandomis. Nuotaka rankose 
laiko rėtį ir kepimo groteles, kurie simbolizuoja jos darbus. Atėjusi į 
naujuosius namus, ji būna apipilta džiovintais vaisiais, paskui gauna 
savo dalį vestuvinio pyrago. Vualį nusiima tik miegamajame, kai 
svečiai švenčia gretimuose kambariuose. Rytojaus dieną jos tėvai at- 
neša dovanas ir kraitį. 

Žmonos gyvenimas prasideda be jokio džiaugsmo. Pasikeičia gi- 
nekėja, ir tiek. Visą gyvenimą ji bus pusiau įkalinta ir akylai prižiūri- 
ma. Jos galvoje turi suktis vien tyros mintys apie vaikų auklėjimą, 
gerą šeimos pinigų tvarkymą ir puikią namų priežiūrą. „Tu privalėsi 
būti namie, išleisti visus tarnus, kurie dirba laukuose, ir prižiūrėti 

tuos, kurie lieka namuose, priimti tai, kas tau bus atnešta, paskirsty- 
ti išlaidas, iš anksto pagalvoti, kiek reikia atidėti į šalį, ir per mėnesį 
neiššvaistyti tiek, kiek skirta metams. Kai tau bus atnešta vilnų, turė- 
si prižiūrėti, kad iš jų būtų išausti drabužiai tiems, kuriems jų reikia, 
ir kad maistiniai grūdai būtų tinkami valgyti“, — pataria Ksenofon- 
tas veikale „Apie namų ūkį“. 


Orfėjas ir Euridikė 


Orfėjas, gimęs iš trakų karaliaus ir mūzos, yra nuostabus 
muzikantas, grojantis kanklėmis. Jis myli savo žmoną 
Euridikę. Bet kartą jai į kulną įgelia gyvatė ir ji miršta 
ant vyro rankų. Apimtas nevilties, nerasdamas paguodos, 
Orfėjas klaidžioja po pasaulį ir vieną dieną atsiduria prie 
pragaro vartų. Jam pavyksta nusigauti ligi Acheronto, 
kur nedrįso įkelti kojos joks gyvas padaras, ir savo daino- 
mis pakerėti Šešėlių karalystės gyventojus. Charonas, 
keliantis vėlės į mirusiųjų karalystę, pasiulo jam sėsti į Jo 
valtį, ir praplaukęs pro pabaisas, Orfėjas atsiduria 
Persefonės ir Hado valdose: išklausę jo maldavimų, jie 
leidžia jam parsivesti Euridikę į žemę su sąlyga, kad jis 
neatsigres tr nepažiūrės į ją, kol juodu išeis iš požemių. 
Bet vos išvydęs pirmuosius šviesos atspindžius, nekantrau- 

jantis Orfėjas užzmirsta pažadą. Kai tik jis atsigrežia, 
Euridikė pradingsta amžinai. Sielvarto prislėgtas Orfėjas 
iseina į kalnus, tačiau bakchbantės, pavydėdamos jam 
galių, sukapoja jo kūną į gabalėlius ir mėto bo apylinkes. 
Orfėjo galva, riedėdama į ubę, vis dar šaukia Euridikę. 


Malonumas - kitur 
O jausmai? Sutuoktiniai gali prisirišti vienas prie kito, 


bet aistra jiems svetima. Kaip ir geismas! Jam uždegti yra kurtizanių. 
Jos skirstomos į dvi kategorijas: prostitutės, kurios nebrangiai kai- 


< 


nuoja ir kurių galima rasti uždaruose Pirėjos namuose, ir ištaigingos 
heteros, kurioms prie kojų meilužiai pakloja turtus. Tačiau jos turi 
kovoti su jaunų vaikinų konkurencija. Įkvėpę vyresniems vyrams karštus 
jausmus, panašius į meilę, jie padeda atėniečiams patenkinti kokį tik 
nori seksualumą. Nėra abejonių, kad tokiame kontekste neištikimybė 
nesmerkiama, kai svetimauja vyrai, bet moterų svetimavimas gresia 
skyrybomis. Moteriai gėda palikti vyrą, nebent jis ją muša ir skriau- 
džia. Tačiau šitai turi aiškiai įrodyti „silpnųjų gynėjas“. 


Vyrų meile 


Graikai praktikuoja kūno kultą. Tobulindami jo grožį, 
jie nuo septynerių metų pradeda atlikinėti fizinius pratimus palestroje, 
kurią sudaro aikštelė po atviru dangumi, rūbinės, poilsio salės ir 
aliejaus bei smėlio sandėliai. Imtynės, ieties ir disko metimas, bėgi- 
mas ir šokinėjimas augina raumenis ir visapusiškai grūdina jaunuo- 

lius, todėl jie tinkamesni karinei tarnybai. Būtų laikoma nenormaliu 
dalyku, jei vyras nemėgtų dvylikos ar keturiolikos metų berniukų, 
kurių seksualumą pažadina vyresni meilužiai. Nors palestrose, kur 
nuogi treniruojasi šie jaunuoliai, pašaliniams lankytis draudžiama, 
kai kurie tekstai pateikia įrodymų, jog šio įstatymo nesilaikoma ir 
čia pasitaiko progų nusižiūrėti būsimą efebą, kuriam imama asis- 
tuoti ir kuris paskui nusileidžia viliotojo gundymui. Jų santykiuose 
jauniklis liks pasyvus iki septyniolikos metų, o tada taps aktyvus. 
Bet egzistuoja ne vien pradedančiojo ir jo mokytojo meilė. Suaugu- 
sieji taip pat patiria liepsningą aistrą, nors vyriškumo kultas ir neto- 
leruoja moteriškų vyrų, kurie nėra geistini. 


Puota palikuonims 


Apie 385 m. pr. Kr., kai meilės kontūrai dar neaiškūs 
ir sykiu labai kodifikuoti, Platonas mums pateikia Puotą, tekstą, 
sudarytą iš linksmų kalbų apie jausmą, vedžiojantį žmones už no- 
sies. Daugybė svečių, susirinkusių į puotą pas Agatoną, kalbasi 
vyrų draugijoje ir ieško meilės apibrėžimo. Pasak Aristofano, „žmo- 
nės absoliučiai nesuvokia meilės galios, nes jei suvoktų, pastatytų 
jai didingiausias šventoves, altorius ir aukotų gausiausias aukas, ne 
taip, kaip dabar, kai nieko panašaus nėra, kai dėl jos daroma tik tai, 
kas būtina“. Prie šių žodžių jis priduria poetinę teoriją apie meilės 
kilmę, prisimindamas pirmykštę žmoniją. „Kitados mūsų prigim- 
tis buvo ne tokia kaip dabar, o visai kitokia. Visų pirma, žmonių 
giminę iš tiesų sudarė trys rūšys, o ne dvi, kaip šiais laikais: be vyro 
ir moters, buvo trečia būtybė, kilusi iš kitų dviejų, kartu paimtų. 
Jos vardas žinomas ir mūsų dienomis, nors pačios būtybės ir nebė- 

ra. Tuomet egzistavo atskira rūšis, androginas, kurio ir formą, ir 
vardą sudarė kitos dvi rūšys, paimtos kartu, tiek vyras, tiek mote- 
ris“. Šios trys nepaprastai galingos padermės pamėgino nugalėti 
dievus. Todėl Dzeusas bausdamas sumanė perkirsti juos pusiau nuo 
viršaus ligi apačios. „Taigi, kai žmogaus prigimtis buvo šitaip pa- 
dalyta, kiekviena pusė, gailėdama savo antrosios pusės, poravosi 
su ja. Jos apsivydavo viena kitą rankomis, susipindavo, norėdamos 
susilieti į vieną būtybę, ir galiausiai mirdavo iš bado ir iš neveiklu- 
mo, nes viena be kitos nedarė nieko o nieko. Be to, kai viena pusė 
mirdavo, likusi gyva ieškodavo savo antrosios pusės“. Priklauso- 
mai nuo to, kokios rūšies buvo pusė, ji ieško heteroseksualaus arba 
homoseksualaus partnerio: „Kai vyras, nesvarbu, ar jis mėgtų ber- 
niukus, ar moteris, sutinka savo antrąją pusę, tiesiog stebuklas, 
koks švelnumas, pasitikėjimas ir meilė juos užplūsta. Jie nenori 
išsiskirti nė akimirkai“. Tai ir yra ideali įsimylėjėlių susiliejimo, be- 
ribės meilės vizija, nes jie tetrokšta atrasti save absoliučioje vieno- 
vėje, tai yra amžinos meilės vizija, nes, atradus antrąją pusę, paieš- 
kos baigiasi. 

Sokrato atsakymo į šią hipotezę ilgai laukti nereikia. Aristofanas 
klysta. Meilė glūdi ne susiliejime, o beviltiškame ieškojime. Meilė 
atsiranda ne iš pilnatvės, o iš stygiaus. „Žmogus geidžia to, ko stoko- 
ja, ko nėra šalimais. Tai, ko neturi, kas nėra jis pats, ko jam trūksta — 
štai kaip bendrais bruožais galėtume nusakyti jo geismų, jo meilės 
objektus.“ Diotimei, moteriai, kurią neva kalbina, į lūpas įdėjęs nau- 
ją hipotezę, Platonas priduria: „Žodžiu, meilės objektas — tai nuola- 
tinis turėjimas to, kas gera“. 

Evosai, kas tu? 


Nesvarbu, ar heteroseksuali, ar homoseksuali, meilė 
graikams užima svarbią vietą, ir jie nuolat apie ją samprotauja. Įkvėpta 
dievo Eroso ir deivės Afroditės, ji užpildo sielas, pažadina kūnus, 
nugramzdina į ypatingą būseną, kurios aidas yra antikinis teatras, 
pasakojantis apie despotizmo, pavydo, išdavystės kančias, neatsieja- 
mas nuo šio jausmo. Nepajėgdami apibrėžti traukos, o paskui susi- 
jungusių dviejų būtybių, virš kurių tebesklando paslaptis, poetai ir 
filosofai mėgina aiškinti kai kuriuos mechanizmus — juos aprašinė- 
jant ir po pustrečio tūkstančio metų buvo išeikvota daug; rašalo. 

Sunkiai suvokiama, kad pačioje civilizacijos širdyje, klestint de- 
mokratijai, vadintai pavyzdine, moteris tūno ginekėjoje, o vieninte- 
lė jos teisė - gimdyti vaikus ir prižiūrėti namus. Ir vis dėlto! Amži- 
nai laikoma žemesne būtybe, ji negali nieko turėti ir iš namų išeina 
tik per religines šventes. Kai kurios poros kartais pažeidžia šią tvar- 
ką: pavyzdžiui, Aristotelis vedęs mėgaujasi santuokiniu prieraišumu 
ir ramybe, pagrįsta abipusiu palankumu, kurį jis vadina philia. Ta- 
čiau visuomenė jų nesupranta. Graikai mano, jog meilė tegali pa- 
klusti dviem principams: tęsti giminę su savo žmona arba išlavinti 
fizines ir intelektualines nekalto berniuko savybes. Sujungti sielą ir 
kūną pavyksta tik antruoju atveju, todėl jis ir įrodo, kad bet kokių 
formų geismas vyro ir moters santykiuose neegzistuoja. 

Ketvirtas skyrius 


Roma: 

V [1 [] 
žlugimo link 
Malonumų beieškant 


Tikslą pasiekite kartu: 

tai palaimos viršūnė, kai nusikamavę abu, 
vyras ir moteris, guli be Jėgų. 

Štai kaip reikia elgtis, kai turi laiko 

17 visišką laisvę, kai baimė 

neverčia tavęs skubėti pavogti meilę. 
OVIDIJUS. Meilės menas 

Ji kasdien smulkmeniškai atlieka tualetą. Kūnas kuo rū- 
pestingiausiai prižiūrimas — pTausiamas, MASAŽUOJAMAS, 
depiliuojamas. Dantų emalis nuvalomas sųgrūsto rago mil- 
teliais, burnos kvapas atgaivinamas petrazolėmis. Bet koks 
trūkumas turi būti paslėptas, todėl romėnė uždengia spuo- 
gus juodo audeklo muselėmis. Tos veidas išbalintas švino bal- 
talais, akys apvedžiotos antimonitu, venos paryškintos svie- 
stai mėlyna spalva, o skruostus ji raudonina rūdimis arba 
chna. Garbanotai šukuosenai tvarkyti naudoja sukas, smeig- 
tukus, segtukus îr tinklelius, prie savų plaukų dažnai pri- 
deda vergių plaukų sruogų. Ožkų lajus ir skroblų pelenai 
padeda pakeisti jų natūralią spalvą. Jos drabužiai praban- 
jūs, dažnai permatomi. Ji vilki gausiai išsiuvinėta stola, 
siekiančia kulkšnis, ant viršaus uzžsimeta balą, kurios vie- 
nas kraštas gali dengti galvą. 

Jos vardas Sintija, Flavija, Agripina, Delja... 


Jis nešioja trumpus plaukus ir abkirptą barzdą. Priešingai 
negu graikai, jis reguliariai nesimankština ir jo kūnas daž- 
nai aptukęs nuo pernelyg gausaus maisto. Abkūnumą slepia 
rafinuota elegancija. Gal net per daug įmantrus drabužių 
drapiravimas byloja apie jo asmenybę ir padėtį, apranga pai- 
vioms progoms skirtinga. Po toga jis devi tumką. Avi sanda- 

lais, kurių dirželiai vyniojami ligi pusės blauzdų. 
Jo vardas Antonijus, Probercijus, Kreontas, Tėrencijus, 
Lukrecijus, Opijus... 


SIMBOLIAIS TAPUSIOS POROS 


Seneka ir Paulina, Pompėjus ir Julija, Oktavijus ir Livija, 
Neronas ir Pobėja 


Fiktyvus sutikimas 


Imperijos laikais romėnių gyvenimas toks pat nepavy- 
dėtinas kaip ir graikių. Kadangi dorybė ir stoicizmas privalomi, jos 
negauna jokio išsilavinimo, nes, sulaukusias keturiolikos metų, tėvai 
jas ištekina, didindami šeimos turtą ir prestižą. Išmokslinti žmoną — 
vyro reikalas... jei jis to nori. Prieš vesdamas pažadėtąją, jaunuolis 
bus turėjęs meilužių vyrų ar moterų, bet po vestuvių privalės elgtis 
rimtai, bent jau dėl akių. Amžina veidmainystė... Mergina atseit duo- 
da sutikimą tekėti, bet kadangi jai draudžiama priešintis tėvo valiai, 
galima sakyti, jog šis įstatymas niekada netaikomas. 


Vedybų kodeksas 


Romėnų teisė iki imperijos laikų taikys keletą vedybų 
formų: pirmoji, kai nuotaka pagrobiama ir santuokai įteisinti reikia 
tik bendro gyvenimo, antroji — tai abipusė išpirka, kurią simboli- 

zuoja apsikeitimas dovanomis, trečiąją, religinę, ceremoniją prakti- 
kuoja turtingos patricijų šeimos. Imperijos laikais, kai santuoką pa- 
galiau pradeda reguliuoti įstatymas, ne visi turi teisę į oficialias ve- 
dybas. Kad būtum teisėtai sutuoktas, reikia būti romėnų piliečiu ir 
atsisakyti gimtosios šalies pilietybės. Vaikai, kad būtų teisėti, privalo 
turėti tėvus romėnus. Jaunuolis taip pat negali vesti vergės. Legali 
dviejų vergų santuoka, savaime aišku, neįmanoma. 

Prieš ceremoniją įsitikinama, ar abiejų sužadėtinių tėvai teisėtai 
susituokę, paskui atnešamos dovanos. Jaunikis įteikia nuotakai žie- 
dą, kurį ji mūvės ant bevardžio piršto, kaip mūvima dar ir šian- 
dien: nešiodama šį žiedą, ji parodo dovanojanti jam savo širdį. 
Nuotaka vilki balta suknele, sujuosta diržu, kuris vadinamas He- 
raklio mazgu, o galvą ji apsigobusi ryškiai oranžiniu vualiu, sim- 
bolizuojančiu aušrą. Jei šioje sąjungoje nėra meilės, jaunieji tikisi 
pajusti vienas kitam švelnų prisirišimą. Romėnai labai vertina har- 
moningą šeimos židinį, kur tėvas turi rodyti vaikams gerą pavyzdį. 
Tačiau toks siekis netrukdo vyrui kitur ieškoti malonumų, kurie 
pasaldintų gyvenimą. 


Trumpas gundymo kursas 


Nors romėnas turi atrodyti garbingas žmogus, jis lan- 
kosi pas prostitutes, o tai iš esmės trukdo jam patirti meilės jausmą. 
Iš tiesų jis labiau už viską bijo priklausomybės, į kurią jį galėtų įstumti 
aistra. Su parsiduodančiomis moterimis, kurios lytinio akto metu 
neapsinuogina krūtinės, jis jaučiasi apsaugotas nuo bet kokių silp- 
nybių ir, svarbiausia, yra valdovas. Tik prasidėjus Romos imperijos 
žlugimui, I amžiuje, išnyksta tabu ir tampa įmanomos abipusės meilės 


istorijos. Ovidijus parašo Meilės meną, kuris turi tapti vyro ir moters 
gundymo vadovėliu. Daug vėliau, Švietimo amžiuje, Monteskjė 
(Montesguieu) apie šį meilės dainių sakys: „Iš visų poetų Ovidijus 
vienintelis atskleidė gražiausias prigimties paslaptis. Jis moko vyrus 
atsidusti kada reikia, o moteris — tą atodūsį išgirsti, vyrus — išnaudo- 
ti meilei palankų laiką, moteris — jį sukurti. Kadangi buvo aukštuo- 
menės atstovas, kuris geriausiai mokėjo mylėti ir mylėjo blogiausiai, 
jis taip sužmogino dorybę, kad drovumas susitaikė su galantišku- 
mu“. Pirmą kartą kalbama apie jausmų lygybę, nes patarimai duo- 
dami abiem lytims. „Ne visos moterys jaučia tą patį, priešingai, no- 
rėdami jas paimti, naudokite tūkstančius būdų.“ Paskui jis priduria: 
„Meilė — tai savotiška karinė tarnyba. Šalin, bailiai! Vėliavas turi 
nešti drąsūs vyrai. Naktį, žiemą, ilgą ėjimą, sunkius kelius, visokiau- 
sius išbandymus - štai ką tenka iškentėti malonumų lauke“. Jis netgi 
pataria moterims, kaip elgtis lovoje: „Kiekviena moteris turi gerai 
pažinti save. Priklausomai nuo išvaizdos, pasirinkite vienokią ar ki- 
tokią padėtį. Ne visoms tinka ta pati poza. Moteris, kurios veidas 
labai dailus, atsiguls ant nugaros. O tos, kurios patenkintos nugara, 
ją turi ir rodyti. Maža moteris atsisės raitelio poza. Kadangi buvo 
labai aukšta, tebietė, Hektoro žmona, neapžergdavo savo vyro kaip 
arklio. Moteris, kurios visa figūra galima gėrėtis, atsiklaups ant lo- 
vos ir truputį atloš galvą. Jei jūsų šlaunys nestokoja jaunystės žave- 
sio ir krūtinė taip pat nepriekaištinga, vyras atsistos, O jūs išsitiesite 
skersai lovos“. Tai tikra priešingybė Senekos posakiui: „Tas, kuris 
per daug myli žmoną, ištvirkauja“. 

Meilės apmatai 


Taigi po harmoningos egiptiečių porų sąjungos, po 
Graikijos ginekėjų frustracijos ir romėnų stoicizmo, vyro ir moters 
santykių chaose nušvinta pragiedrulis. Imperijos saulėlydyje kartais 
gali sugyventi meilė, prisirišimas ir aistra. Tą pragiedrulį netrukus 
užtemdys debesys, nes greitai vėl pasireikš ir įsitvirtins vyrų visaga- 
lybė, perduota katalikų religijos, kuri nepaliaujamai skelbs, kad san- 
tuoka turi derintis su gimdymu, o ne su malonumais... 

Penktas skyrius 


Riterių eros 
pradžia 
Širdžių karalienės 


Nuo antikos laikų skiriamos P) 
keturios meilės pakopos. Pirmoji - 

suteikti vilčių, antroji — 

dovanoti bučinį, trečioji - 

4lamonių malonumai, ketvirtoji, paskutinė, — 
visiškas atsidavimas. 


ANDRĖ LE ŠAPLENAS (Andrė Le Chapelain) 

Ji liekna, krūtys mažos, oda dramblio kaulo sbalvos, liemuo 
plonas kaip liana. Labiau vertinami šviesūs ir garbanoti plau- 
kai. Jie laisvai krinta ant pečių arba būna supinti į kasas. 
Norėdama pabrėžti savo grožį, jį naudoja tepalus ir kvepa- 
lus, pavgabentus iš Rytų. Apranga nevaržo judesių. Krūti- 
nę, kad laikytusi, persivišusi juosta, ji apsivelka plonus drobi- 
nius marškinius, ant jų - dygsniuotą korsetą ir raisteliais 
surišamą sijoną. Viršutinis drabužis vadinamas siurkotu. Jį 
sudaro berankovis korsažas tr sijonas su šleifu. Ant viršaus ji 
užsimeta mantiliją, paskui mantiją, kuri ant krūtinės suse- 
gama sage. Aksomai ir šilkai, parvežti iš Genujos ir Veneci- 
jos, išsiuvinėti įmantriais motyvais, papuošti perlais ir aukso 
siúlais. Labiausiai mėgstamos ryskios spalvos: violetinė, gelto- 
na, tamsiai ir šviesiai raudona... Kojas ligi bėdų slepia juodos 
gelumbės kelnės arba batai, kartais siekiantys iki kelių. Na- 
muose kai kada ji avi medžiaginiais arba odiniais bateliais. 
Jos vardas Ana, Eloiza, Margarita, Mari, Odė, Beranze- 
vė, Gvineverė, Blanša, Alienora... 


Jis kresnas ir mieste dėvi arnotą arba tuniką, krintančią 
ant trumpų kelnių. Kad nebūtų šalta, nešioja platų kailiu 
pamustą apsiaustą. Ant galvos užsideda skrybėlę arba be- 
rete. Avi pusbačiass. 

Jo vardas Tibo, Žofrua, Reimonas, Filipas, Rolanas, Eme- 
vikas, Luji, Bernaras, Gijomas... 


SIMBOLIAIS TAPUSIOS POROS 


Abelavas ir Eloiza, Tristanas ir Izolda, 
Lanselotas ir Gvineverė 


Moteris: per ją visi pavojai 


„Kiekvieno vyro galva yra Kristus, moters galva — vy- 
ras, o Kristaus galva - Dievas... Vyrui nereikia gobti galvos, nes jis 
yra Dievo atvaizdas ir atšvaitas. O moteris yra vyro atšvaitas. Juk 
ne vyras padarytas iš moters, bet moteris iš vyro, taip pat ne vyras 
buvo sutvertas moteriai, o moteris vyrui. Todėl moteris privalo 
turėti ant galvos valdymo ženklą dėl angelų. Bet Viešpatyje nei 
moteris ką reiškia be vyro, nei vyras be moters. Kaip moteris kilusi 
iš vyro, taip vyras gimsta iš moters, o visa yra iš Dievo“, - rašo 
šventasis Paulius Pirmame laiške korintiečiams. Bažnyčios vyrai taip 
kalbės ištisus amžius. Jų akimis Žiūrint, moteris - nuodėmės įran- 
kis. Jos protas menkesnis, juslingumas pavojingas. Pasak šventojo 
Ambraziejaus, neginčytina, kad ji žemesnė būtybė ir turi būti nuo- 
lanki bei paklusni. Anot šventojo Jeronimo, ji — visų nelaimių šal- 
tinis, o šventasis Ambraziejus Sevilietis teigia, jog moteris esanti 
minkšta ir bevalė... priešingai negu vyras, įkūnijantis veiklumą. Ne- 
suskaičiuosi mizoginiškų pareiškimų, kurie ištisus šimtmečius nei- 

gė moterų dorybes. Reikėjo laukti XII amžiaus, kad moteris taptų 
ne tik lygiaverte, bet ir aukštesne už vyrą būtybe. Ši neįtikėtina 
evoliucija ar revoliucija atveria moterims vieną gražiausių epochų 
ir pažadina heteroseksualią meilę. 


Ir gime riteris... 


Žodis „riteris“ žadina svajones. Kaipgi galėtų būti ki- 
taip, jei jis sutinkamas pasakose, romanuose, filmuose ir animaci- 
niuose filmukuose? Lanselotas, Robinas Hudas, Artūras, Tristanas! 
Kokia mergaitė, kokia paauglė, kokia moteris nesvajojo šuoliais le- 
kianti ant žirgo, valdomo vieno iš šių vyrų, įkūnijančių drąsą ir išti- 
kimybę? Riteris — narsus karys, kuris, tarnaudamas savo karaliui ar 
savo senjorui, žvangant kalavijams ir skydams, kaunasi už šalies gar- 
bę. O vykdamas į Šventąją žemę ginti jos nuo netikėlių, skuba į 
pagalbą religijai. Riteris iš tiesų yra tarnas, kovojantis už kilnų reika- 
lą. Jo paties ir aplinkinių žmonių akimis Žiūrint, riterio misija šventa 
ir ją vykdydamas jis gali net paaukoti gyvybę. Nelyginant jo šventa- 
sis globėjas arkangelas Mykolas, riteris parbloškia blogio jėgas ir do- 
vanoja save aukštesniajai esybei. 


Rytų įtaka 


Iš kryžiaus žygių ir kelionių į Bizantiją riteris grįžta pa- 
keitęs mąstymą. Rytai ir jų rafinuotumas pakeitė jo siekius. Kokie 
negrabūs tada jam pasirodo santykiai su žmona! Iš tiesų iki XII am- 
žiaus meilei neatsiranda vietos santuokoje, kuri tėra tokia pat sutar- 


tis kaip ir bet kokia kita, nors ir vėl turi būti duotas abipusis sutiki- 
mas (kilęs iš romėnų teisės, bet amžiams bėgant užmirštas). Tuokia- 
masi norint sujungti dvi šeimas, padidinti valdas ir pratęsti giminę. 
Trauka ir geismas šiuose susitarimuose nevaidina jokio vaidmens, 
juoba kad Bažnyčia - o, kokia galinga! — neleidžia nė pagalvoti apie 
erotiką sakramente, kur turi vyrauti vien pareiga ir kilnios mintys 
apie palikuonis. 

Kryžiaus žygiai nulemia ir kitą, antraeilį, dalyką: kol vyras did- 
vyriškai kariauja tolimuose kraštuose, žmona, ligi tol laikyta neat- 
sakingu asmeniu, privalo valdyti dvarą. Pasyvi būtybė, težinanti 
adatą ir verpstę, tampa aktyvia ir pradeda dalyvauti savo epochos 
gyvenime. Tuo metu poezijoje pasireiškia Gijomas de Puatjė (Guil- 
laume de Poitiers, 1071-1127), Anžu grafas ir Akvitanijos kuni- 
gaikštis, pirmasis trubadūras, kuris išdrįso prabilti apie žmogišką- 
ją meilę ir ją apdainuoti, pasiskolinęs iš liturgijos kai kuriuos rit- 
mus ir formas. Gijomas kilęs iš garsios kunigaikščių ir karalių 
giminės. Išsiskyręs su Ermengarda Anžujiete (Ermengarde d'An- 
jou), šis labai galingas senjoras veda Aragono karaliaus Sančo (San- 
che) seserį Pilypą Tulūzietę (Phillipa de Toulouse). Tačiau ir antro- 
sios vedybos nenumalšina jo įkarščio. Be daugybės romanų su mo- 
terimis, šis epikūrietis, Bažnyčios du kartus ekskomunikuotas, 
neslepia ryšio su vikontiene Šatlero (Chattelleraut), praminta Pa- 
voiingąja. XII amžiaus pradžioje jis dalyvauja kryžiaus Žygyje ir 
pakliūva į saracėnų nelaisvę. Grįžęs į Puatjė, Gijomas randa pasi- 
keitusią padėtį: Roberas d'Arbriselis (Robert d'Arbrissel) įkūrė Fon- 
tevro abatiją. 

Pamaldus grozis 


Roberas d'Arbriselis - bretonas. Prieš tapdamas vienuo- 
liu, jis buvo klerkas ir netrukus paskelbė apie savo nusistatymą prieš 
vienuolių vedybas. Baigiantis XI amžiui, asketizmo troškimas pa- 
akina jį atsiskirti nuo pasaulio. Bet mokiniai nuseka jam įkandin į 
Kraono mišką, kur jis buvo pasitraukęs. Popiežius Urbonas II, išgir- 
dęs, jog jis puikus oratorius, paskiria Roberą d'Arbriselį „apaštališ- 
kuoju pamokslininku“, ir šios pareigos priverčia jį išeiti iš savo prieg- 
lobsčio. Robero d'Arbriselio nuomone, pasaulis pasileidęs, o žmo- 
nės - nemokšos ir veidmainiai. Tik pamaldumas, savęs atsižadėjimas 
ir neturtas galėtų išgelbėti žmoniją. Tokios kalbos turi katarų dokt- 
rinai artimų elementų. Panašiai kaip Rytų išminčiai, šis keistas as- 
muo būriuose, lydinčiuose jį į keliones, turi daugybę moterų (kai 
kurios palikusios šeimas ir vyrus). Skaistybės šalininkas Roberas 
d'Arbriselis, rodydamas pavyzdį, sykį užeina į viešnamį „sušilti ko- 
jų“. Atsivertusios į jo tikėjimą, prostitutės paseka Marija Magdalena 
ir, kaip atgailaujančios nusidėjėlės, grįžta į doros kelią. Mokinių vis 
daugėja, ir Roberas d'Arbriselis nusprendžia pastatyti jiems trobeles 
aplink Mergelės Marijos bažnyčią. Tai pradžia to, kas vėliau taps 
Fontevro abatija, dideliu moterų vienuolynu, ir trimis namais, skir- 
tais vyrams. 

Kai kurios kilmingos damos visoje šalyje išgirsta kalbas apie keistą 
šios religinės bendruomenės įkūrėją. Neįtikėtinas dalykas, jo dėka 
atsivertė karalienė Bertrada Prancūzė (Bertrade de France), kuri 
kitados sukėlė skandalą, įkalbėjusi Pilypą I išsiųsti žmoną ir paso- 
dinti į sostą ją. Šiame dvasiniame kelyje ja paseks ir kitos, visų 
pirma Ermengarda Bretonė (Ermengarde de Bretagne), paskui Pi- 
lypa Tulūzietė (Philippa de Toulouse), kuri, išsižadėjusi pernelyg 

smarkaus ir lengvabūdžio Gijomo IX, apsivelka abitą. Taigi vie- 
nuolis turės daugiau galios už Puatjė grafą ir Akvitanijos kuni- 
gaikštį! Gijomo atsakymo nereikia ilgai laukti. Jis paliepia Niore 
pastatyti trobeles, panašias kaip Fontevro, kad jose galėtų įkurdin- 
ti... kurtizanių bendruomenę, vadovaujamą „malonumų abatės“. 
Po šios pirmosios reakcijos atsiranda sprendimas, — oi koks svar- 
bus ir apgalvotas! - kuris paskatins iš naujo apmąstyti vyrų ir mo- 
terų santykius. Mistiniam asketizmui priešindamas dvasinį riteriš- 
kos meilės pakilimą, Gijomas IX išdidžiai meta iššūkį Roberui 
d'Arbriseliui. Šios eilės neginčijamai liudija apie sielos ir švelnių, 
taurių jausmų pabudimą: 


Mudviejų meilė — 

Kaip gudobelės šaka. 

Medis visą naktį 

Dreba šaltyje ir lietuje, 

Bet rytą ant lapų ir žalio vainiko 
Susvinta saulė. 


Šia ir kitomis dainomis Gijomas IX, taip sakant, duoda toną. XII 
amžiuje riteris paklūsta savo Širdies Damai, kuri atsakydama pa- 
reikalauja iš jo 2544 arba tikros ir tyros meilės įrodymo... kad abu 
būtų išganyti. Šioje lyrikoje aiškiai pastebima arabų poezijos ma- 
gija: Gijomas IX ją atrado per kryžiaus žygį ir būdamas belaisviu 
Rytuose, o paskui Ispanijoje bendraudamas su Andalūzijos švie- 
suoliais ir maurų dainiais. 

Arabų mistika 


Nuo XI amžiaus islamo šalyse suklesti poetų mistikų 
mokykla, apdainuojanti aukščiausiąją meilę. Andalūzijos poetas Ibn 
Hazmas (Ibn Hazm) Balandės karoliuose 1022 metais rašo, kad „sie- 
lų sąjunga daug gražesnė už kūnų sąjungą“ ir kad nieko nėra svar- 
biau, kaip tapti viena esybe su mylimu asmeniu. „Žmogaus siela 
desperatiškai ieško kitos sielos, neriasi iš kailio, žvalgosi, dega troš- 
kimu ją rasti, traukia ją prie savęs kaip magnetas geležį“, kad abiem 
būtybėms suteiktų garbės, orumo, kilnumo ir jėgos. Al Halajas 
(Al-Hallaj), Ruzbehanas de Širazas (Ruzbehan de Shiraz) ir Sora- 
vardis iš Alepo (Sohrawardi d'Alep) taip pat paliko jausmo kupinų 
raštų: juose idealizuojami įsimylėjėliai ir reiškiamas įsitikinimas, jog 
Dama, apie kurią sukasi visos mintys, gali būti tik atspindys to, ku- 
ris ją garbina. Minima „Sielos Pilis“, turinti keletą aukštų ir ložių, 
kur gyvena įvairios alegorijos - Slapta Mintis, žinanti gydymo paslap- 
tis, bet ir Geismas, Kančia, Pažįstamas Gėris, Grožis. Paslaptį būtina 
saugoti, todėl bijomasi plepių ir išdavikų. Kai kada Dama net pava- 
dinama vyrišku vardu, kad būtų apsaugota jos tapatybė. Galop mei- 
lė miršta ir tada susijungiama su Aukščiausiuoju. 


Arabų ir andalūzų riteriškumas 


„Ak, mano širdies karštis neatlėgs, kol mudviejų sielos 
nesusilies“, —- dūsauja Ibn el Rumis. X amžiuje maurai, užkariavę 
Ispaniją, atnešė troškimą identifikuotis, o ne turėti. Širdžių sąjunga 
tampa didžiausiu džiaugsmu, būtybės egzaltacija. „Norėčiau, kad 
mano širdį persmeigtų peilis. Tu į ją įeitum, ir ji užsivertų krūtinėje“ 

(Ibn Hazmas). Musulmonų įstatymai griežtai baudžia už svetimavi- 
mą, todėl nesantuokinė meilė visų pirma panaši į platonišką, dvasinį 
garbinimą. Jaunos princesės kartais organizuoja poetinius turnyrus, 
kuriems pačios vadovauja, ir taip įkuria pirmuosius meilės teismus. 
Įsimylėjėliai tegali nekaltai jas dievinti. Beje, argi meilė neturi būti 
nevaisinga, kad nesusimaišytų su giminės pratęsimu? „Meilės sode 
žydi gėlės, nevedančios vaisių“ (Abu Sadlas). Gerbdamas mylimąją, 
vyras parodo kilnumą. Nors dvasinė meilė aukštesnė už kūniškąją, 
arabų susilaikymas nė kiek nepanašus į krikščioniškąjį susilaikymą. 
Tai ne marinimasis, o vienintelis būdas pasiekti tikrąją meilę. Jis de- 
rinasi su Damos tobulumu ir mistiniu polėkiu, kuris pranoksta visas 
žemiškąsias vertybes. 


Katarų erezija 


Kaip savo kūrinyje Meilė Rytuose pabrėžia Deni de Ru- 
žemonas (Denis de Rougemont), būtų neprotinga teigti, jog rite- 
riškai meilei nedarė įtakos katarų erezija, kuri XII amžiuje paplito 
nuo Karkasono iki Albi, nuo Tulūzos iki Ažano. Šios krikščionišką- 
sias dogmas neigiančios kontrreligijos ištakos glūdi Arijaus moky- 
me, vestgotų paskleistame Prancūzijos pietvakariuose VI ir IX am- 
žiuje, taip pat manicheizmo doktrinoje, išpažįstamoje kai kurių bi- 
zantiečių. Gėris ir Blogis — tai du principai, kurie negali susitaikyti, 
nes Blogis paplitęs žemėje, kur Gėris negyvena. Taigi egzistuoja du 
pasauliai ir dvi kūrinijos. Krikščionių religijoje žmogiškoji būtybė, 
kad išsigelbėtų, gali pasikliauti Dievo malone ir laisva valia, o kata- 
rams aplinkinis pasaulis yra nepriimtinas ir jei nori iš jo ištrūkti rei- 
kia puoselėti Aukščiausiojo Meilę. Viešpats negalėjo sukurti pasau- 

lio tokio blogo, juo labiau įsikūnyti žmoguje, Kristuje. O dėl Mer- 
gelės Marijos, tai ji ne kas kita kaip šviesos simbolis. Iyrieji, arba 
Tobulieji, neturi prisiimti jokių įsipareigojimų gyvenime... todėl ne- 
gali nei tuoktis, nei gimdyti. Trumpai tariant, ši doktrina nepripa- 
žįsta religinių sakramentų. Ji netiki mirusiųjų prisikėlimu ir skais- 
tykla. Be to, jai priimtina savižudybė, galinti išvaduoti sielą nuo blo- 
gio, ir paprasti tikintieji, priešingai negu „tobulieji“, turi teisę tuoktis 
ir susilaukti vaikų. 1119 metais popiežius Kalikstas II pasmerkia 
katarus, bet jie vis tiek paplinta po Pietus ir Tulūzą, o pačioje XIII 
amžiaus pradžioje jų judėjimas pasiekia apogėjų. Dėl daugelio prie- 
žasčių, visų pirma dėl geografinės padėties, atrodo logiška ir net 
akivaizdu, kad trubadūrai, sužavėję Langedoką, o paskui Provansą, 
įkvėpimo sėmėsi iš vyrų ir moterų santykių, kuriuos liaupsino kata- 
rai. Jų giesmėse niekinama santuoka, meilė visiškai nesiejama su gi- 
minės pratęsimu, aukštinamas sielų susiliejimas ir subtilaus, švie- 
saus ryšio troškimas. 


Ir atsirado meilė 


Kol nepasirodė trubadūrai, žmonės nieko nežinojo apie 
viduramžių vyro ir moters meilę. Aistra buvo laikoma liga, o vedy- 
biniai ryšiai, jei pasisekdavo, kartais teikdavo tam tikro pasitenkini- 
mo. Nereikia užmiršti, kad nuo VIII amžiaus Bažnyčios akyse dvie- 
jų asmenų santuokai nepakanka vien tėvų sutikimo. Šeimyniniais 
saitais sutuoktiniai susijungia savo valia. 

XI amžiuje vestuvių ceremonija vyksta viešai, prieš vidurdienį, ir 
abu jaunieji būna nevalgę. „Imu tave už vyrą“, - sako mergina suža- 
dėtiniui, o šis atsako: „Imu tave už žmoną“. Davę priesaiką, jaunieji 


pasikeičia Žiedais. Prieš tai nuodugniai ištyrinėjama abiejų besituo- 
kiančiųjų genealogija. Giedant palaiminimo giesmę, liudininkai jiems 
virš galvų išskleidžia purpurinį vualį. 

Nors ir įvyko tokių pasikeitimų, tik vyrų draugystė galėjo sujungti 
Grožio kultą, proto polėkį ir intensyvų kasdienį gyvenimą, kupiną 
veiklos arba malonumų. Atletų žaidynės, karo Žygiai, mūšiai, kur 
sklandė pavojų ir mirties šešėlis, vienijo vyrus ir skatino nepaisyti tų, 
kurios jų laukė. Vykdydami šventą vyriškos brolybės pareigą, jie net 
galėjo paskolinti ar paaukoti žmoną. Reikėjo laukti XII amžiaus, 
kad vyro ir moters sielos susijungtų mintyse apie amžinybę. 

Tačiau, trubadūrų nuomone, tokie ryšiai neįmanomi Bažnyčios 
palaimintai porai. Kad meilė pražystų, būtinas draudimas ir paslap- 
tis, gaubianti svetimavimą... Svetimavimą, neturintį nieko bendra 
su kūno geiduliais, pripažįstantį tik kone mistinę dviejų sielų sąjun- 
gą. Vien poezija pajėgia išreikšti šios tyros ir aistringos meilės kvin- 
tesenciją, kai idealizuota moteris pirmąsyk padaroma vyro valdove. 
Kaip nutolta nuo gundytojos Ievos, per kurią nusidėjo Adomas ir 
kurią smerkia dvasininkija! 


Atperkanti meile 


Degdami šia niekad nepatenkinama aistra, įsimylėjėliai 
stengiasi prailginti geismą. Trubadūras paklūsta mylimos moters vi- 
sagalybei: „Visada norėsiu išsaugoti jos garbę ir gerovę ir būsiu jai 
ištikimas tarnas“. Ritualai, sutvirtinantys šį ryšį, - tai bučinys, žie- 
das, žiūrėjimas į nuogą Damą, asag ir galiausiai apsikeitimas širdi- 
mis. Bučinio ir žiedo prerogatyva priklauso Damai, nes ji dovanoja 
trubadūrui žiedą, o pati tokios dovanos negauna. Šitaip ji pririša jį 

prie savęs, bet pati prie jo neprisiriša. Žiūrėjimas į nuogą moters 
kūną - tai asketiškas apsivalymo pratimas, padedantis sutaurinti ma- 
terialųjį grožį, kad būtų suvokta pati Grožio esmė. Asag — tai pro- 
vansališkas žodis, reiškiantis bandymą, išmėginimą. Norėdama iš- 
mėginti mylimąjį, Dama, pasinaudojusi 2543, priima jį į lovą ir jie 
drauge praleidžia naktį. Jei jos nepalies, jis įrodys prisirišimą, ir tai 
jiems suteiks kitokį džiaugsmą, patvaresnį už pasitenkinimą. „Nieko 
netrokštu labiau už tai, kas visada išsprūsta man iš rankų“, — rašo 
trubadūras Serkamonas (Cercamon). Markabriu (Marcabru) antri- 
na: „Riteriškumu gali pasigirti tas, kuris žino saiką. Įsimylėjėlių ge- 
rovę lemia Džiaugsmas, Kantrybė ir Saikas. Sutinku, kad Dama verstų 
mane ilgai laukti ir kad iš jos gaučiau tik tai, ką man yra pažadėjusi“. 
Tai sekso tramdymas jausmais, norint įrodyti, jog nepatenkintas geis- 
mas ir lieka geismu. Asąg neduoda jokios galimybės susilaukti vaikų 
ir yra pranašus tuo, kad nesuteršia šventos kilmės idėjos, nėra rizi- 
kos gimti pavainikiui. Galiausiai meilės ryšys baigiamas tvirtinti šir- 
džių arba sielų apsikeitimu. „Mano drauge, - pareiškia Dama, - su 
šiuo bučiniu dovanoju jums savo širdį ir pasiimu jūsų širdį, kuri 
padės man gyventi“. - „Dama, aš ją priimu ir pasižadu saugoti“. 
Svarbu pabrėžti, kad, skirtingai negu „primityvai“, kurie veikdavo 
nekalbėdami, riteriškos, arba subtilios, meilės išpažinėjai į pagalbą 
pasitelkia kalbą, bet susilaiko nuo galutinio veiksmo. 


Meiles dainiai 


Priešingai negu riteriai, trubadūrai neaukštos kilmės. 
Klajojančius po pietinius regionus, juos priima pilių savininkai, kad 
okų kalba atliktų savo arba kitų dainas. Egzaltuota ar nelaiminga 

meilė - didžiausias jų rūpestis. XII ir XIII amžiuje keturi šimtai gar- 
sių ir ne tokių garsių trubadūrų šitaip sužavi Tulūzos, Narbonos, 
Bezjė, Rodė ir Marselio dvarus, o paskui nukeliauja į Italiją, Siciliją, 
Ispaniją. Markabriu ir Serkamonas, abu gaskonai, priklauso pirma- 
jai kartai, vadinamai „poetine“, kuri įkvėpimo semiasi iš realizmo, 
idealizuotos meilės ir satyros, o Bernaras iš Ventadūro (Bernart de 
Ventadour) pradeda „klasikos periodą“, apėmusį antrą XII amžiaus 
pusę ir pirmuosius XIII amžiaus dešimtmečius. Tarno sūnų Bernarą 
pastebi senjoras Eblis II (Ėbles II), kuris pats kūrė poeziją. Po aud- 
ringo ryšio su kilminga dama, jis palieka Ventadūrą ir išvyksta į Nor- 
mandiją, kur įsimyli Alienorą Akvitanietę (Aliénor d'Aguitaine) 
(drauge su Marija Šampaniete (Marie de Champagne) ji buvo viena 
iš riteriškos meilės pradininkių). Savo vyrui Anglijos karaliui Henri- 
kui II, Normandijos valdovui, Alienora atnešė kraičio Akvitaniją, 
Sentonžą ir Puatu. Jos dėka pietiečių poezija paplinta šiaurinėje Pran- 
cūzijoje. Pabuvęs jos globotiniu, Bernaras grįžta į Tulūzos regioną, 
kur į jį atkreipia dėmesį naujas žymus mecenatas — Tulūzos grafas 
Reimonas V (Raimond V). Be visų kitų, jam priklauso ir šios daug 
ką pasakančios eilės: 


Tegul Dievas, valdantis visą pasaulį, pakužda jai 
mane priimti, nes joks maistas man neina į naudą 
ir niekas man nemiela — taip aš bijau savo Damos; 
stai kodėl atsiduodu jos valiai. Jeigu ji nori, 
tegul mane padovanoja arba parduoda. 
Ji pasielgs blogai, jei nelieps ateiti į savo kambarį, 
kad jos įsakymu būčiau šalia jos, prie jos lovos, 
ir kad atsiklaupęs nuolankiai nuaučiau aptemptus batus, 
Jei ji panorės ištiesti man koją. 

Peiras Vidalis (Peire Vidal), kilęs iš Tulūzos, garbstomas labiausiai 
iš visų poetų ir keliauja daugiausia. Jis taip pat aimanuoja, kad neuž- 
kariavo savo „širdies Damos“. 


Ji verčia mane dūsauti tr verkti ištisus sezonus, 0 būtų 
taip malonu džiaugtis tr dainuoti, jei jai tai patiktų, 
bet jos širdis kaip drakono; ji juokiasi drauge su tais, 
kurie ją supa, o man sako žiaurius žodžius ir žiūri 
išdidžiu žvilgsniu. Šitaip kankindama ji pavertė mane 
Klajokliu, ir mekada pamaldesnis klajoklis nekeliavo 

į tokią priverstinę kelionę. Tikra tiesa, kad kiekvienas 
zmogus turi pasirūpinti savimi, kol jo senjoras netapo 
jam atšiaurus. 


Trubaduvės 


Prie subtilią meilę apdainuojančių vyrų balsų prisidėjo 
ir moterys, tiesa, ne taip gausiai. Iš dievinamųjų jos tampa dievinto- 
jomis. Dažnai jos būna aukštos kilmės, taigi visuomenine padėtimi 
yra pranašesnės už savo mylimuosius. Tarp garsiausiųjų minima Di 
grafienė. Už puikią lyriką kai kas ją lygina su Sapfo. Šiaip ar taip, ši 
moteris įrodo drąsą, atskleidusi savo tapatybę tokiu laikotarpiu, kai 
ji laikoma paslaptyje. 


Daug kančių man suteikė meilė riteriui. Noriu, 

kad visais laikais būtų žinoma beribė mano aistra jam. 
Ir štai aš palikta neva dėl to, kad nedaviau jam 

savo meilės. O juk tiek nuodėmių padariau 

lovoje tr apsirengusi! 

Kaip norėčiau vieną vakarą nuogomis rankomis apglėbti 
savo riterį, kad tik jis būtų pakankamai laimingas, 

Jog is savo krūtinės padariau jam pagalve! Myliu jį 
labiau nei Flora mylėjo savo Blanšeflorą. Dovanoju jam 
savo širdį ir meilę, sielą, akis ir gyvybę. 

Mielas drauge, gražus ir malonus, jei kada turėsiu jus 
savo valioje, jei teks vieną vakarą gulėti greta tr dovanoti 
jums meilės bučinį, žinokite, labai džiaugsiuos, sbausda- 
ma jus glėbyje vietoj vyro, tik iš pradžių turėsite 

prisiekti daryti tai, ko aš panorėsiu. 


Visos riteriškos meilės taisyklės surašytos šiame tekste, kur ište- 
kėjusi moteris kviečia mylimąjį užimti vyro vietą lovoje: čia ji parei- 
kalaus iš jo garsiojo asąg ir lieps prisiekti, kad jis nemėgins pasiimti 
daugiau, negu ji jam leis. Šiuo viduramžių laikotarpiu kai kurios 
moterys, dar kentusios vyrų šiurkštumą, mėgo šį kūnų artumą, kur 
nebuvo jokios seksualinės prievartos. Beje, Andrė Le Šaplenas (Andrė 
Le Chapelain) knygoje Apie meilę rašė, kad moters kūnas buvo pa- 
dalytas į dvi dalis: viršutinė dalis buvo atiduota trubadūro glamo- 
nėms, o apatinė skirta grubiai vyro galybei. 


Meiles teismai 


Meilės teismai kėlė didelį susidomėjimą. Bet į ką iš tik- 
rųjų jie buvo panašūs? Savo pilių kiemuose kilmingos damos spren- 
dė situacijas, kuriose meilė užėmė pirmąją vietą. Alienora Akvita- 
nietė, jos duktė Marija Šampanietė, Ermengarda Narbonietė (Er- 
mengarde de Narbonne), jeigu jau neminėsime kitų, atlieka svarbų 

vaidmenį, organizuodamos cortezia ir rengdamos debatus dėl atve- 
jų, kuriuos turi įvertinti. Taigi joms dalyvaujant vyksta diskusijos 
apie įsimylėjėlių, kurių byla tądien nagrinėjama, amžių, apie jų išvy- 
kimo, išdavystės pagrįstumą. Damos sprendžia ginčą, kai susirinku- 
sieji negali sutarti. Joms dažnai tenka pareikšti nuomonę, kuri grei- 
tai virsta ištarme. Pasak Marijos Šampanietės, sutuoktinių meilė ne- 
įmanoma, „nes įsimylėjėliai laikosi vienas kito šiaip sau, be jokios 
būtinos priežasties, o sutuoktiniai privalo paklusti vienas kito valiai 
ir vienas kitam negali atsakyti nieko, kad ir kas tai būtų. Antra ver- 
tus, kaipgi didės jų garbė, jei glamonės neteiks jiems pasitenkinimo 
panašiai kaip meilužiams, jei ir vienas, ir kitas nepasidarys nė kiek 
doresnis, juk jie elgiasi tik taip, kaip yra teisėtai pasižadėję. Štai ko- 
dėl, priėję prie tokios išvados, darome tai, ką mums diktuoja meilės 
taisyklės, žinodami, kad jokie šeimyniniai ryšiai neduoda meilės ka- 
rūnos, nebent greta santuokos egzistuotų kitokie ryšiai, puoselėjami 
meilės karių“. Į meilės teismus galima Žiūrėti kaip į pramogą, bet 
drauge jie mums atskleidžia vyrų ir moterų santykių vingrybes toje 
epochoje, kai šie iš pagrindų keitėsi. 


Eloiza ir Abelavas: amžina meilė 


XIII amžiuje atsiranda naujų meilės formų, nes ji tam- 
pa abipusė. Pagaliau galima susirasti širdies išrinktąjį ar išrinktąją, ir 
legendinė Eloizos ir Abelaro pora šitai geriausiai įrodo. 

Kilęs iš Bretanės, Pjeras Abelaras (Pierre Abėlard) labai greit pa- 
linksta į literatūrą. Vienas mėgstamiausių jo autorių - Ovidijus. Kai 
tik gali, jis apsigyvena Paryžiuje ir pradeda studijuoti retoriką bei 
oratorinį meną, o netrukus tampa neginčytinu šios srities meistru. 


Pačioje XII amžiaus pradžioje, būdamas dvidešimt dvejų metų, Pje- 
ras gali pasigirti pats turįs mokinių, o puikios jo kalbos greitai atve- 
ria jam Dievo Motinos vienuolyno mokyklos duris. Sulaukęs ketu- 
riasdešimties, kai sutinka Eloizą (Hėloise), kuriai tada tėra septy- 
niolika metų, jis jau laikomas vienu žymiausių Prancūzijos filosofų. 
Eloizos protas ir troškimas gilinti Žinias labai greit iškelia ją jo akyse. 
Be to, ji graži. Atsiranda abipusė trauka, ir Abelaras pasiūlo mergi- 
nos dėdei kanauninkui Eiulberui (Fulbert) duoti jo dukterėčiai pa- 
mokas, nes moterims neleidžiama lankyti jo viešų paskaitų. 

Gundytojas iš prigimties Pjeras Abelaras visai nesunkiai padaro 
taip, kad mokinė jį aistringai įsimylėtų. „Be kitų, tu turėjai du talen- 
tus, galinčius iškart suvilioti moters širdį: eiliuotojo ir dainininko 
talentus. Žinome, jog; tarp filosofų tai gana reta. Jie lyg žaidimai 
padėdavo tau pailsėti nuo filosofinių pratybų. Jiems turi būti dė- 
kingas, kad pagal meilės melodijas ir ritmus sukūrei tiek dainų, 
kurių poezijos ir muzikos grožis susilaukė didžiulio pasisekimo ir 
toli išgarsino tavo vardą. Net nemokyti žmonės, nesugebantys su- 
prasti žodžių, dėl švelnios melodijos juos įsimindavo, įsimindavo 
tavo vardą. Štai pagrindinė priežastis, dėl kurios moterys tave taip 
karštai mylėjo“. 

Kaip atlygį už pamokas gavęs pastogę dėdės Fiulbero namuose, 
Pjeras kasnakt lanko Eloizą ir netrukus aistringai ją pamilsta. Deja, 
Fiulberas juos suseka ir prasideda košmaras. Persirengusi vienuole, 
Eloiza pabėga su Abelaru, jis įkurdina ją pas savo seserį Bretanėje, ir 
ji ten pagimdo sūnų, kurį jie pavadina Astroliabijum. Norėdamas 
numaldyti Fiulbero pyktį, Pjeras Abelaras pasisiūlo vesti Eloizą, bet 
ji Žino, kaip toks sprendimas pakenktų karjerai vyro, dėl kurio ji 
pasiryžusi paaukoti viską. Ir ji atsisako tekėti. „Pagalvok, į kokią pa- 
dėtį tave įstumtų teisėta santuoka. Ką bendra turi mokykliniai dar- 

bai ir šeimyniniai rūpesčiai, dėstytojo pultas ir lopšys, knyga ar len- 
telė ir verpstė, stiletas ar plunksna ir ratelis? Kas, mąstydamas apie 
Šventąjį Raštą ar filosofines problemas, pakęstų naujagimio klyks- 
mą, jį sūpuojančios auklės dainas, triukšmingą tarnų ir tarnaičių mi- 
nią, vaikystei įprastą nešvarumą?“ 

Vis dėlto jie slapta susituokia Dievo akivaizdoje. Tačiau dėdė Fiul- 
beras paskelbia šią naujieną, kurią jis vienas težino, naujieną, kurią 
Eloiza viešai paneigia. Jai vėl tenka slėptis, šįkart pas Aržantejo vie- 
nuoles. Fiulberas putoja įniršiu. Norėdamas nuplauti savo ir dukte- 
rėčios garbę, jis naktį įsiveržia į Abelaro kambarį ir, bendrininko 
padedamas, iškastruoja tą, dėl kurio kilo skandalas. Skausmas ir gė- 
da paakina Abelarą pasitraukti iš pasaulio, kuriame jam nebėra vie- 
tos. Jis prisiglaudžia Šventojo Dionyzo abatijoje, paskui paliepia Eloi- 
zai stoti į vienuolyną, kur ji, kaip ir jis, gyvens skaistybėje. 

Ji taip karštai jį myli, kad paklūsta nė akimirkos nedvejojusi. „Kad ir 
kur mane būtų nubloškęs gyvenimas, Dievas žino, jog labiau bijojau 
įžeisti tave, o ne jį. Tau stengiausi patikti labiau negu jam. Tavo įsaky- 
mu, o ne iš dieviško pašaukimo apsivilkau abitą...“ Jis palaukia, kol ji 
duos įžadus, o tada taip pat tampa vienuoliu. Dvylika metų ji negau- 
na iš jo jokios žinios. Pjeras visas jėgas skiria pamokslams, nes nepra- 
rado oratoriaus talento, bet jis tarnauja to meto griaunamosioms idė- 
joms. Abelaras pabėga į Šampanę, vėliau, 1120 metais, įkuria Parak- 
leto vienuolyną. Sunerimusi dėl jo dvasinės būsenos, Bažnyčia išsiunčia 
ji į Bretanės užkampį, į Sen Žilda de Riui, kur jis susižaloja, nukritęs 
nuo arklio. Tuo tarpu Eloiza, kurią jis laiko „veikiau seserimi Kristuje 
negu žmona“, jo rūpesčiu paskiriama Parakleto vienuolyno motina 
priore, ir šitaip jų žemiškosios meilės ratas užsidaro. 

Perskaičiusi buvusio meilužio memuarus, Eloiza jam parašo ir pri- 
sipažįsta, kad niekada nenorėjusi būti Viešpaties tarnaite ir kad po 

jųdviejų išsiskyrimo viską dariusi vien iš meilės jam, Pjerui Abelarui. 
„Pasakyk man, jei gali, kodėl, kai tapome vienuoliais, kaip tu vienas 
nusprendei, taip lengvai mane palikai grimzti užmarštin. Kodėl atė- 
mei pasimatymų džiaugsmą, laiškų paguodą?“ Už Dievo meilę jai 
svarbesnė žmogiškoji meilė, kuri degina ir alina. Eloiza, tikra mote- 
ris, nešiodama abatės drabužius, niekada neužmiršo meilužio ir vy- 
ro glamonių. „Meilės malonumai, kurių drauge ragavome, man to- 
kie saldūs, kad nepajėgiu jų nekęsti ar išvyti iš atminties. Kad ir 
kur einu, jie stovi man akyse ir žadina geismus. Iliuzijos neduoda 
miegoti. Net per mišių iškilmes, kai maldos turėtų būti dar tyres- 
nės, nešvankūs vaizdai apninka mano vargšę sielą ir jaudina ją la- 
biau negu pamaldos. Anaiptol nesigailėdama dėl padarytų klaidų, 
dūsaudama galvoju apie tas, kurių jau nebegaliu padaryti. Ne tik 
mudviejų veiksmai drauge su tavo paveikslu, bet ir vietos, laikas, 
kurie buvo jų liudytojai, taip giliai įsirėžė man į atmintį, kad vėl 
įsivaizduoju save ten su tavimi, kartoju tuos veiksmus ir nerandu 
atilsio net lovoje. Kartais kūno judesiai išduoda sielos mintis, iš- 
sprūsta išdavikiški žodžiai...“ 

Gyvenimo saulėlydyje, 1140 metais, visus Pjero Abelaro kūrinius 
pasmerkia Sanso susirinkimas. Tada jis nuvyksta į Kliuni pas savo 
draugą Pjerą Garbingąjį (Pierre le Vénérable), kuris 1142 metais 
duoda jam paskutinį patepimą. Prieš tai Abelaras parsikviečia Astro- 
liabijų, sūnų, gimusį iš sąjungos su Eloiza. Eloiza su sūnumi susitiks 
prieš mirtį, 1164 metais, ir Etjenas Žilsonas (Etienne Gilson) rašys: 
„Pasakojama, esą prieš mirtį Eloiza pasirūpinusi, kad ją palaidotų 
drauge su Abelaru. Kai laidotojai atidengė kapą ir paguldė Eloizą 
šalia Abelaro, jis ištiesė rankas ir stipriai ją apkabino. Tai graži istori- 
ja, bet legenda ir lieka legenda: veikiau jau patikėtum, kad, kape vėl 
susitikusi draugą, Eloiza ištiesė rankas, norėdama jį priglausti“. 

Riterya ir fejerija 


Antrojoje XII amžiaus pusėje Prancūzijos šiaurėje taip 
pat paplinta riteriška meilė. Jos dainiai vadinami nebe trubadūrais, 
o truverais. Poezija nyksta, bet ji užleidžia vietą „riterių romanams“, 
nuo kurių prasidės visa mūsų romantiškoji literatūra. Tokie autoriai 
kaip Marija Prancūzė, Berulis (Béroul), Toma (Thomas) ir Kretje- 
nas iš Trua (Chrétien de Troyes) pradeda proza nagrinėti drąsos, 
šaunumo, kilnumo ir elegancijos temas: šios savybės būdingos he- 
rojams, kuriuos jie apgyvendina pasakų pasaulyje, visų pirma Breta- 
nėje. Langedoko regiono erotika aukština tyrą meilę, o šių kūrinių 
riteriai elgiasi visai kitaip ir patiria kūniškas aistras. Dama jau nebėra 
nepasiekiama, net jeigu, norint ją užkariauti ir patenkinti, reikia gin- 
ti jos spalvas turnyruose arba atlikti karo žygdarbių. 


Tristanas ir Izolda: lemtinga meile 


Kas nežino liūdno Tristano ir Izoldos likimo? Jokia le- 
genda neužtemdė istorijos apie jų tragišką, burtais paženklintą mei- 
lę! Pasak keleto autorių, Berulio, paskui Toma, gyveno kartą našlai- 
tis, vardu Tristanas. Jo dėdė, Kornvalio karalius Markas, paveda jam 
nuvykti už jūrų parvežti šviesiaplaukės airių princesės, kurią jis turi 
vesti, bet laive, plukdančiame abu jaunuolius, jų likimai apsiverčia 
aukštyn kojomis. Tarnaitė per apsirikimą pagirdo juos „vynu su žo- 
lelėmis“, nuo kurio jie užsiliepsnoja negęstančia aistra. Nepaisyda- 
mi žmonių ir papročių, jie myli vienas kitą, ir karaliaus Marko vedy- 
bos su šviesiaplauke Izolda nieko nepakeičia... Tačiau Markas, perspė- 
tas išdavikų baronų, sužino, kokie jausmai jungia jo žmoną ir sūnėną. 

Pasprukę nuo jų laukiančios bausmės, Tristanas su Izolda pasislepia 
miške. Markas ten juos suranda. 


Guolis išklotas žaliomis šakomis, 
Kurios dengia ir žemę. 

Izolda išsitiesia pirmoji, 

Tristanas atsigula šalia jos, 

Tarp jų padėta iš makštų ištraukta spaga. 
Izolda apsivilkusi marškiniais. 

Jei tądien ji būtų buvusi nuoga, 
Būtų atsitikusi didelė nelaimė. 
Tristanas nenusimovė kelnių. 
Karalienė ant piršto mūvėjo 
Auksinį karaliaus žiedą, 
Nusagstytą smaragdais, 

O jos pirštas buvo toks plonas, 

Kad žiedas nusmuko. 

Štai kaip jie gulėjo: 

Jai po galva Tristanas padėjęs ranką, 
Kita, įsivaizduoju, ją apglėbęs. 

Jie stipriai apsikabinę, 

Jų aistra akivaizdi, 

Jų lūpos arti vienos kitų, 

Bet nesiliečia. 

Joks vėjelis nejudina lapų, 

Saulės spindulys nusviečia jų veidus, 
Izolda spindi labiau nei ledas. 
Šitaip miega įsimylėjėliai. 

Ši scena sujaudina karalių Marką ir, gailesčio pagautas, jis palieka 
šalia poros savo vestuvinį žiedą ir špagą. Tada įsimylėjėlius ima graužti 
sąžinė ir jie nutaria išsiskirti. Armorikoje Tristanas veda kitą „balta- 
rankę“ Izoldą. Šios vedybos nesukliudo jam mylėti pirmosios Izol- 
dos, ir, norėdamas ją susitikti, jis grįžta į Kornvalį persirengęs elge- 
ta. Mūšyje Tristanas sunkiai sužeidžiamas. Tik Izolda, Kornvalio ka- 
ralienė, gali jį išgydyti. Pasiuntinys vyksta jos atvežti prie mylimojo 
patalo. Juodu susitaria, kad jei Izolda plauks laivu, bus iškelta balta 
burė, jei ne... juoda. Bet Tristano žmona, antroji Izolda, nepajėgda- 
ma nuslopinti pavydo, agonijos kamuojamą vyrą įtikina, kad iškelta 
juoda burė. Tristanas miršta, kai atvyksta pirmoji Izolda. 


Ji Jį apkabina, atsigula šalia, 
Bučiuoja lūpas, veidą, 

Ir glaudžia, tv spaudžia, 

Kūnas prie kūno, lūpos prie lūpų, 
Ji atiduoda Dievui dvasią. 


Amžino poilsio jie atgula drauge, nes karalius Markas, apimtas 
meilės, užuojautos ir gailesčio, pasirūpino, kad jie būtų palaidoti 
vienas šalia kito. 

Šioje istorijoje randame tam tikrų subtilios meilės bruožų, tačiau 
Berulis papasakojo mums apie laukinę aistrą, kur svarbų vaidmenį 
vaidina magija. Įdomus dalykas: iš trijų herojų, Tristano, Izoldos ir 
Marko, tikrą meilę jaučia tik Kornvalio karalius. 


Karalius Markas bijo, 
Kad Izolda nesulaužytų Zodzio. 
Ji myli kitą, ne jį. 

Jis labai kenčia, 

Nes myli tik Izoldą, tik jos geidzia, 
O ji uždara jo aistrai. 

Jis gali turėti jos kūną, 

Bet siela priklauso kitam. 

Jo skausmas beribis, 

Kaip Izoldos meilė Tristanui. 


Jam nereikėjo apžavų, kad pamiltų Izoldą... Ir argi jis nepateikė 
didžiausio meilės įrodymo, atleisdamas jai už aistrą sūnėnui? Atsa- 
kas jaunystės meilei — brandi meilė. Atsakas likimo nulemtai meilei — 
laisva valia pasirinkta ir išgyventa meilė. 


Meiles dovanos 


Štai ką įsimylėjėlė gali mielai priimti iš to, kurį myli: 
nosing (veidui nusišluostyti), kaspinus plaukams, aukso ar 
sidabro karūną, sagę, veidrodį, diržą, kapšiuką, drabužių 
juostelę, sukas, movą, pirštines, žiedą, skvynutę, kvepalus, 
tualetinius dubenėlius, vazelės, badėklus, mylimąjį 
primenančią vėliavą; apskritai visas mažas dovanėlės, 
kurios gali papuošti kūną ar išryškinti grožį arba tokias, 
kurios atgaivintų prisiminimus apie mylimąjį. 

Andrė Le Šaplenas 

Kretjenas is Trua ir riterių kodeksas 


Šis vyras, kilęs iš Trua, kaip rodo jo vardas, gyvena tai 
Marijos Šampanietės, tai Pilypo Alzasiečio (Philippe d'Alsace) dva- 
re. Jo literatūrinė veikla pasireiškia 1164-1190 metais. Įkvėpimo jis 
semiasi iš keltų legendų. Romane Erekas ir Enida (1170) Kretjenas 
iš Trua skelbia aistros ir riteriškų pareigų pusiausvyrą ir gina galimy- 
bę patirti santuokinę meilę, nenusižengiančią viduramžių visuome- 
nei. Riteris su vežimu, parašytas apie 1180 metus, pasakoja apie Lan- 
seloto ir Gvineverės meilę, taip pat apie visišką šio nepaprasto rite- 
rio paklusnumą karaliaus Artūro žmonai. Priešingai negu Erekas ir 
Enida, šis tekstas gina svetimavimą. Bet tarnaudamas savo Damai, 
Lanselotas įkūnija pavyzdingą riterį. Nepaisydamas pavojų, kovo- 
damas su pagundomis ir priešais, netrokšdamas garbės sau, jis pa- 
siekia laimę, kurią teikia savęs atsižadėjimas ir tam tikras misticiz- 
mas, laimę, kurią būtinai pajunta ir aplinkiniai. Karštas ir atsidavęs 
įsimylėjėlis Lanselotas, atsidūręs tarp Žmonių ir dievų, prisijungia 
prie didžiųjų mitologinių herojų. 


Moterų karalystės pabaiga 


1277 metais Bažnyčia pasmerkia Andrė Le Šapleno kny- 
gą Apie meilę, taigi pasmerkia ir riterišką meilę, netvarkos ir ydų 
šaltinį. Istoriniai įvykiai, kryžiaus karas prieš albigiečius, paskui Šim- 
tametis karas ir vieniems, ir kitiems trukdo Įgyvendinti šią kilnios 
meilės idėją. Teises pamažu atgauna šiurkštumas, mizoginija... Mo- 
teris keletui amžių pamažu tampa giminės pratęsimo arba geidulių 
tenkinimo objektas. 


Gėlių kalba 


Gėlių kalba, arba selamas, atsirado Persijoje, ten ji buvo 
vartojama baremuose. Ši kalba be galo sudėtinga, nes svarbi 
buvo ne tik pati gėlė, bet ir jos vieta puokštėje. Tam tikru búdu 
įkomponuota gėlė nupjautais dygliais ir lapais reiškė pranesi- 
mą, 0 sumaišyta su kitomis tą pranešimą darė dar aiskesnį. 
Pagal jų rūsį ir spalvą net galėjai atspėti dienos metą. Per 
arabų ir andalūzų dvarus ši kalba pateko į Prancūziją. 
Anemona: Aš atkakliai laikausi savo. Azalija: Koks džiaugs- 
mas mylėti! Rugiagėlė: Tikėkite mano taktiškumu. Kameli- 
Ja: Mano jausmai pastovūs. Aguona: Mano aistra trapi. 
Gladiolė: Skiriu jums pasimatymą. Ivisas: Gera naujiena. 
Hiacintas: Amžinai ištikimas. Gebenė: Mirsiu arba prisiri- 
šiu. Lelija: Mano jausmai tyri. Ramunė: Ar mylite mane? 
Mimoza: Jautrus, bet ne kvailas. Pakalnutė: Laimė sugrįž- 
ta. Neužmirštuolė: Neužmirškite manęs. Raudonas gvazdi- 
kas: Abibusė aistra. Bijūnas: Turiu jums atskleisti paslaptį. 
Kvapusis pelėžirnis: Apsimestinis kuklumas. Balta rožė: Aš 
tylomis jus myliu. Rausva rožė: Švelnumas. Raudona rožė: 
Beprotiškai jus myliu. Saulėgrąža: Matau tik jus. Raudona 
tulpė: Myliu jus pašėlusia meile. Žibutė: Aš pernelyg drovi. 
Vijoklis: Jus, tiktai jūs. 

Sestas skyrius 


Meilė 
Renesanso laikais 
Absoliuto ieškojimas 


Pabučiuok mane dar 17 dar kartą: 

Dovanok man saldžiausią bučinį, 

Dovanok man meiliausią bučinį, 

Aš tau dovanosiu keturis, karštesnius už žarijas. 
LUIZA LABĖ (Louise Labė, 1524-1566). Sonetai 

Ti ir Jis 


Ji ištekinama dar maža mergaitė. Kai kurios dvaro damos 
tampa motinoms dvylikos ar trylikos metų. Jos kakta auks- 
ta, burna mažytė, ryškiai apibrėžta, kaip ir antakiai. Pie- 
no baltumo kaktą ji persijuosia tamsaus šilko juostele, ba- 
puošta brangakmeniu kaip Gražiosios Feronierės, ir nešioja 
ilgus plaukus. Po ilgu sijonu, išpūstu lankelio, vaikšto „pli- 
ku užpakaliu“, kol Kotryna de Mediči pagal to meto skonį 
pradeda mūvėti kelnaites arba „damų kačių landą“. Val- 
dant Henrikui IV dvaro damos anaiptol nepasižymi dro- 
vumu: pro suknelių iskirptes matyti speneliai, kuriuos jos 
kartais dažosi raudonai. Liudvikui XIII nepatiks ši mada 
ir Jis ją uždraus, kaip ir per daug aptemptas sukneles. 

Jos vardas Gabrielė, Margarita, Mari, Diana, Kasandra, 
Elena, Renė, Šarlotė, Astrėja, Sinopė... 


Jis netiki vedybiniais malonumais ir be didelių skrupulų 
„kedena plunksnas“ savo meilužėms. Jo lytinis auklėjimas 
prasideda tik truputį vėliau nei merginos, bet jis nekvarši- 
na galvos jokiais tabu. Jeigu jis intelektualas, seka Erazmo 
pėdomis, skaito Plejados eilėraščius, mėgaujasi Sekspyro av- 
ba Marlou pjesėmis. Jei kareivis, kovoja Italijoje, paskui da- 
lyvauja nesibaigiančiuose religiniuose karuose. Jo kalba ties- 
muka ir drauge vaizdinga. Nuo to laiko, kai apie 1560 

metus Niko įvežė į Prancūziją tabaką, jis jį rūko ilgomis 
pypkėms, šnekučiuodamasis su vyrais, kuriuos randa sėdin- 
čius tavernoje prie bokalo. 
Jo vardas Žanas, Gijomas, Pjeras, Anselmas, Remy, Etje- 
nas, Nikola, Klemanas... 


SIMBOLIAIS TAPUSIOS POROS 


Ronsaras (Ronsard) ir Kasandra Salviati (Cassandra 
Salviati), Henrikas IV ir Gabrielė d’Estre (Gabrielle 
A*Estres), Petrarka (Pétrarque) ir Laura (Laure) 


Lė . . . 
Sviesos ir tamsos pasaulis 


XVI amžius mūsų istorijoje nupieštas šviesiomis ir tam- 
siomis spalvomis: jame sutaria gėris ir blogis, žiaurumas yra gyveni- 
mo būdas, bet menininkai ir šviesuoliai grožį ir dorybę iškelia į kone 
mistinių idealų aukštumas. 

Pirmuosius žingsnius Žengiantis mokslas iš naujo apibrėžia savo 
visatą, kalba apie kosmogoniją, atskirtą nuo dieviškojo dangaus, ku- 
rio centras jau nebe Žemė ir žmogus. Norėdami geriau suprasti gy- 
vybę, medikai rausiasi po numirėlių vidurius, o jiems padeda tapy- 
tojai, drobėse amžiams užfiksavę tylų agonijos kamuojamų žmonių 
riksmą, išdrįsę peržengti tikimybės ribas ir atskirti kūną nuo sielos. 

Greta vienas kito egzistuoja du pasauliai, jie stoja vienas prieš kitą, 
susiduria, susimaišo. Atsakas humanizmui — obskurantizmas ir reli- 
ginių karų žudynės. Barokas suderina perdėtą puošnumą ir simbo- 
lizmą, juslingumą ir tyrumo siekį. 


MEILĖ: istorija 82 


Įsukti dvasinio, meninio ir karinio sūkurio, vyras ir moteris, galu- 
tinai nutolę, ieškos vienas kito, plėšysis, taip niekada ir nepasiekda- 
mi širdies ir jausmų pilnatvės. Tarp šventos meilės ir pasaulietiškos 
meilės, kurios tada nebuvo painiojamos, plytėjo bedugnė, skirianti 
lytis, ir ją peržengti buvo galima tik atsisveikinus su gyvenimu. Ero- 
sas ir Tanatas — Aistra ir Mirtis — tai dvi aistringos meilės pusės, 
būtinai efemeriškos, brutalios ir tragiškos. 


Prakeiktos meilės mitas 


Lyg nelaimingos Tristano ir Izoldos aistros aidas pra- 
keikta Romeo ir Džuljetos meilė, aprašyta Viljamo Šekspyro (Wil- 
liam Shakespeare), paženklinta krauju ir mirtimi. Jų vedybos slaptos, 
vadinasi, pasmerktos pražūčiai, nes jų šeimos nekenčia viena kitos. 
Tėvų valia stipresnė už įstatymą. Viduramžių „riteriškumas“ nieko 
nedomina: tarp savęs ir savo gražuolės vyras nebededa špagos, kad 
galėtų ramiai miegoti... Meilė — tai nuodai, geriami ligi paskutinio 
lašo, jų ugnis kaitina kraują ir uždega kūną. Įsimylėjėlių sielas, paklai- 
dintas tokio karščio, įkalintas liepsnojančiame kūne, gali išlaisvinti tik 
mirtis. Toks likimas skirtas ir Romeo su Džuljeta, įsimylėjeliams, ku- 
rie pagal šeimos klano taisykles buvo nutremti už įstatymo ribų ir 
susijungė po mirties, nes negalėjo to padaryti būdami gyvi. 

Mat tame chaotiškame amžiuje buvo manoma, jog pilnatvė šiame 
pasaulyje neįmanoma! Negalima mylėti kūnu ir siela... Arba viena, 
arba kita! 

Kūnas nepripažįsta jokių suvaržymų, o protas mąsto apie šventus 
dalykus, kurie šioje žemėje laikomi nepasiekiamais. Išmėginamas vi- 
soks jausmų palaidumas, nors religija ir įveda diktatūrą. Žmonės 

tiki tuo, ką pranašauja keistas magas Mišelis de Nostradamas (Mi- 
chel de Nostredame), vadinamas Nostradamusu, tačiau mokslas spar- 
čiai žengia pirmyn Ambruazo Parė (Ambroise Parė), Bernaro Palisi 
(Bernard Palissy) ir lenko Koperniko dėka. 

Čia verkiama, čia juokiamasi, kaip populiariojo Šekspyro pjesėse, 
atspindinčiose savo epochos išdavystes, konfliktus, prietarus ir ne- 
saikingumą. Scenoje, kaip ir gyvenime, žmonės dievina vieni kitus, 
pjaunasi, mėsinėjasi, staugia iš juoko, poruojasi ir be perstojo gun- 
do tiek dumblinose balose, tiek paauksuotuose rūmuose - tarp ka- 
rų, bado ir epidemijų viskas vyksta pragarišku ritmu. 

Dievo darbas pasireiškia mene, moksle ir literatūroje, bet velnias 
tebešoka klaikų viduramžių šokį, rengdamas raganų teismus, žudy- 
nes, kurstydamas kerštą. 


Skaistybės dirzas 


Prancūzijoje jis pasirodo tik XVI amziuje. Istorija apie 
kryžiaus žygių dalyvius, taip užsitikrinančius žmonų 
ištikimybę, tėra legenda. Šis barbariškas instrumentas, 
nezinomas viduramžiais, atseit buvo išrastas Venecijoje, 0 
paskui retenybių pirklio atgabentas į Prancūziją, kur jį 
naudojo pavydūs vyrai, norėdami apsaugoti žmonų 
„apatines teritorijas“... 

Vesus santuokiniai jausmai 


Renesanso laikais juslingumas neginčijamai viršesnis už 
jausmingumą. Kadangi malonumas neatskiriamas nuo įstatymo pa- 
žeidimų ir geismo, kitaip tariant, nuo to, kas nepasiekiama, tiesiog 
nesuvokiama, kad jį būtų galima rasti griežtoje šeimyninėje aplin- 
koje. Meilės idėja mylima labiau nei tas ar ta, kuri gali ją įkūnyti: 
šiuo klausimu fantazijos daug didesnės ir stipresnės už tikrovę. Be 
to, kalbėti apie vedybas iš meilės - bergždžias dalykas. Santuokos 
palaiminimo beveik niekada negauna du įsimylėjėliai, veikiau jau 
susijungia dvi šeimos, ieškodamos abipusės naudos. 

Merginos ilgesingai dūsauja, skaitydamos įmantriu stiliumi parašy- 
tus sentimentalius romanus arba eilėraščius, įsivaizduodamos, kad sva- 
jonių princas atsiunčia joms meilės laišką arba atsiklaupia po jų balko- 
nu ir padainuoja serenadą... Bet netrukus gauna nusivilti, nes tėvas 
atveda jas prie altoriaus, dažniausiai norėdamas ištekinti už senio, nė 
kiek nepanašaus į tą, kurį būtų pasirinkusi švelni širdis. Tačiau reikia 
paklusti. Žiūrėti į vedybas ne kaip į išmintingą sąjungą, būtų baisus 
nesusipratimas, šitai pabrėžia ir Montenis (Montaigne) savo Esė: 

„Geros vedybos, jei tokių esama, neturi nieko bendra su patikimu 
ir meile. Jos stengiasi remtis draugyste. Jokia moteris, pajutusi jos 
skonį, nenorėtų būti vyro meilužė ar sugulovė“. 

Vadinasi, sutarta: jokių širdies reikalų ir jokio sekso. Būtų net ne- 
padoru su įkarščiu atlikti vedybines pareigas! 

Negana to, meilę, kuri galėtų atsirasti santuokiniame gyvenime, ir 
„nevaržomos meilės pastangas bei šėlsmus“ jis laiko „savotiška krau- 
jomaiša“, teršiančia teisėtos poros santykius. 

Montenis šiuos priesakus uoliai taiko ir savo šeimai. Laiške, at- 
siųstame prislėgtai žmonai, netekusiai vaiko, jis parodo visą švelnu- 


mą, kokį tik geba išreikšti: „Žmona, pati puikiai suprantate, kad 
pagal šio meto taisykles galantiškam vyriškiui nedera ilgiau jus ra- 
minti ir glostyti...“ 

Vargšelė gal buvo tokia įžūli, kad pareikalavo truputėlio švelnu- 
mo, ir jai buvo priminta jos vieta. Vyras, tuomet teturėjęs trisdešimt 
septynerius metus, be abejonės, išdykavo kitur: galima lažintis, kad 
ne iš pasileidimo, o iš principo! 

Renesanso laikais moters padėtis tikrai ne iš lengvųjų. Ji jau ne- 
bėra, kaip dar galėjo nutikti viduramžiais, įsikūnijusi deivė. Subtil 
meilė liko vien gražus prisiminimas. Tik poetų mūzos tebestovi ant 
amžinojo moteriškumo pjedestalo, visiškai nutolusios nuo tikro- 
vės ir kasdienybės. 

Pagal romėnų teisės kodeksą žmona yra vergė, absoliučiai atsidavusi 
vyrui. Tegul tik pažvelgia į ką nors kitą, ir ją gali ištikti blogiausia dalia: 
uždarytų namuose ir mušamų moterų — pulkai. Imti žmoną retai reiš- 
kia ką nors dar, o ne vien rūpinimąsi palikuonimis ir turtu. Vyras visa- 
galis, o mokslas suteikia jam netikėtą pagalbą ir pateisina tai, kad jis 
primeta savo valią: gydytojai tvirtina, kad vyro sėkla yra būtina ir pa- 
kankama giminei pratęsti, priešingai nei moters skystis. Taigi moteris 
tik „indas“, arba talpykla, kurioje formuojasi būsimasis kūdikis. 

Bet labiausiai Renesanso vyrai bijo, kad Žmona jiems neįtaisytų 
ragų. 

Trečiojoje knygoje Rablė (Rabelais) atstovauja savo kartos vyrams ir 
duoda gerų patarimų: „Niekada nebūsite raguotas, kitaip tariant, 
jūsų žmona niekada netaps pasileidėle, jei pasirinksite ją iš garbin- 
gos šeimos, jei ji bus išauklėta dorai ir sąžiningai... jei mylės Dievą ir 
jo bijos... Jūs savo ruožtu rodysite jai gerą pavyzdį ir šeimoje gyven- 
site tyrai, nekaltai ir dorybingai“. Potekstė: ne savo namuose vyrui 
valia daryti kas tik šauna į galvą... Dažniausiai jis savęs ir nevaržo! 

Bet rašytojas labai abejoja, ar dorybingų žmonų dažnai pasitaiko, 
ir daro išvadą, kad „neištikimybė seka paskui sutuoktinius taip pat 
paprastai, kaip šešėlis seka paskui kūną“. Ši yda jam atrodo neatski- 
riama nuo moters prigimties, ji, kaip koks „laukinis žvėris“, visada 
pasirengusi „žoles sumesti“*. Nuo to tėra vienintelis vaistas: vyras 
neturi prisirišti prie žmonos. „Tegul vedusieji būna tokie kaip neve- 
dusieji... Turėti žmoną - reiškia naudoti ją tam tikslui, kuriam Gam- 
ta ją sukūrė, kitaip sakant, ji privalo būti vyro pagalbininkė, links- 
mintoja ir kompanionė“. Nei pridėti, nei atimti! 

Taisyklę patvirtina keletas išimčių: kartais pasitaiko įsimylėjusių 
porų. Ispanų literatūroje minima, kad merginų riteriai kartais jas 
pagrobia, pabėga į mėnesieną, ir viskas baigiasi meilės sąjunga... Bet 
tokios laimingos atomazgos gana retos. 

Turint tai galvoje, lengviau suprasti, kodėl santuokinė meilė taip 
dažnai vadinama „nekalta ir drovia“: žmonos pareiga ir vienintelė 
teisė — tęsti giminę ir tarnauti vyrui. Akivaizdu, kad jos kūniški ma- 
lonumai netelpa į šiuos rėmus. Beje, jie laikomi keistais, gyvuliškais 
ir net pavojingais partnerio sveikatai. 


Raganos ir paleistuvės 


Anot Renesanso mąstytojų krikščionių, meilė moteriai 
gali būti skirstoma į tris dideles kategorijas: 
dieviška meilė, kurią įkvepia keleto išskirtinių, dorybingų moterų 
siela ir kuri galiausiai padeda dar labiau pamilti Dievą; 
*Vyrai taip pat bijojo, kad gudrios ir kerštingos moterys „žolių 


nesumestų“, tai yra neužburtų ir nepaverstų jų impotentais, pavyzdžiui, 
norėdamos nubausti už neištikimybę ar dėmesio stoką. (Aut. past.) 


žmogiška meilė, kurią sužadina moters kūno grožis ir kuri suvo- 
kiama veikiau kaip susižavėjimo protrūkis, o ne kaip paprasta geis- 
mo išraiška; 

gyvuliškas susijaudinimas, kuris skatina tik gašlius impulsus ir sten- 
giasi juos patenkinti nepaisydamas jokių kliūčių. 

Pastarosios emocijos, neturinčios nieko bendra su meile, kasdie- 
niame gyvenime pasitaiko dažniausiai. Moterys, kurios noromis 
nenoromis tampa vyrų geidulių aukomis, išstumiamos už visuo- 
menės ribų. Paleistuve apskelbiama svetimautoja, prostitutė ir ta, 
kuri buvo išprievartauta. Niekam nesvarbios priežastys, privertu- 
sios moterį paklusti vyro valiai, - visos jos niekinamos vienodai. O 
jei vyras paima merginą jėga... jo kaltės nėra. Kai kurie jauni dabi- 
tos bastosi gaujomis ir prievartauja tas, kurios per nelaimę pasipai- 
nioja jų kelyje: šis aktas praktiškai laikomas pradedančiųjų pikta- 
darybe. Beje, kai kuriems geltonsnapiams tai būna pirmi seksuali- 
niai santykiai. 

Ar vyras myli moterį, ar priverčia ją mylėtis, ji vis vien niekada 
nebūna atsakinga, o visada kalta, kad sukėlė vyrui geismą. 

Ji teturi dvi galimybes išsivaduoti iš šios pasyvios būsenos. 

Pirmasis būdas — būti laisvai ir tapti ragana. Tačiau tai drąsus žings- 
nis, nes jis be galo pavojingas. XVI amžiuje, daugiausia Rytų Pran- 
cūzijoje, vyksta baisios raganų medžioklės ir teismai. Religijos var- 
du žudoma ir kankinama. Persekiojamos visos tos, kurios paskelbia 
dvasinę ir socialinę nepriklausomybę, kurios įtariamos slaptais įpro- 
čiais, žodžiu, visos tos, kurios bent kiek nusikrato vyrų valdžios. 

Ragana, įkūnijanti nežabotą būdą, instinktus ir gašlumą, priešta- 
rauja Mergelės Marijos kultui, neseniai įsteigtam kunigų, kuriems 
rūpi sutvirtinti patriarchatą ir užsitikrinti savo galias. Moteris, pa- 
Žįstanti gyduoles*, dažnai laikoma už įstatymo ribų, kartais gyvena 

atsiskyrusi nuo kitų ir mėgina taip pat kaip ir vyrai mėgautis meilės 
malonumais. Moters gebėjimas duoti gyvybę turi ir negatyvią atsva- 
rą, pavyzdžiui, ji pažįsta nuodus arba daro abortus: slapta naudoja- 
masi jos žiniomis, bet viešai ji laikoma atpirkimo ožiu, kaltu dėl 
tamsiausių kėslų, kuriuos subrandino kiti, „dori“, žmonės. Štai ko- 
dėl į tokias moteris žiūrima kaip į velnienes, žmogiškos padermės 
vilkes, šėtono pasekėjas, nuo kurių reikia išvalyti visuomenę. Ne- 
paklususios priimtoms taisyklėms, maištininkės, apkaltintos raga- 
navimu, negailestingai naikinamos: šios didžios feminisčių prosene- 
lės išnyksta Renesanso laužų dūmuose... Teisybė, pagaliau išsilaisvi- 
nusios, bet aname pasaulyje! 

Norėdama (šioje žemėje) tenkinti savo geismus, kaip pati susima- 
nys, moteris, kuriai laimė lėmė gimti kilmingoje šeimoje arba apdo- 
vanotai grožiu, gali pasirinkti kitą kelią: ji turi tapti kurtizane. Keletui 
moterų iš tiesų sekasi laviruoti aukštose vyrų valdžios sferose ir vikriai 
suktis iš keblios padėties, žaidžiant subtilius meilės ir gundymo žaidi- 
mus. Bet, prieš pradėdamos flirtą, jos turi išmokti jo taisyklių. 


Carpe diem** 


Renesansas, supurtęs visas kultūrines ir menines sritis, taip pat 
padėjo atnaujinti meilės turnyrų taisykles ir kodeksus. Italai ir ispa- 
nai gerokai anksčiau negu prancūzai iš naujo atrado antiką. 1453 
metais, turkams paėmus Konstantinopolį, išsilavinę graikai pabėgo 
į Vakarus, nusinešdami ten ligi tol neišleistus savo aukso amžiaus rank- 

*Kitaip tariant, augalus ir jų gydomąsias bei nuodingąsias savybės. 


(Aut. past.) 
**Skink dieną, tai yra džiaukis diena, naudokis proga. (Lot.) 


raščius ir Žinias. Eruditai išmoksta hebrajų ir arabų kalbas ir grįžta 
prie mokslo ištakų. Prancūzijoje graikų kalba bus atrasta tik XVI am- 
žiuje. Paduvoje, Bolonėje, Florencijoje Renesansas prasidėjo jau prieš 
du šimtmečius. Teks laukti Italijos karų, ir tik tada prancūzai pas savo 
kaimynus ir priešus paragaus jo prabangos ir rafinuotumo. 

Kai kurie šviesuoliai sukuria sudėtingų meilės teorijų - meilė bu- 
vo laikoma universaliu harmonijos principu - ir gina jausmų įmant- 
rumą. Garsiausi yra florentietis Marsilijus Fičinas (Marsile Ficin) (bu- 
vęs medikas, kunigas ir Platono Pwotos vertėjas), filosofas Pikas de 
La Mirandolė (Pic de La Mirandole), poetas ir „garbingas žmogus“ 
Kastiljonė (Castiglione). Jų tekstai, išplitę ir vertinami visuose Eu- 
ropos dvaruose, kur susilaukė svaiginančio pasisekimo, atmeta kas- 
dienę tikrovę ir idealizuoja kilnius meilės jausmus, remdamiesi se- 
nųjų autorių raštais, visų pirma kai kuriomis Platono idėjomis: jau- 
nimas myli juslėmis, bet tikroji meilė gali pražysti tik nuėjus ilgą 
dvasinį kelią, kuris dažniausiai būna brandaus amžiaus privalumas. 
Šis naujas meilės credo, pateisinantis jaunystės išdaigas ir sutaurinan- 
tis geismą, kurį patiria seniausieji, nuramina visą pasaulį ir priden- 
gia daugelį paleistuvysčių... 

Neatsilieka ir poezija. Aplink Ronsarą ir diu Belė (du Bellay) bu- 
riasi Plejados rašytojai, apdainuojantys aistrą, svaiginančius jausmus 
ir melancholiją, būtiną meilės palydovę. Liono regione susikuria tikra 
poetinė „mokykla“, iš kurios iškyla dviejų didžių moterų asmeny- 
bės: Pernetė diu Gijė (Pernette du Guillet) ir visų pirma Luiza Labė, 
dar vadinama Gražiąja Virvininke*. Abi moterys, muzikalios, išsila- 
vinusios ir gražios, gina meilę, kuri nėra nei riteriška, nei dorybinga, 
nei atsieta nuo kūno, o išsivadavusi nuo bet kokių platoniškų jaus- 


*Jos tėvas ir vyras buvo turtingi virvininkai. (Aut. past.) 

mų, priešingai negu skelbia Heptamerono autorė Margarita Navarie- 
tė (Marguerite de Navarre), kalbanti atsargesnėmis užuominomis. 
Šios damos liepsnoja nenumaldoma aistra, štai ką rašo gražioji Lui- 
za, garsėjanti kaip nesuvaldoma kurtizanė: 


Jei tada, kai apsiveju ji, 

Kaip gebenė apsiveja medį, 

Mano dideliam džiaugsmui, ateitų mirtis, 
Jei jis dar karščiau mane bučiuotų, 

Ir mano dvasia nuskristų ant jo lūpų, 
Mirčiau laimingesnė nei gyvenau. 


Mirtis yra paskutinis terminas, bet jis turi ateiti gilioje senatvėje. 
Ronsaras taip pat labai mėgsta šią temą, nemirtingumo siekdamas 
savo Carpe diem: skinti dieną — reiškia naudotis jaunyste, ir savo, ir 
mylimos moters, kol ji nenuvyto. Šis priesakas, galiojantis greit pra- 
bėgantį tarpsnį, puikiai nusako Renesanso siekius: meilė turi būti 
kaip paskutinė priemonė. Ši idėja atmiešta epikūrizmo reminiscen- 
cijomis, šmėsčiojančiomis per visą amžių. 

Kadangi reikia skubėti prieš mirtį džiaugtis malonumais, žmonės 
be didelių skrupulų teikia privilegijas visokioms paleistuvystės for- 
moms. Žymiausi poetai ir menininkai nepažeidžia šios taisyklės: paukš- 
tytės ir minjonai* linksmina orgijomis virstančių puotų dalyvius po 
Venecijos rūmų skliautais, Paryžiuje ir Paduvoje. Leidžiama beveik 
viskas, nesvarbu su kuo. Italų rašytojas Pjetras Bačis (Pietro Bacci), 
vadinamas Aretinu, tampa geidulingumo dainiumi, sukuria tikrą 1š- 
tvirkavimų kodeksą ir parašo Kama Sutros vertų erotinių sonetų, ku- 


*Taip buvo vadinami Henriko III favoritai, dabinęsi kaip moterys. 


rie, iliustruoti Džulijaus Romano (Giulio Romano) ir papuošti Mar- 
kantonijaus Raimondžio (Marcantonio Raimondi) raižiniais, slapta 
eina iš rankų į rankas. Eskizai tokie pat išraiškingi kaip ir žodžiai: 


Noriu sušvirkšti į vaginą, ne į užpakalį, 
Si gražuolė, mano džiaugsmui, tai jaučia. 


Taigi šelmiai bajorai ir valiūkės panelės skiria pasimatymus per 
smagius pietus, į kuriuos kiekvieną turi atlydėti palaidūnas arba kek- 
šė. Svečiai slepiasi po kaukėmis, persirenginėja, ištvirkauja, atiminė- 
ja nekaltybę ligi pat aušros... Po poetinio lyriškumo priedanga mei- 
lės Renesansas patiria kūno egzaltaciją. 


Nuo Pranciškaus I bavemo 
iki Mediči merginų 


Prancūzijos karaliaus dvare rezgamos įvairios meilės int- 
rigos ir vyksta įsimintinos lėbavimų scenos. Pranciškus I laiko gar- 
bės reikalu, kad jį suptų gražiausios karalystės merginos, turbūt vi- 
sos skirtos jo paslaugoms: „pulkelis“, kaip jis jas vadina, yra smagus 
europietiškas haremas. „Dvaras be moterų -— kaip pavasaris be ro- 
žių!“ — mėgsta sakyti karalius, kuris linksmai skraido nuo gėlės prie 
gėlės ir neniekina ką tik išsiskleidusių rožių. Iškart po Marinjan jis 
įsimyli ponią de Šatobrian, jauną, maždaug trylikos metų, mamą, 
kuri greitai tampa viena iš jo pripažintų meilužių. Jo didenybė nekvar- 
šina galvos dėl jokių principų, kai įsigeidžia vasalo žmonos: patyliu- 
kais net šnekama, esą jis reikalaująs ant užpakalio išsitatuiruoti kara- 
lišką herbą, kad jos vyras žinotų, ką galvoti, ir nesumanytų trukdyti 

jo malonumams... Dvariškiai leidžia sau viską, tačiau Pranciškus I 
kategoriškai draudžia prievartą. Ir taip yra su kuo linksmintis, tai 
kam griebtis tokių kraštutinumų! Dvaro damos šalia karaliaus atlie- 
ka gražų vaidmenį, o talentingiausios rūmuose daro ką tik įsigei- 
džia. Taip kurį laiką viešpatauja Gražioji Feronierė, advokato Žano 
Ferono (Jean Ferron) žmona, kurią valdovas garbina už grynakraujį 
grožį, prigimtinę eleganciją, grakštų siluetą, ilgus juodus plaukus ir 
tamsiai mėlynas akis... 

Diana de Puatjė (Diane de Poitiers), intrigantė ir gundytoja, būsi- 
moji Henriko II meilužė (devyniolika metų už jį vyresnė), įkūnija 
tuometinius grožio kanonus. Būdama keturiasdešimties ir vis dar 
žydinti, nors kitos tokio amžiaus moterys jau seniai nuvytusios, ji 
atitinka visus estetinius kriterijus, apibūdinančius moters tobulumą. 
Kad būtum į ją panaši, reikia turėti: 

Tris baltus daiktus: odą, dantis, rankas. 

Tris tamsius daiktus: akis, antakius, vokus. 

Tris raudonus daiktus: lūpas, skruostus, nagus. 

Tris ilgus daiktus: kūną, plaukus, plaštakas. ~ 

Tris smulkius daiktus: dantis, ausis, kojas. 

Tris plonus daiktus: lūpas, liemenį, kulkšnis. 

Tris apvalainus daiktus: rankas, šlaunis, blauzdas. 

Tris mažus daiktus: spenelius, galvą, nosį. 

Diana de Puatjė kurį laiką užtemdys net labai gudrią Kotryną de 
Mediči (Catherine de Mėdicis). Be intrigų ir politinio vaidmens, 
išgarsinusio jos vardą ateities kartoms, Kotryna pirmoji sėdo ant 
žirgo su amazone, neslepiančia dailių kojų, ir įvedė moteriškų kel- 
naičių madą. Kadangi panelės ligi tol po sijonais vaikščiodavo pliko- 
mis sėdynėmis, tai buvo neregėta naujovė... 

Tačiau gražioji Kotryna turės palaukti, kol taps regente, į sostą 


atėjus Karoliui IX, kad galėtų atskleisti politinį talentą ir begalinę 
veidmainystę. Siekdama savo tikslų, ji naudojasi visomis priemonė- 
mis. Ši gudri lapė žino, kas nuo seniausių laikų apsuka vyrams gal- 
vas: seksas. Kotryna per daug protinga, kad pati spęstų klastingas 
meilės pinkles. Bet tai tikra geismo strategė. Ji subūrė beveik du 
šimtus garbės damų, surinktų iš pačių meiliausių ir geriausiai išma- 
nančių erotikos meną. Jos heterų bataliono misija - sugauti į savo 
tinklus tuos, kurie priešinasi regentės planams, arba tuos, kuriuos ji 
tiesiog nori palenkti į savo pusę. Apsukrios merginos, jos globoja- 
mos, gali susikrauti turtus, bet vargas toms, kurios išdrįsta pastoti. 
Jos tuoj pat išvejamos iš dvaro. Jokio gailesčio Žioplėms... 


Audringa Padūkėlio Mergisiaus meilė 


Deja, Kotryna de Mediči nesigaili ir savo dukters Mar- 
garitos de Valua (Marguerite de Valois). Būsimoji karalienė Mar- 
go, laikoma nimfomane, tokią reputaciją pelnė galbūt dėl daugy- 
bės traumų, sukeltų seksualinės karštligės, laisvai siautėjusios ap- 
link ją. Jaunoji princesė labai anksti pradeda dalyvauti meilės 
turnyruose. Vienuolikos metų ji, regis, jau turi du meilužius. Su- 
laukusią penkiolikos, trys broliai padaro ją savo meiluže. Agripa 
d'Obinjė (Agrippa d'Aubigne) apie šią kraujomaišą rašys Tragiško- 
se giesmėse. Būdama devyniolikos, ji išteka už Navaros karaliaus, 
būsimojo Henriko IV, tokio pat ištvirkusio kaip ir jo pusbroliai, 
kurių orgijose jis kartais dalyvauja. Vienas tų pusbrolių tampa Hen- 
riku III: trumpo jo valdymo metu dvare vyksta baisiausios paleis- 
tuvystės. Jis dažnai lankosi pas Venecijos kurtizanes ir kuriam lai- 
kui favorite pasirenka Veroniką Franko (Veronica Franco), Ticiano 

(Titien) giminaitę. Paskui pakeičia ją nesaikingai išsidabinusiais jau- 
nais efebais: sodomija paplinta tarp dvariškių, norinčių įtikti savo 
karaliui, o dvaro damos kaip įmano sukasi iš padėties, naudoda- 
mos naują madingą instrumentą - godmišė... 

Poetams pavyksta pakilti virš šio nuosmukio, ir Margo randa nusi- 
raminimą vieno jų glėbyje - Astrėjos autoriaus Onorė d'Urfė (Ho- 
noré d'Urfė), kuris galbūt ją trumpam paguodžia ir patenkina jos 
meilę literatūrai. Mat karalienę Margo apleido vyras, toks pat nepas- 
tovus kaip ir ji, be to, po Henriko III mirties jam rūpi užkariauti 
karalystę... Tačiau Henrikas IV, nestokojantis priemonių, suderina 
abi veiklos sritis. 

Padūkėlis Mergišius, kuriam, sakoma, netrūkę humoro, žavesio ir 
kilnumo, net užkariaus Šartrą, norėdamas suvilioti savo didžiąją meilę 
Gabrielę d'Estrė (Gabrielle d'Estrėes). 

Gabrielė, graži mėlynakė blondinė, motinos buvo parduota Hen- 
rikui III už kapšelį skambančių ekiu tuomet, kai teturėjo šešiolika 
metų. Ja pasinaudoja daugybė bajorų, o paskui vienas jų pristato 
merginą Henrikui IV. Bet ji anaiptol neatsiliepia į jo meilę iš pirmo 
žvilgsnio: jis jai atrodo purvinas, dvokiantis kaip ožys, o jam iš bur- 
nos trenkia česnakais. Panelė pakankamai pažįsta vyrus ir netiki mei- 
le, kurią jiems sužadina, nors tai būtų ir karalius. Čia ji atsigriebia. Ji 
ji kankina, išgąstingai maivosi, vaidina naivią ar įsižeidusią. Žodžiu, 
verčia jai mergintis, kai laikai ir papročiai tam tikrai nepalankūs... 
Siaučia religinis karas, protestantai ir katalikai toliau žudo ir pjauna 
vieni kitus, bet turi vieną bendrą bruožą: be perstojo plėšikauja ir 
mėgsta prievartauti vienuoles, į kurias, rodos, nukreipia ikonoklasti- 
nį pyktį. Kai kurie vienuolynai paversti viešaisiais namais, kur ren- 
giamos nežmoniškos orgijos. Visų atmintyje dar gyva Šventojo Balt- 
ramiejaus naktis... O prasidėjęs Henriko IV valdymas, kurį jis turi 

įtvirtinti jėga, paženklintas klaikiu žiaurumu: baigiantis Paryžiaus 
apgulčiai, gyventojus ištinka badas. Jie valgo viską, ką gali, - šunis, 
kates, arklius, žiurkes, batų odą, žvakigalius. Vyksta siaubo scenos, 
per kurias praktikuojama žmogėdrystė: ryjami vaikai. Visur šmė- 
žuoja beprotybės ir mirties šešėliai... 

Bet, kaip ir kiekvienąsyk, kai teroras pasiekia viršūnę, dvigubai 
smarkiau plyksteli meilės ir ištvirkimo liepsna, padedanti užmiršti 
kasdienį siaubą. Naujasis karalius rodo pavyzdį: jis kiaurą dieną ka- 
riauja, o sutemus mylisi kaip patrakęs. Gabrielė d'Estrė, be abejo- 
nės, galiausiai susižavi šiuo karštu ir drąsiu vyru, nes atsigula į jo 
lovą, o paskui tvirtai įsitaiso jo gyvenime. 

Savo senjorui ir meilužiui ji pagimdo tris vaikus (du sūnus ir duk- 
terį), ojo teisėta žmona Margo taip ir lieka nevaisinga. Dabar užku- 
lisiuose karaliauja Gabrielė, kuri, be kitų sprendimų, paragina savo 
karalių pasirašyti Nanto ediktą. Henrikas taip myli favonitę, jog pra- 
deda rūpintis, kad popiežius anuliuotų pirmąją santuoką ir jis galėtų 
vesti meilužę. Tačiau Klemensas VIII nesutinka ir ima regzti intri- 
gas, kad nauja išrinktąja taptų jo pusseserė Marija de Mediči. O kol 
kas „beveik karalienė“ gyvena prabangoje, jai rodoma tokia pagarba 
ir dėmesys, koks paprastai rodomas valdovei. Viešai visi privalo ją 
gerbti ir šlovinti, nors daugelis nekenčia buvusios kurtizanės ir ren- 
gia jai pražūtį. 

Laukdamasi ketvirto vaiko, Gabrielė nunuodijama. Padūkėlis Mer- 
gišius, pamišęs iš sielvarto, nusprendžia gedulo ženklan apsivilkti 
juodus drabužius, ko, pagerbdamas sugulovę, niekada nedrįso pa- 
daryti joks Prancūzijos karalius... 

Mirus jo brangiajai Gabrielei d'Estrė, Henrikas IV, paisydamas vals- 
tybės interesų, galop veda Mariją de Mediči. Protas vėl nugali meilę. 
Kol Ravajakas (Ravaillac) dar nenusiuntė karaliaus į aną pasaulį, jis 

mėgins slėpti liūdesį, „klaidžiodamas po kitų švelnių ir meilių būty- 
bių labirintus“: tarp jų yra Šarlotė Dezesar (Charlotte des Essarts) ir 
Henrietė d'Antrag (Henriette d'Entragues). 


Juoda gedulo suknelė 


Kai 1498 metų balandžio 7 dieną mirsta Karolis VIII, jo 
žmona Ona Bretonė nusprendžia apsivilkti juodais drabu- 
ziais. Ligi jos Prancūzijos karalienės, ko nors gedėdamos, 
vengdavosi baltomis suknelėmis, tačiau apstverkusi našlė, 
absijobusi tamsiais abdarais, aiškina, kad tokia spalva, 
kuri negali išblukti, geriau išreiškia jos didelę meilę... 


Amžiaus pabaigos chaosas 


Baigiantis Renesanso epochai, tyra, sudvasinta meilė, ko- 
kia Frančeskas Petrarka (François Pétrarque) mylėjo Laurą, savo avin- 
jonietę egeriją, atrodo kaip nepasiekiamas idealas ir net anachronizmas. 
Karščiausios eilės nepadeda užmiršti žudynių ir nelaimių virtinės. Beje, 
kai Prancūzijoje kyla nauja epidemija, pradedama galvoti, jog tai Dievo 
bausmė: „Neapolio ligą“ per Italijos karus pasigavo kareiviai. Sifilis, iš 
Amerikos parvežtas Kristupo Kolumbo jūreivių, išplinta visoje kara- 


lystėje ir renkasi aukas tiek tarp skurdžių, tiek aukščiausiuose visuo- 
menės sluoksniuose. Niekas negelbsti, nes juo užsikrečia ir kai kurie 
aukšti dvasininkijos atstovai... Matyt, bandant juos apginti ir prade- 
dama ieškoti protingesnio paaiškinimo negu Dievo bausmė, užklu- 
pusi nusidėjėlius! Daktarai skubiai randa garbingesnę šio bjauraus už- 
krato priežastį: jie teigia, esą liga persiduodanti per kvėpavimą, per 
orą ir net per šventintą vandenį. Uf! Galingųjų garbė išgelbėta... Nors 
Bažnyčia kurį laiką — vis dėlto — skelbia skaistybę, kad būtų sunaikin- 
tas blogis, šuoliais sugrįžta gališka prancūzų prigimtis. XVI amžiaus 
žmonėms pradeda atrodyti, jog sirgti sifiliu — tai vyriškumo ženklas. 
Aukštuomenės sferose vėl įsisiautėja orgijų karštligė. 

Teigiamiausias tokių laisvų papročių aspektas glūdi meilės išraiš- 
koje, apimančioje abi lytis be jokio skirtumo: šitai savo mene išaukš- 
tino Mikelandželas (Michelangelo) ir Benvenutas Čelinis (Benve- 
nuto Cellini). 

Bet dar tirštesnės sutemos užgula tada, kai prasideda kontrrefor- 
macija, mėginanti užgniaužti šį judėjimą ir pažaboti jo įkarštį, taip 
pat ir intelektualus, kurie tikrina šventųjų tekstų tikslumą, abejoja 
Bažnyčios nustatyta pasaulio tvarka ir demaskuoja jos prieštaravi- 
mus bei sistemos veidmainiškumą. 1600 metais po keletą metų tru- 
kusios bylos Romoje sudeginamas Džordanas Brunas (Giordano Bru- 
no). Jis tikėjo visatos begalybe, daugelio pasaulių egzistavimu, Die- 
vo meile, atsieta nuo dogmų. Kaip ir kiti jo epochos Žmonės, jis 
atvėrė angą, pro kurią sušmėžavo ne tokia tamsi ateitis. 

Balansuodamas tarp nešvankaus tragiškumo ir komiškumo, Re- 
nesansas pamažu vaduojasi iš obskurantizmo, tebesvajodamas apie 
dorumą, girdamasis utopijomis, nepaliaudamas kalbėti apie meilę, 
pateisinančią baisiausius ištvirkavimus... 

Beprotystės amžius baigiasi, atverdamas kelią proto amžiui. 

Alchemiko receptai 


Alchemiko Nikolia Flamelio (Nicolas Flamel) knygos, 
kuriose surasyti afrodiziakų receptai, turi didelį pasisekimą 
tarp dvaro damų, norinčių pagilinti savo žinias. Tačiau 
vieną veiksmingiausių, kaip teigia autorius, ne taip lengva 
pasigaminti: „Paimkite varnalėšos graižų, sutrinkite juos 
grūstuvėje, prie jų pridėkite kairiąją trimečio ožio sėklidę, 
ziupsnį pelenų, gautų iš visiškai balto šuns nugaros gaurų, 
kuriuos nukirpote pirmą mėnulio jaunaties dieną, o 
sudeginote septintą. Viską supilkite į pusę butelio degtinės tr 
atkimštą butelį laikykite dvidešimt vieną dieną, kad 
prisgertų žvaigždžių galios. Dvidešimt pirmą dieną, kuri 
sutaps su pirmąja kitos jaunaties diena, mišinį reikės 
virinti tol, kol taps tiršta tyre“*. Tada į šią mikstūrą pakaks 
įvarvinti keturis lašus krokodilo spermos, perkošti îr ištepti 
vyro gemtalijas. Jo meilės įkarštis iškart sustiprės! Kasdie- 
niame gyvenime tiesiog patariama taisyti tokius patiekalus 
kaip gaidžio inkstai, vėžiai, zuikiai, sbaragai, salieras, 
artišokai ar perkūno oželiai. 


* Guy Breton. Histoire d'amour de Phistoire de France. 
Presses de la Cité, 1991. 

Septintas skyrius 


Intrigų pomėgis 
Ištvirkavimo menas 


Kai didysis Dievas sukūrė mūsų sielas, 
kiekvieną jų palietė magnetu, ir 

nuo tada, siųsdamas sielas į kūnus, 
moterų sielas veda ten, kur guli 
magnetai, paliete vyrų sielas, 

o vyrų sielas veda prie moterų sielų. 
Todėl kai tik siela atsiduria kūne 

ir sutinka tą, kuri turi jos magnetą, 
negali jos nepamilti. 

Iš to iv kyla visi meilės padariniai. 


ONORĖ D'URFEĖ (Honoré d'Urfė). Astrėja 

Jw Jis 


Ji šukuoja plaukus taip, kad virš galvos iškiltų aukstas, 
įmantrus pastatas, į kurį prismaigstyta plunksnų tr bran- 
genybių. Storas švino baltalų sluoksnis ir ryskiai išdažyti 
skruostai dažnai slepia veido raudonumą, atsiradusį nuo 
gero maisto. Kad gink Dieve neįdegtų, ji slepiasi nuo sau- 
lės, ant veido užsidėjusi kaukę, kurią laiko saga, suspausta 
tarp dantų, be to, ji nešiojasi skėtį. Jos krūtys ir pečiai, pa- 
bvėžti gilios iškirptės arba permatomų nėrinių, smarkiai ap- 
nuoginti. Ilgu plieniniu strypu sutvirtintas ir kiek įmano- 
ma suveržtas korsetas lieknina siluetą ir sugnybia vapsvos 
liemenį, kurį paryškina varpo formos sijonas. Eidama iš na- 
mų, ji apsivelka sunkų aksomo ar atlaso apsiaustą. 
Jos vardas Madlena, Luiza, Mari, Anrtetė, Katrina, 
Ziuli... 


Jis, valdant Liudvikui XIII, augina ilgus plaukus ir nesio- 
ja didelę fetrinę skrybėlę, papuostą plunksnomis. Nuo 1640 
metų dėvi peruką, kuris tampa vienu svarbiausių išvaizdos 
elementų ir prireikus simbolizuoja priklausymą avistokva- 
tijai. Vien 1665 metais Liudvikas XIV išduoda keturiasde- 
simt aštuonias licencijas perukų gamintojams. Nuo 1680 
metų vyro kostiumas susideda iš trijų dalių: švarko arba 
durtinio, ilgos brokato liemenes siauromis rankovėmis ir kel- 

mų, priderintų prie švarko audeklo. Jis puikuojasi nėrinių 
kaklaraiščiu, vadinamu zabo, ir rausvomis arba raudono- 
mis kojinemis. 

Jo vardas Luji, Sarlis, Pjeras, Onorė, Teofilis, Fransua... 


SIMBOLIAIS TAPUSIOS POROS 


Moljeras (Molière) ir Armanda Bežar (Armande 
Béjart), Rasinas (Racine) ir Tereza diu Par (Thérèse du 
Parc), Polis Skaronas (Paul Scarron) ir Fransuaza 
d’Obinje (Françoise d'Aubigné), Rubensas (Rubens) ir 
Elena Furman (Hélène Fourment), Karolis II ir Nelė 
Gvyn (Nell Gwynne) 


Pastorale 


Po muškietininkų ir pagyrūniškumo eros prasidėjo bu- 
koliškas laikotarpis, kai Kupidono taikiniais tampa įsimylėjėliai, per- 
sirengę piemenimis ir piemenaitėmis. Dėmesingi juos supančiai gam- 
tai, jie atsiduoda lengviems jausmams, kurie saugo nuo perdėto gei- 
dulingumo. Ši mada ne tik užkariauja Europą, bet sukuria visuomenę, 
kur piemuo yra karalius. Visoje Italijoje susiburia spiečius Arkadijos 
bendruomenės pasekėjų. Vokietijoje per šventes šis susižavėjimas gar- 
binamas, o Prancūzijoje poetai piemenys taps pirmaisiais 1635 me- 
tais įsteigtos Prancūzų akademijos nariais. 

Onorė d'Urfė romanas Astreja, parašytas ir išleistas 1607 metais, 
kalba apie šią naują meilės viziją. Henrikas IV gyvenimo pabaigoje 

labai pamėgsta šią knygą, o Liudvikas XIII nepeikia kūrinio, smer- 
kiančio paleistuvystę, kurią be paliovos skatino jo tėvas. Šios istori- 
jos veiksmas vyksta Forė, jo gimtajame regione. Maždaug penkiuo- 
se tūkstančiuose puslapių skaitytojai susipažįsta su Florise ir Dorin- 
da, Damonu ir Madontu, kurie pamato visus meilės niuansus, būdami 
šalia piemenaitės Astrėjos ir Seladono. Astrėja mano, kad Seladonas 
neištikimas. Apimtas nevilties, Seladonas mėgina nusiskandinti upėje. 
Jį išgelbėja princesė Galatėja, kuri neatsispiria jo žavesiui, bet Sela- 
donas, tesvajojantis, kaip iš naujo užkariauti Astrėją, lieka abejingas 
naujajai meilei. Vieno druido patartas, jis persirengia mergina, kad 
galėtų būti arčiau Astrėjos, tačiau ši, pamačiusi apgavystę, vėl jį iš- 
veja. Prireiks daugybės peripetijų, kol įsimylėjėliai pagaliau susijungs. 

Knygoje, kur laikas slenka lėtai, autorius vengia aistros ir aukština 
jausmą, pagrįstą abipuse pagarba, pastovumą susidūrus su kliūti- 
mis, kurios jį dar labiau sutvirtina. Šis naujas būdas vienam kitą 
atrasti, pažinti ir varge, ir džiaugsme nestokoja subtilumo ir svąjų. 
Didžiai sudvasinti jausmai, paklūstantys dvylikai nustatytų taisyk- 
lių, panegirika skaistybei ir išsiskyrimai, kurstantys norą būti kartu, 
darys įtaką kito amžiaus meilės koncepcijai. 


Pamaivos 


Per visą valdymo laikotarpį Liudvikas XIII, karalius- 
karys, karo žygdarbius kelia aukščiau už proto polėkius. Užtat da- 
mos, mėgstančios įmantrius pokalbius ir galantišką pagarbą, savo 
salonuose priiminėja rašytojus ir menininkus. Taip elgiasi ir markizė 
de Rambujė (Rambouillet), prancūzė iš tėvo pusės ir italė iš moti- 
nos pusės, kurios garsiame „mėlynajame kambaryje“ nuo 1606 metų 

lankosi poetų grietinėlė. Šalia šitų vyrų, virtuoziškai valdančių žodį ir 
plunksną, moterys užmiršta kovotojų vyrų storžieviškumą ir net pa- 
laidumą ir atnaujina ryšius su riterių judėjimu, nuslūgusiu pasibaigus 
viduramžiams. Privačių markizės rūmų salonuose vyksta priėmimai ir 
puotos, kur kiekvienas gali įvertinti savo erudiciją, iškalbą ir meilės 
subtilybių išmanymą. Nusigręžusios nuo praeities pavyzdžių, pamai- 
vos nori būti šiuolaikiškos ir jau nužymi pirmąsias feminizmo gaires. 
Pernelyg dažnai patyrusios negeidžiamas santuokines glamones, jos 
sukyla prieš sąjungą, paremtą tik geiduliais. Idealas, jų akimis žiūrint, — 
meili draugystė, ir dėl to jos ištisas dienas samprotauja apie draugys- 
tės ir meilės ribas. Pavojai, kuriuos galėtų kelti aistra, verčia jas susi- 
mąstyti, bet palaima, patiriama susirgus šia liga, galiausiai išvaiko bai- 
mę. Kuo tik jos nerizikuotų, kad gautų paragauti pirmųjų vaisių, su- 
brandintų tauraus dviejų giminiškų sielų ryšio. Deja, vedybos nuslopina 
šį jaudulį, užtraukdamos priklausomybę, kurios moterys kratosi, drįs- 
damos garsiai ir primygtinai reikalauti „bandomosios sąjungos“ arba 


skyrybų, gimus pirmajam vaikui. 


Gundančios muselės 


Iškirptos is juodo šilko, muselės būna mėnulio, pusmėnulio, 
širdelės arba žvaigždės formos. Moterys atsargiai užsikli- 
juoja jas ant veido, bet kiekviena vieta turi ypatingą 

reikšmę: begėdiška - ant nosies, didinga — ant kaktos, 
koketiska - ant skruosto, valiūkiška — ant lūpų, 

diskvetiška — ant apatinės lūpos, linksma - ant juoko 
vaukslelių. Didesnės muselės, saulės, balandžiai ar 
kupidonai klijuojamos prie akių, kad išvyškėtų jų gilumas 
bei spindesys, ir vadinamos žudikėmis. 


Meilės žemėlapis 


Po markizės de Rambujė salono išgarsėja panelės de 
Skiuder (de Scudėry) salonas - ji gali pasigirti rašanti romanus. Ke- 
Ija (nuo 1654 iki 1661 metų parašyta dešimt tomų) yra jos žymiau- 
sias kūrinys, nes į jį įeina garsusis Meilės žemėlapis, kuriame kiekvie- 
na vieta turi pavadinimą, susijusį su meilės jausmu. Švelnumo kai- 
mynystėje yra Paslaugumas ir Rūpestingumas, o kitoje upės pusėje, 
netoli Abejingumo ežero, - Užmarštis, Lengvabūdiškumas, Aplai- 
dumas ir kt. Šis kūrinys siejamas su įmantrumu, kuris pamažu įsiga- 
li eruditų kalboje. Vietoj įprastų terminų jie mėgsta vartoti daugiau 
ar mažiau vykusias metaforas: „smegenų šliuzai“ reiškia nosį, skruos- 
tai vadinami „drovumo sostais“, o gimdymas tampa „teisėtų malo- 
numų pasekme“. 

Moljeras (Moljėre) 1659 metais pašieps šias pamaivas ir pareikš, 
kad jos juokingos. Tame scenai parašytame farse į Paryžių atva- 
Žžiuoja dvi provincialės, ketindamos klausytis tik išpūstų ir įmant- 
rių komplimentų. Jos išveja du senjorus, kurių elgesys joms atrodo 
pernelyg paprastas, ir jie, norėdami atkeršyti, nusiunčia pas jas sa- 
vo liokajus, išmokę juos kalbėti taip, kaip joms patinka. Paikšelės 
įkliūva į spąstus, paskui sužino teisybę ir jaučiasi pažemintos. Ši 

satyra padaro galą judėjimui, kuris buvo svarbesnis, nei manyta iš 
pradžių. Jausmų psichologija anksčiau niekada nebuvo taip ištyri- 
nėta, ir šis teisėtas subtilumo siekimas iš dalies pakeis Liudviko 
XIV amžininkų elgesį. 


Jausmų virtuoze 


Gimusi bajorystę gavusio pareigūno šeimoje, Mari Mad- 
lena de La Vern (Marie Madeleine de La Vergne) gali bendrauti su 
Paryžiaus aukštuomenės grietinėle. 1665 metais ji išteka už grafo 
Lafajeto (Lafayette), su kuriuo gyvena santuokinį gyvenimą, pagrįstą 
pagarba ir švelnumu. Grįžusi iš viešnagių savo valdose Overnėje ir 
Burbone, Paryžiuje ji lankosi mėlynajame ponios de Rambujė kam- 
baryje ir panelės de Skiuderi salone. Artimai susidraugavusi su La- 
rošfuko (La Rochefoucauld), grafienė de Lafajet (de Lafayette) imasi 
plunksnos ir 1662 metais parašo trumpą novelę Princesė de Mon- 
pansjė, kurios veiksmas vyksta Valua laikais. Priimta dvare ir priimi- 
nėdama svečius savo salone, ponia de Lafajet toliau galynėjasi su 
žodžiais ir parašo Zaidą, barokinį romaną, kurį išleidžia slapyvar- 
džiu. Vėliau, 1678 metais, pasirodo jos šedevras Princesė de Klev, 
kurio veiksmas vyksta 1558 metais, valdant Henrikui II, ir čia vėl 
atgyja Medičiai ir Gizai. Ištekinta už princo de Klevo, panelė de 
Šartr greitai supranta, kad savo vyrui jaučia tik šiltus jausmus. Šis 
supratimas virsta dideliu nerimu, kai ji sutinka jauną ir žavų kuni- 
gaikštį de Nemūrą, kurį ir pati pakeri. „Poną de Nemūrą taip pritrenkė 
jos grožis, kad nesusilaikė neišreiškęs susižavėjimo, kai ji priėjo ar- 
tyn ir padarė jam reveransą. Jiems išėjus šokti, salėje nuvilnijo pagy- 
rimų šnabždesys. Karalius ir karalienė prisiminė, jog jie niekada ne- 

simatė, ir jiems pasirodė keista, kad jie abu šoka, nepažindami vie- 
nas kito“. Bėgdama nuo to, kuris jai žadina nusikalstamą aistrą, prin- 
cesė išvyksta į užmiestį, bet Nemūras taip pat niekaip nesiryžta vesti 
Henrietos Anglės. „Pono de Nemūro aistra poniai de Klev buvo 
tokia karšta, kad jis nebenorėjo ir net neprisiminė būtybių, kurias 
mylėjo ir su kuriomis vis dar draugavo, kol jos nebuvo. Jis net neieš- 
kojo dingsčių nutraukti su jomis ryšių, neturėjo kantrybės klausytis 
jų skundų ir atsakinėti į jų priekaištus“. Netekusi vilties ateiti į pro- 
tą, ponia de Klev galop išpažįsta savo kančias vyrui, bet Nemūras, 
pasislėpęs parke, nugirsta išpažintį, tegalinčią sukelti princo de Kle- 
vo pavydą. Jį apsėda mintis sužinoti varžovo vardą. Padedamas šni- 
po, jis suseka, jog tai kunigaikštis de Nemūras, ir klaidingai mano, 
kad jo žmona neištikima. Ponas de Klevas miršta iš širdgėlos, o prin- 
cesė, graužiama sąžinės, nesutinka tekėti už Nemūro, pasisakiusi jam 
apie savo meilę. „Kodėl turiu kaltinti jus dėl pono de Klevo mirties? 
Kodėl nesusipažinau su jumis, kai tapau laisva arba prieš ištekėda- 
ma? Kodėl likimas išskyrė mus neįveikiama kliūtimi?“ Šiame roma- 
ne, kur kaltė ir protas nugali aistrą, ponia de Lafajet nenusižengia 
pamaivų taisyklėms, papildančioms riteriškos meilės priesakus: ty- 
ras ir karštas jausmas, toks kaip Mezlės žemėlapyje. 


Nepastovumo kultas 


Nuo princesės de Klev ir nuo Tristano visiškai skiriasi 
Don Žuanas, kurio tema, prieš įkvėpdama Moljerą, atsirado Ispani- 
joje. Don Žuanas nesugeba domėtis viena moterimi. Jam reikia vi- 
sų! Vedęs, paskui palikęs donją Elvyrą, kuriai buvo padėjęs pabėgti 


iš vienuolyno, jis ketina atimti merginą iš jos sužadėtinio, bet jo 

laivas nuskęsta. Išmestas į krantą, jis suvilioja dvi kaimietes, tačiau 
greitai jas palieka, nes gauna sprukti nuo Elvyros brolių, trokštančių 
atkeršyti už sesers garbę. Don Žuanas nė kiek nesigraužia, pasako- 
damas šias peripetijas tarnui Sganareliui, ir nesigaili, stovėdamas prie- 
šais Komandoro statulą, nors kitados pats jį nužudė. 


Jos didenybė... meilė 


1661 metų kovo 9 dieną į sostą įžengia Liudvikas XIV, 
kuris pirmaisiais savo valdymo dešimtmečiais pagerina Prancūzi- 
jos padėtį ir, svarbiausia, suteikia privilegijų menui. Jo šedevras 
Versalis liudija apie šį periodą, kai klesti protas, skonis, originalu- 
mas ir kūryba. Apsilankęs prašmatnioje Vo le Vikonto (Vaux-le- 
Vicomte) pilyje pas savo vyriausiąjį valdytoją Nikolia Fukė (Nicolas 
Fouguet), karalius, pavydėdamas tokio puošnumo ir harmonijos, 
sumano pastatydinti rūmus, kuriems nebūtų lygių. Šiam tikslui jis 
pasamdo tris darbų meistrus, surastus Eukė: architektą Luji Levo 
(Louis Le Vau), peizažistą Andrė Lenotrą (Andrė Le Nôtre) ir 
tapytoją Šarlį Lebreną (Charles Le Brun). Rezultatai pranoksta 
Saule vadinamo karaliaus ambicijas, ir jis 1681 metais nusprendžia 
ten perkelti dvarą ir gyventi nuolat. „Grįžtu iš Versalio. Mačiau 
gražius apartamentus. Jie mane sužavėjo. Jei būčiau apie tai perskai- 
Čiusi kokiame nors romane, būčiau pastačiusi oro pilį, kad įsivaiz- 
duočiau, kaip tai atrodo. Aš ją mačiau ir liečiau: tai žavumėlis, tai 
tikra laisvė, o ne iliuzija, kaip aš maniau. Viskas didinga, viskas 
puiku, ir muzika, ir šokiai - kuo tobuliausi. Bet nuostabiausia bu- 
vo ištisas keturias valandas praleisti su karalium, džiaugtis jo malo- 
numais, kaip ir jis džiaugėsi mūsiškiais. Šito užtenka, kad būtų 

patenkinta visa karalystė, kuri labai mėgsta Žiūrėti į savo valdovą“, — 
1683 metais rašo ponia de Sevinjė (de Sėvignė) grafui de Gito (de 
Guitaut). Dvariškiai išmėgina visokius gyvenimo būdus šiame teat- 
re, kur dėl pirmos vietos varžosi ambicijos, grupiniai interesai, ma- 
lonumai, dviveidiškumas, išdavystės. Šiuo prabangos periodu, įsi- 
galėjusių po Trisdešimties metų karo ir Frondos, nusigyvenę kil- 
mingieji, norėdami grąžinti spindesį savo herbams, veda merginas, 
kilusias iš turtingų buržuazijos šeimų. Vedybos labiau nei bet kada 
tampa mainais: titulas ir sugriuvusi pilis už grynuosius aukso lui- 
dorus! Savaime suprantama, meilės šiuose sandėriuose nėra ir tai 
atveria kelią svetimavimui... karaliaujančiam visose rūmų alkovo- 
se. Kalbant apie neištikimybę, karalius rodo pavyzdį ir pirmiausia 
grobio ieškosi Marijos Teresės arba Ponia vadinamos Henrietos 
Anglės garbės damų vivariume. Matydami karaliaus geismus, trokš- 
tamų aukų vyrai neturi kitos išeities, kaip tik nuolaidžiauti. 


Nuo Luizos de La Valjev iki Montespan 


Luizai tebuvo septyniolika metų, kai sutiko karalių-Sau- 
lę. Ji truputį šlubčiojo, bet šviesūs plaukai, mėlynos akys, skaistus 
veidas padėdavo tai užmiršti. „Jos akys turėjo neapsakomo žavesio“, — 
pasakys princesė Palatinė. Liudvikas XIV įvertina panelės privalu- 
mus, ir netrukus ji tampa pripažinta jo favorite. Kai lošdamas korto- 
mis jis jai pasiunčia keletą žodžių, brūkštelėtų ant būgnų dviakės, ji 
jam atsako gražiomis eilėmis: 


Jei norėjote parasyti švelniau, 
Reikėjo pasirinkti sirdzių dviakę. 


Man regis, būgnai simbolizuoja 
Užsirūstinusį Jupiterį, 

O svelniai susijungusios dvi širdys 
Reiškia ne ką kita, tik meilę. 


Tačiau meilužių ramybę sudrumsčia Luizos nėštumas, supykdęs 
karalienę Mariją Teresę. Padedama ministro Kolbero (Colbert), mo- 
teris meta tarnybą pas Henrietą Anglę ir pabėga į nuošalią vietą, kur 
1663 metų gruodžio 19 dieną pagimdo berniuką. Kitą pavasarį Liud- 
vikas XIV meilužės garbei surengia vieną gražiausių švenčių, kokią 
tik žmonės yra matę, - Užburtosios salos malonumus: prie šios šventės 
prisideda Moljeras, pastatęs Tartiufą, ir kompozitorius Liuli (Lulli). 
Ligi pat karalienės motinos Onos Austrės mirties Luiza gali pasik- 
liauti meilužio prieraišumu. Bet dvare pasirodo Fransuaza Atenaisė 
de Mortemar (Francoise-Athėnais de Mortemart), markizo de Mon- 
tespano (de Montespan), žmona, ir padėtis pasikeičia. 

Fransuaza Atenaisė turi ne tik žavų veidą didelėmis mėlynomis 
akimis, bet ir elegantišką figūrą, ji sąmojinga ir gudri. Ji greitai ap- 
suka galvą Liudvikui XIV, kuris dėl jos palieka La Valjer (La Vallič- 
re). „Ponia de Montespan, kuri viešai tyčiojosi iš panelės de La Val- 
jer, elgėsi su ja labai blogai ir vertė tą patį daryti karalių. Jis buvo jai 
šiurkštus ir ironiškas, net ją įžeidinėjo. Kadangi pas Montespan jis 
eidavo per La Valjer kambarį, jos pakurstytas pasiimdavo savo šu- 
niuką, gražų spanielį, vardu Gudrutis, numesdavo jį kunigaikštytei 
ir sakydavo: „Imkite, ponia, jis palaikys kompaniją. Jums to užteks“. 
„O dar Žiauriau buvo tai, kad, užuot pasilikęs pas ją, jis nueidavo pas 
kitą“, - pasakoja Palatinė. Per vieną šventę, surengtą Montespan gar- 
bei, karalius net padeklamuos buvusiai meilužei eilėraštį, kurį ta proga 
parašė poetas Benseradas (Benserade): 

Nemanykit, kad šiandien norėčiau 

Jus myluoti ir kalbėti apie meilę. 

Žinau, taip daryti pavojinga, 

Ir gerokai bijau jūsų pykčio. 

Kiti pasielgtų ismintingiau, 

O as bučiuoju jums rankas ir gražias akis 
Ir daugiau nenoriu vilkti jūsų jungo. 
Atvirai jums sakau: aš myliu kitą. 


Netekusi vilties, Luiza galiausiai užleidžia vietą poniai de Montes- 
pan ir, būdama trisdešimties, 1674 metų birželio 2 dieną įstoja į 
vienuolyną, pasirinkusi Luizos Gailestingosios vardą. Gal taip ji iš- 
gelbėjo savo gyvybę, nes gražioji markizė nedvejodama naudojasi 
net baisiausiomis priemonėmis, norėdama atsikratyti tų, kurios pa- 
mėgina pelnyti jos meilužio malonę. Patyliukais šnekama, esą ji da- 
lyvaujanti juodosiose mišiose, kur aukojamos aukos, o nuodytoja 
La Vuazen (La Voisen) varžovėms taisanti mikstūras, nusiunčian- 
čias jas į aną pasaulį. Taip pat įtarinėjama, kad ji ruošianti apdavus ir 
meilės gėrimus monarchui. ? 


Sutauvinta aistra 


Toje epochoje, kai, viena vertus, mėgina įsitvirtinti De- 
karto (Descartes) protas, o kita - jansenistiška krikščionybė, meilę 
su visu jos nesaikingumu, įkarščiu ir jauduliu kai kas ir toliau tapati- 
na su mirties troškimu. Šitai liudija Portugališki laiškai, vienuolės 
Marianos Alkoforado (Mariana Alcoforado) rašyti vyrui, kuris ją 
suviliojo. „Sudie, pažadėkite manęs labai gailėtis, jei mirsiu iš šird- 

gėlos, tegul mano stipri aistra bent jau priverčia jus viskuo bjaurėtis 
ir nuo visko nutolti. Tokios paguodos man užteks, ir jei jau turiu 
amžiams jūsų atsižadėti, nenorėčiau palikti jūsų kitai“. Į šį sielvar- 
tą išgryninta kalba atsiliepia Žanas Rasinas (Jean Racine), kuris, 
temų pasiskolinęs iš antikos, scenoje išaukština beprotišką meilę. 
Kitaip negu Pjero Kornelio (Pierre Corneille) kūryboje, herojai, 
atsisakę to, kas juos iškelia virš pačių savęs, nepasidaro didingesni, 
o palūžta visiems laikams. „Titas, kuris aistringai mylėjo Berenikę 
ir, manoma, net buvo pažadėjęs ją vesti, vos tapęs imperatorium 
prieš savo ir jos norą išsiuntė ją į Romą...“ Pagal šią paprastą Sve- 
tonijaus frazę Rasinas parašo penkių veiksmų tragediją, kurios vei- 
kėjai, degantys abipuse, tačiau neįmanoma meile, priartėja prie 
skausmo kvintesencijos. 


Po mėnesio, bo metų kaip iškentėsime, 
Viešpatie, kad mus skiria tiek jūrų, 
Kad, dienai auštant ir baigiantis, 
Titas negali pamatyti Berenikės. 


Dramaturgo pjesėse lemtis yra vidinė, nes paklūsta tik nesuvaldo- 
miems širdies proveržiams. Įsimylėjėlių aistra juos degina, graužia, 
kol sunaikina, nepaisydama visų kitų dalykų. Žmogaus prigimtis nė 
kiek nepasikeitė, todėl antika ir Liudviko XIV valdymo laikotarpis 
tokie artimi. Veltui tiek filosofuota, samprotauta, analizuota, jaus- 
mai nesiduoda sugaunami, juo labiau išaiškinami. „Iragedijoje ne- 
būtinas kraujas ir mirtys, — rašė Rasinas, - pakanka, kad veiksmas 
būtų didingas, veikėjai didvyriški, aistros sužadintos ir kad viskas 
alsuotų tuo kilniu liūdesiu, dėl kurio tragedija ir yra tokia įdomi“. 

Dvaras ar žmogiskoji komedija? 


Jokia vieta nepateikia tokios išsamios žmonių pader- 
mės pavyzdžių kolekcijos kaip Versalis. Karaliaus-Saulės dvare, susi- 
maišius lytims, amžiui, grožiui ir bjaurumui, randame visko: senų 
pasileidėlių, filosofų, svajotojų, mūzų ir lengvo elgesio moterų, te- 
kinamų panelių, dabitų, į kuriuos taikosi šeimos, norinčios vėl su- 
blizgėti... Savaime suprantama, derybose, vykstančiose prieš gali- 
mas vestuves, nėra meilės. „Mano duktė bus markizė nepaisant nie- 
ko. O jei mane supykdysit, padarysiu ją kunigaikštiene“. Ši pono 
Žurdeno frazė iš Miestelėno bajoro puikiai atspindi prancūzų visuo- 
menę, nuo 1695 metų pagal įvertinimus susiskirsčiusią į penkis šim- 
tus šešiasdešimt devynis rangus, sugrupuotus į dvidešimt dvi klases! 
Kas nesvajoja patekti į aristokratiją, dažnai nusigyvenusią per karus, 
bet tebeturinčią neprilygstamų privilegijų? Tačiau aukštuomenėje kal- 
bama ne tik apie aljansus, bet skundžiamasi ir mezaliansais, kuriuos 
dažnai lemia likimo staigmenos. Jei nori lankytis dvare, reikia turėti 
nemaža lėšų, todėl žūtbūt privalai rasti pinigų. Neniekinamas joks 
kraitis... tiek to, jei nuotakos gyslomis teka ne mėlynas kraujas! „Net 
geriausias žemes kartkartėmis reikia patręšti mėšlu“, - klastingai sa- 
ko ponia de Grinjan, kai jos sūnus veda paprasto ūkininko dukterį. 
Pasaulyje, kur sekamas, komentuojamas, kartojamas, analizuojamas, 
pavydžiai apkalbinėjamas kiekvienas krustelėjimas, kiekvienas žodis, 
apie vesti ketinantį vaikiną ir tekėti susiruošusią merginą nesunku 
sužinoti viską. Leidžiamas net laikraštis Le Mercure galant, kuris, 
pranešdamas apie vedybas, nurodo kraičio dydį ir pateikia smulkią 
šeimų genealogiją. Gyvenama dėl žmonių akių, o ne dėl jausmų. 
Bet kaip galėtų būti kitaip uždarame inde, iš kurio kyla tik šleikštūs 
valdžios ir ambicijų kvapai? 

Meiles laidas — akmuo 


Versalio dvare brangenybės yra tikri asmens dokumentai, 
bet kiekvienas akmuo turi reikšmę. Perlas simbolizuoja 
švelnumą, tačiau ne visada nesa sėkmę. Net sakoma, kad 
juo nereikėtų puošti sužadėtuvių žiedo. Rubino spalva 
gretinama su aistra, o smaragdas yra ištikimybės laidas. 
Deimantas - tai tobulas amžinos meilės įsikūnijimas. 
Dar galima paminėti chalcedoną, simbolizuojanti gilią 
meilę, ir akvamariną, kuris lemia džiaugsmingą meilę. 


Vėlyvas dorybės pašlovinimas 


Liudvikas XIV jau seniai pažįsta ponią de Mentenon 
(de Maintenon) ir nusprendžia sudaryti su ja morganatinę santuo- 
ką. Mažoji Fransuaza, poeto Agripos d'Obinjė (Agrippa d'Aubig- 
nė) anūkė, įtartino policininko Konstano d'Obinjė (Constant d'Au- 
bignė) duktė, iki septynerių metų auga Antiluose, kur buvo pabė- 
gę jos tėvai. 1645 metais šeima nusprendžia grįžti į Prancūziją, bet 
po tėvo mirties motina Fransuazą palieka. Mergaitė atiduodama 
senelio broliui, kuris jai įdiegia protestantų tikėjimą, paskui - nau- 
jas vingis: pagyvenusi kaime pas ponią de Nejan, ji atsiduria vie- 

nuolyne ir tampa katalike. Sulaukusi vos penkiolikos metų, Fran- 
suaza sutinka reumato pusiau paralyžiuotą poetą Skaroną (Scar- 
ron), kuris paprašo jos rankos. Fransuaza sutinka, nes neturi kito 
pasirinkimo. Su juo ji gyvens fiktyvioje santuokoje, pagrįstoje pa- 
garba ir švelnumu, bet susipažins su iškiliausiais tos epochos pro- 
tais, tokiais kaip ponia de Sevinjė ir ponia de Lafajet. Kai Skaronas 
mirė, Fransuazai tebuvo dvidešimt penkeri metai. Likusi be pini- 
gų ir be jokių išteklių, ji gyvena prieglaudoje, paskui pakviečiama 
auklėti Liudviko XIV ir ponios de Montespan vaikų. Su šia užduo- 
timi ji susidoroja puikiai. Protinga, apsukri ir net linkusi manipu- 
liuoti Fransuaza diena po dienos didina įtaką karaliui, kuris nelie- 
ka abejingas jos privalumams. Senstantis Liudvikas XIV siekia do- 
rovės, kurios ilgai nepaisė. Fransuaza rodo jam tikrąjį kelią ir skatina 
suartėti su karaliene Marija Terese. Jos mirtis sutvirtina monarcho 
ryšius su patikėtine, be kurios negali apsieiti. „Naudodamasis po- 
nios de Monševrej (de Monchevereuil) išvykimu, noriu išpažinti 
jums vieną tiesą, kuri man per daug patinka, kad ją nutylėčiau: 
nemoku nė apsakyti, kaip jus branginu ir gerbiu, jūs jaučiate man 
šiokį tokį draugiškumą, o aš jums jaučiu dar didesnį ir esu atsida- 
vęs visa širdimi“. Ar, rašydamas šias eilutes, Liudvikas XIV jau sva- 
joja ją vesti? Apie jos įtraukimą į pripažintų favoričių sąrašą tikrai 
negali būti nė kalbos. Slapta su ja susituokti jam atrodo išganinga 
mintis, ir jis paveda savo nuodėmklausiui paprašyti jos rankos. Fran- 
suaza sutinka, vestuvės švenčiamos karaliaus kabinete, ir niekas apie 
tai nesužino. Tačiau laikui bėgant dvariškiai ima stebėtis, kad jų 
valdovas taip pagarbiai ir meiliai elgiasi su buvusia auklėtoja, mo- 
kiusia vaikus, kuriuos jam pagimdė ponia de Montespan. Kai pa- 
galiau pasklinda Žinia apie šią santuoką, jai vienbalsiai nepritaria 
ne tik dvariškiai, bet ir paprasti žmonės, kurie stebisi, kad jų kara- 

lius likusį gyvenimą panoro nugyventi su drovuole ir šventeiva. 
Deklamuojami pamfletai, tarp jų ir toks: 


Dofinwui, pasipiktinusiam tokiais reikalais, 
Liudvikas tarė: „Sūnau, mekuo nesistebėkite, 
Mes išlaikysime karūną“. 

Dofinas atsakė: „Deja, ją turi Mentenon“. 


Girdėdama pašaipas, markizė de Mentenon apgailestauja, kad ne- 
gali tapti Prancūzijos karaliene, bet turi pasitenkinti morganatinės 
žmonos titulu. Jos didžiulė įtaka Liudvikui XIV duoda dvarui rim- 
tesnį, puritoniškesnį toną, nors svarbiausią vietą vis tiek užima pasi- 
pūtimas. Štai ką rašo Monteskjė (Montesquieu) Persiškuose laiškuose: 
„Prancūzijos karalius neturi aukso kasyklų, kaip jo kaimynas Ispani- 
jos karalius, bet jis už jį turtingesnis, nes turtus semiasi iš pavaldinių 
tuštybės, kuri neišsenkamesnė už šachtas“. 


v . . [ . 
Svietimo amžiaus link 


XVII amžiuje jau justi niuansai, kurie ateinančiais de- 
šimtmečiais taps meilės požymiais: suartėjimas su gamta, tam tikras 
palaidumas, pamaivų feminizmas... Bet vis labiau įsigalinti buržua- 
zija, neįsivėlusi į dvaro intrigas, sukuria naują jausmų idealą. Vedy- 
bas iš išskaičiavimo, šeimų susitarimus pradeda stumti meilė. Pama- 
žu bręsta mintis, kad galima tuoktis, kai atsiranda trauka ir jausmai. 
Tai tik nedrąsi pradžia, bet ši mintis skinasi kelią... 

Kongresas: vyro ir moters 
poravimasis dvaro įsakymu 


Moterys, kurių vyrai negerbia, gali paprasyti, kad jie 
stotų pries labai jau neįprastą teismą. Poros mylisi liudi- 
ninkų akivaizdoje, ir vyras turi įrodyti savo vyriškumą, 
kitaip bus apsauktas impotentu ir moteris pasieks, kad 
santuoka būtų panaikinta. Pirmieji tokie teismai Pran- 
cūzijoje pradėti rengti Renesanso viduryje tr vyko iki 
1677 metų. Kūrinyje, išleistame 1611 metais, Vensanas 
Tažro (Vincent Tagereau) pasakoja, kad „abi pusės 
nuogos apčiupinėjamos nuo viršugalvio ligi pėdų, apžiūri- 
mos visos jų kūno dalys“. Norint išvengti bet kokios 
apgaulės (losjonų, atstumiančių sutraukiamųjų vaistų), 
moterys nuprausiamos, paskui liudininkai atsistoja šalia 
lovos, kurioje turi vykti pasismaginimas, galintis trukti 
nuo dviejų valandų iki kelių dienų. Išskyrus eksbibicionis- 
tus, vyrai dazniausiai neislaiko šio išmėginimo ir turi 
kentėti patyčias, svaidomas prie durų laukiančios minios. 
Jei santuoka panaikinama, kraitis grąžinamas, 0 vyras 
negauna leidimo tuoktis antrą kartą. 

Aštuntas skyrius 


Apsimestinio 
padorumo laikai 
Virpuliai ir sijonai 


nei pracities prisiminimų, nei ateities vizijų. 


ŽIULI DE LEPINAS (Julie de Lespinasse). Laiškai 

Ji išteka arba atsiduoda nevaržomoms aistroms sulaukusi 
devynerių ar dešimties metų. Ponų palankumą pelno tik 
smulkios mėlynakės blondinės balta kaip pienas oda, apva- 
liais sėdmenimis, obuolio formos krūtimis. Brunetės visiškai 
nevertinamos, 0 ručkės viešai niekinamos. Nekaltoms mer- 
gaitėms draudžiama ragauti artišokų, pagarsėjusių kaip 
pavojingas afrodiziakas. Tapusios dvaro damomis, šios mo- 
terys nesioja sukneles giliomis iškirptėmis ir puikiai įvaldo 
meną greitai atsisagstyti drabužius ant sofos, kur rodo savo 
grožybes pasirinktam aukštos kilmės vyrui. Pagarba mote- 
riai priklauso nuo to, kaip ji valdo savo meilužius, saugoda- 
ma ištekėjusios moters orumą. 

Jos vardas Manona, Mariana, Anjesė, Anželika, Konstan- 
cija, Lizetė, Silvija, Žiustina, Žiuljeta, Eloiza... 


Jis laiko vedybas kvailoka, bet būtina pareiga. Jei jis kil- 
mingas, puola ieškoti visokiausių malonumų. Elegantiskas 
vyras dėvi apsiaustą, žiemą pamustą kailiu, o šiltu metų 
laiku - šilku arba atlasu, o kartais pūkais. Jis paiso, kad 
Judesiai būtų grakštūs, ypač kai uosto tabaką: tokiai progai 
visada nešiojasi kisenėje Saksonijos porceliano arba sidabro 
tabokinę. Jo kostiumai pasiūti 18 ekstravagantiškai dažyto 
audeklo, kaip ir moterų: „blusos pilvo“, „angliško židinio 

suodžių“, „nekaltos mergelės susijaudinimo“ spalvos... Re- 
voliucijos laikais bus madingi į akis ne taip krintantys dra- 
buziai. Aristokratų kraujo spalva. 

Jo vardas Donasjenas, Žanas Žakas, Antuanas Fransua, 
Dorantas, Fransua Mari, Šarlis Luji, Zadigas... 


SIMBOLIAIS TAPUSIOS POROS 


Ševaljė diu Menilis (du Mėnil) ir ponia de Stal 
(de Staël), Paulius ir Virginija, ševaljė de Grijė ir 
Manona Lesko, Valmonas ir ponia de Mertej 


Meiles revoliucija 


XVIII amžius labiau vertina proto negu širdies išmintį: 
reikia nuplėšti paslapties skraistę nuo meilės jausmo, aistra mėgautis 
šauniai, vengti švelnumo spąstų. 

Vyras ir moteris mėgina emocionaliai ir socialiai išgyventi meilę, 
stengdamiesi išsaugoti savo tapatybę. Meilė - tai tikras mūšis, turin- 
tis savo kalbą, taisykles, ginklus, taktiką, strategiją, nugalėtojus ir 
nugalėtuosius: revoliucijų amžiuje prasideda lyčių karas! Leistini bet 
kokie smūgiai, svarbu, kad jie būtų suduoti grakščiai ir išmoningai. 
Galima apgaudinėti, išdavinėti, užgaulioti, jei tik tai padeda paten- 
kinti geismus. 

Meilės turnyras pakilo iki meno rango, ir tą meną praktikavo eli- 
tas: laisvamaniai. Šiems užkietėjusiems, anarchistiškiems ir filosofiš- 
kiems malonumų ieškotojams meilė — tai kaukė, vylius, nusižengi- 

mas, kenkiantis individo laisvei. Jos despotizmas turi būti nuverstas, 
kaip kad turi būti nuverstas Senasis režimas. Meilės jausmą nuvaini- 
kavo ištvirkimas, susijaudinimą — cinizmas, švelnumą — gašlumas. 
Politinė revoliucija sykiu yra ir papročių revoliucija. Norint ištrin- 
ti praeitį, reikia panaikinti širdžių absoliutizmą, dorybės despotiz- 
mą, išsivaduoti iš kaltės jungo. 
Meilė mirė, tegyvuoja meilė! 


Saugomi aristokratijos medžioklės plotai 


XVIII amžiaus pradžioje meilės, kaip ir viso kito, pa- 
vyzdys prancūzų liaudžiai dar daugelį metų bus karalius ir jo dvaras. 
Vis dėlto Liudvikas XV meilės karjerą pradeda labai vėlai: iki dvide- 
šimt penkerių metų moterims jis rodo mažai dėmesio ir labiau verti- 
na medžioklės jaudulį, fizinius pratimus ir šiltą vyrišką kompaniją... 
Beje, šnekama, esą mėgęs ją truputį per daug ir turėjęs vieną ar du 
abejotinus draugus, kol neparagavęs moteriškų glamonių. Dvaro gra- 
žuolės nenustygsta vietoje, matydamos raumeningą jaunąjį monar- 
chą, rezga intrigas ir svaido žudančius žvilgsnius, mėgindamos lai- 
mėti prizą: taip trokštamą favoritės vietą. Po daugybės peripetijų, 
nusivylimų ir painiavos karalius pagaliau praranda nekaltybę ir įsi- 
gyja keletą meilužių, be kompleksų tvarko tas - o jų galybė! - kurios 
begėdiškai jam atsiduoda, tikėdamosios monopolizuoti karaliaus guo- 
lį ir įkišti ranką į... jo piniginę. Ponia de Pompadur (de Pompadour) 
bus viena žymiausių užkariautojų, nes veikiau karalius yra rinktinis 
gudriausių damų grobis negu atvirkščiai. Intymus karaliaus gyveni- 
mas visada greitai tampa viešu dalyku, prancūzai žino net menkiau- 
sias savo valdovo išdaigas, mat dvare surankiotos paskalos yra rie- 

bios „antys“ ir kitokia pamfletų medžiaga, mūsų skandalingosios 
spaudos pradininkė. Karaliaus meilės reikalai — tai smagios istorijos, 
kurių kiekvienas klausosi su pasimėgavimu: fantazijos pagal įgalioji- 
mą arba tiesiog žiūrėjimas pro rakto skylutę, tas žavėjimasis karū- 
nuotų galvų alkovos istorijomis, matyt, prasidėjo ne vakar! Taip jau 
yra, kad ištikimi Prancūzijos karalystės pavaldiniai apie savo monar- 
chą sprendžia pagal jo seksualinius žygdarbius: karalius turi būti vy- 
riškas, kitaip tariant, vaisingas. Ant kortos pastatytas giminės tęsti- 
numas, šalies ateitis ir jos prestižas užsieniečių akyse. Žodžiu, į kara- 
liaus seksualumą žiūrima kaip į tautos išlikimo klausimą. Šitai taip 
svarbu, kad valdovas, kurį Žmonės nežinotų turint meilužių, tikrai 
būtų laikomas nenormaliu arba silpnu, gal net impotentu... taigi 
nevertu nešti per dieviškąją teisę gautos monarchijos pareigų naštą, 
nes tos monarchijos visagalybės neturi temdyti abejonių šešėlis. 

Todėl, mažumėlę pasiprašydinęs, Liudvikas XV nusprendžia gerbti 
šią tradiciją. Tai jo dėka pasklis legenda apie garsųjį Elnių Parką, 
menantį puikias iškylas krūmų tankynėje, orgijas samanotose aikšte- 
lėse, meilės medžiokles, kuriose baikščias stirnas atstodavo nimfos... 
Tikrovė anaiptol ne tokia bukoliška. Ši vieta tėra paprastas Versalio 
kvartalas, kur kitados būta „laukinių žvėrių parko“, kitaip tariant, 
medžioklės laimikio rezervato, skirto Liudviko XIII pasilinksmini- 
mams. Kadangi pramogų sąvoka smarkiai pasikeitė, vietoj danielių 
ir elnių pilnų giraičių atsiranda namai, apgyvendinti maloniomis pa- 
nelėmis: Liudviko XV laikais visi iškiliausi aukštuomenės atstovai 
turi viengungiškus butus, įrengtus minėtame Elnių Parke, ir juose 
įkurdina savo meilužes, kad galėtų lankyti jas kada panorėję. Tenai 
rengiamos šelmiškos vakarienės, laikantis santykinio diskretiškumo, 
nes kiekvienas puikiai žino, kas dedasi šiame turčių kvartale. Tačiau 
išorinis padorumas nenukenčia, o tais laikais to ir tereikia. 

Karalius taip pat įkurdins ten savo haremą, kurį sudaro devynių ar 
dešimties metų mergaitės, dar vos subrendusios ir būtinai nekaltos, 
mat gerasis valdovas bijo ligų, kuriomis jį galėtų užkrėsti pripažin- 
tos heteros. Šito jis išsigando, kai ponia de Pompadur susirgo chro- 
niška lyties organų infekcija ir dėl salpingito buvo pasmerkta susilai- 
kymui. Negalėdama toliau išdykauti su karaliumi, ši dama pati ieško 
naujokių Elnių Parkui. Policija taip pat jas tiekia: tie niekšai orga- 
nizuoja vaikų grobimą arba perka gražiausias skurdžių šeimų duk- 
teris. Operaciją kartais supaprastina kai kurie godūs tėvai, kurie 
aristokratams arba karaliaus šnipams patys siūlo jaunutes mergaites, 
turinčias gydytojo pažymėjimą, garantuojantį nekaltybę... Veid- 
mainystės viršūnė: prieš išmokdamos tenkinti monarcho fantazi- 
jas, mažylės turi išklausyti keletą katekizmo pamokų ir pasimelsti 
drauge su Liudviku, o jau tada jis atima joms nekaltybę. Religija 
svarbiau už viską! 

Baisiausia yra tai, kad aristokratija leidžia sau pažeidinėti įstaty- 
mus, daryti nusikaltimus su dvasininkijos palaiminimu. Tačiau aukš- 
tuomenė labai klysta, nepaisydama buržuazijos ir ją niekindama: bur- 
žuazijai ne paslaptis, kad liaudies įniršis didėja ir verda. Ji lėtai, bet 
užtikrintai ruošiasi jį orkestruoti. 


Sešėlinių būtybių spindesys tr nuosmukis 


O kol kas dvariškiai laviruoja tarp nuosmukio ir filoso- 
fiško rafinuotumo. Paryžiuje apie 1750 metus galima sutikti du pa- 
slaptingus asmenis, nuodingu žavesiu apdovanotas naktines būty- 
bes, kurios įkūnija naują meilės aspektą: gotišką, vienadienę aistrą, 
dviprasmišką geismą, absoliučią meilės laisvę. 

Venecijietis Džovanis Džakomas Kazanova de Sengalas (Giovanni 
Giacomo Casanova de Seingalt) — apsišvietęs bajoras, avantiūris- 
tas ir gana gražus vyras: kresnas ir stiprus, gyvų tamsių akių, jus- 
lingomis lūpomis, kurias pabrėžia smakras su gundančia duobute, 
kumpa nosimi, aukšta kakta. Jį buvo norima padaryti kunigu, bet 
jis verčiau paėmė į rankas ginklą, paskui atsisakė kariškio karjeros 
ir tapo advokatu bei... finansininku, diplomatu, dvariškiu, didžiu 
keliautoju. 

Išsibasčiusį po visą Europą, nuotykiai atveda jį į Prancūziją: čia jis 
sutinka ponią de Pompadur, susidraugauja su Šuazelio kunigaikš- 
čiu, susipažįsta su Volteru (Voltaire) ir juo susižavi. Už raganavimą 
jis buvo įkalintas Venecijos kalėjime, paskui iš jo pabėgo. Gausybė 
moterų, tarnaičių ir dvaro damų alpsta dėl šio charizmatinio vyro, 
žaižaruojančio protu, nepagaunamo. Daugumos troškimus jis pa- 
tenkina, stengdamasis nė vienos nepažeminti. Per kandžius sąmojus 
ir tiesias kalbas įsigyja būrį priešų, bet dėl jo varžosi geriausi litera- 
tūriniai salonai. Kazanova yra gundytojo archetipas: amžinas įsi- 
mylėjėlis, nepasotinamas meilužis, ieškantis moters idealo, kurio da- 
lele mėgaujasi po kiekvienos pergalės, o tų pergalių aibė. Jis įkūnija 
tamsiąją meilės pusę, grynąją erotiką, nekaltą seksą, ūmų ir besąly- 
gišką geismą. Įkūnija taip gerai, kad jo skleidžiamus kerus galima 
supainioti su burtininko apžavais... 

"Tuo pačiu metu jis galbūt susiduria su kitu nepaprastu žmogumi, 
apie kurį taip pat svajoja paryžietės. Šarlis Ženevjeva Luji Ogiustas 
Andrė Timotė de Bomonas (Charles-Genevičve-Louis-Auguste-And- 
rė-Timothėe de Beaumont), labiau žinomas kaip ševaljė d'Eonas 
(d'Ėon), — tai poetas, šviesuolis ir aštraus proto vyras. Šis lieknas, 
gražus geltonplaukis jaunuolis šviesiomis akimis visai nemoteriškas, 
bet turi nepaprasto grakštumo, kurio jam galbūt teikia impotencija: 

nuo jos jis kentės iki dvidešimt šešerių metų. Ne todėl, kad jam 
trūktų pagundų ar noro, o todėl, kad jaučiasi pavargęs, ir negelbsti 
jokios prityrusių Žinovų priemonės nei afrodiziakai. Tačiau vieną gra- 
žią dieną nepastovi gamta nusprendžia, kad jam atėjo laikas paten- 
kinti libido, kuris jį kamavo daugelį susilaikymo metų. Nuo mokslų 
staiga išsilaisvinusio ševaljė apetitas padidėja dešimteriopai. Jis dar- 
buojasi visomis išgalėmis, skatinamas pasileidėlių draugų. Vieną va- 
karą per puotą jie pakursto jį persirengti moterimi ir taip apgauti 
savo gerbėjas. Bet jo maskuotė tokia vykusi, kad apsirinka net kara- 
lius. Netrukus po šio epizodo Liudvikui XV kyla mintis panaudoti 
keistą ševaljė talentą ir padaryti jį šnipu. Viena po kitos pasipila mi- 
sijos Rusijoje ir Anglijoje, jas sėkmingai vykdo kilminga dama, ku- 
ria pasitiki ambasadoriai, diplomatai ir valdovai. Bet vos įžengusi į 
jų žmonų buduarus, šioji vyrų taip geidžiama kompanionė pradeda 
elgtis kaip vilkas, įleistas į avidę: ševaljė d'Eonas niekada neturės 
tiek garsių meilužių, kiek turėjo apsitaisęs moterimi. Sužavėtos jo 
dvilypumo, pakerėtos drąsos ir klastos, jos švelniai jį nurengia, nu- 
mauna kojines, atsagsto korsetą, o paskui mėgaujasi dieviška staig- 
mena, kuri jų laukia žemiau! Tokioje apgaulėje ševaljė gyvens ligi 
mirties, daugiau nei trisdešimt metų dangstęsis moters tapatybe. 

Toks ramus galas skirtas anaiptol ne visiems. 

Versalio aukštuomenė gyvena prabangiai ir gašliai, anksti prade- 
da žaisti meilės žaidimus, nepaiso jokio saiko, bet daugelis miršta 
prieš laiką. Taip nutinka kai kuriems dvariškiams, kai karalius be jų 
žinios sugirdo jiems gerą dozę kantaridžių miltelių: jų receptą jam 
davė kita favorite, Diubari (du Barry), buvusi pigi prostitutė, ku- 
riai karalius suteikė titulą, kad galėtų laikyti ją savo lovoje. Dvare 
rengiamos siaubingos orgijos, kurios bus lemtingos net pačiam 
karaliui. Per ilgus lėbavimų metus jis ne tik pasigauna gėdingą li- 

gą, bet įklimpsta daug giliau: 1774 metais „mylimiausiasis“ valdo- 
vas miršta nuo sifilio... 

Jo įpėdinis Liudvikas XVI daug mažiau domėsis erotinėmis subti- 
lybėmis: jis drovus ir netemperamentingas, labiau linkęs knebinėti 
spynas, negu „kedenti“ intymias savo damų vieteles, apleidęs karš- 
takrauję Mariją Antuanetę... Ne geriau jam sekasi ir karo reikalai bei 
politika. Prancūzų liaudis jame neatpažįsta savęs. Beje, taip pat ir 
aukštuomenė, kuri pirmoji suabejoja monarchijos absoliutizmu. Bręs- 
ta maištas. Daugiau nebetikima religija, nebetikima karalyste, ma- 
noma, jog meilė — tai kvailių žaidimas. Aristokratija ieško užsimirši- 
mo malonumuose arba rezga sąmokslus. Paryžiaus naktys kupinos 
orgijų ir žiaurumo, gašlumo ir nusivylimo. Laimi cinizmas, kuris 
nuodija širdis, temdo meilės jaudulio spindesį. 


Meilės iliuzijos 


Filosofiniame žodyne Volteras aiškiai paskelbia savo mei- 
lės koncepciją: tai poravimasis, tiek žmonių, tiek gyvulių. 

Meilė, rašo jis, „tai gamtos medžiaga, kurią išsiuvinėjo vaizduotė. 
Ar nori turėti supratimą apie meilę?.. Pažiūrėk į veršį, atvestą pas 
tavo telyčią... Kadangi žmonėms buvo lemta patobulinti viską, ką 
jiems dovanojo gamta, jie patobulino ir meilę“. 

Meilus atsidavimas, baikštus švelnumas, tvirtos priesaikos, sustin- 
gusių įsimylėjėlių pasiaukojimas dingo iš apyvartos. Madingas pasi- 
darė savotiškas aiškumas, kurio trūkumas, be abejonės, tas, kad jis 
pernelyg didelis ir panašus į jausmų nihilizmą. Kai kurie amžininkai 
dėl to labai apgailestauja: „Kitados, jeigu tikėsime istorijomis, ku- 
rios, žinoma, tėra romanai, jaunuolis, išvydęs merginą ir pritrenktas 


jos žavesio, ilgai dūsaudavo ir kankindavosi, kol išdrįsdavo prisipa- 
Žinti jai apie savo aistrą. O kai prisipažindavo, būdavo laikomas akiplė- 
ša ir baudžiamas trijų mėnesių tremtimi... Dabar vargu ar kokiame 
sodžiuje rasi nors ženklą tokios meilės, apie kokią jums pasakojau. 
Vietoj atodūsių ir jausmų meilei teliko geismai ir jutimai“ *. 

Praėjusio amžiaus idealizmas atrodo gerokai pasenęs. Didieji pro- 
tai neigia miesčioniškas kvailystes, vulgarų įkarštį ir meilėje teįžiūri 
paiką pasyvumą, absurdišką atsižadėjimą ir dvasios vergystę. Dau- 
giau nenorima kentėti, norima džiaugtis. Eilosofai ragina individą 
atsiskleisti, kovoja prieš instinktų ir gyvybiškų impulsų represiją. Meilė 
staiga pasirodo niekuo nepranašesnė už paprastą jausmą. Negana 
to, net klausinėjama, kas gi slypi meilės jaudulyje. Kaip buvo galima 
taip ilgai kęsti jos jungą? Galop kyla ikonoklastinis klausimas: kam 
reikia kurstyti meilės iliuzijas? Atsakymas įvairuoja priklausomai nuo 
minties mokyklos, bet dažniausiai atsakoma taip: kad būtų suvisuo- 
meninti fiziologiniai impulsai, kad brutali seksualinė trauka pasi- 
dengtų civilizacijos blizgesiu. 

Kai kurie nužengja dar toliau ir meilės prisirišime temato dirbti- 
nes emocijas, kurstomas moterų, norinčių tvirčiau apraizgyti vy- 
rus savo tinklais. Geismas neatrodo slėpiningas rašytojui Klodui 
Krebijonui (Claude Crėbillon), kuris visa tai reziumuoja labai pa- 
prastai: „Jie vienas kitam patinka ir sugula. Pasidaro nuobodu? Iš- 
siskiria be jokių ceremonijų... Vėl ima vienas kitam patikti? Vėl 
sugula taip pat smagiai, lyg tai būtų pirmas kartas... Vėl išsiskiria 
ir niekada nesipyksta. Tikra tiesa, kad meilė čia niekuo dėta. Bet 
argi meilė nebuvo tik geismas, kurį jiems patiko perdėti, jutimų 
proveržis, kurį Žmonių tuštybė įsigeidė paversti dorybe? Dabar ži- 


*G. Mailhol. Le Cabriolet. Paris, 1754. 

noma, kad egzistuoja tik potraukis, ir jei žmonės dar sakosi vienas 
kitą mylį, tai ne todėl, kad jie taip mano, o todėl, kad taip manda- 
giau paprašoma to, ko reikia“ *. 

Siela, kuriai Meslės žemėlapio pasekėjai kitados skyrė tiek dėmesio, 
kalbant apie širdies reikalus, atsidūrė antroje vietoje: kartais daktarai 
net giriasi meilės karštį ar liūdesį gydą tiesiog dėdami įvairius vais- 
tus ant tų vietų, kuriose tie jausmai verda. Truputis kamparo į kel- 
nes, ir viskas gerai! 

Daugeliui žmonių meilė tėra seksas, net ruja. Suvokiama kaip pa- 
prastas gamtinis poreikis, kaip lytinis impulsas, ji praranda bet kokį 
paslaptingumą. Norint išsaugoti šiokį tokį jos Žavesį ir nenugrimzti 
į mirtiną nuobodulį, telieka meilę paversti žaidimu, kad galėtum 
manipuliuoti kitu žmogumi arba jį pavergti, kad patenkintum val- 
džios troškimą, kad gautum pinigų ar tiesiog sublizgėtum aukštuo- 
menėje. Visada rasi kvailesnį už save, ypač šioje srityje. 

Siekdami sutaurinti kasdienybę, gundymo filosofai dėl išorės pa- 
miršta esmę. Labiausiai jaudinantis dalykas — mergintis gražuolei, 
jei įmanoma, užsispyrusiai, pagal meno taisykles: reikia vytis grobį, 
išmušti jį iš vėžių, nuvarginti prieš užspeičiant, o paskui jau trimi- 
tuoti pergalę. Visa kita neįdomu. Atliekant tokius gundymo žygdar- 
bius, privalu puikiai išmanyti elgesio būdus ir priimtas taisykles, bet 
visa tai nieko verta be kalbos, pagal kurią atskirsi seną vilką nuo 
neprityrusio geltonsnapio. Aukštuomenėje būtina plepėti lengvu ir 
linksmu tonu, mokėti nedramatizuoti net sunkiausių situacijų ir lai- 
dyti sąmojus arba, atvirkščiai, hiperbolizuoti tai, kas visai nesvarbu. 
Kurie nusirita tiek, kad aiškiai išsako savo jausmus ir emocijas, lai- 


komi kvailiais. Šoderlo de Laklo (Choderlos de Laclos) Pavojingų 


*Crėbillon. La Nuit et le Moment. Paris: Le Divan, 1929. 

ryšių pagrindiniai veikėjai yra puikus šios naujos tendencijos pavyz- 
dys: vien dviprasmiška kalba padeda apsisaugoti nuo tikrųjų aistros 
proveržių, švankiai prisipažinti savo geismą, o paskui, po meilės ak- 
to, atsikratyti bet kokių moralinių pareigų. 

Geriau, jeigu kas nors pamoko, kaip perprasti šitas vingrybes. Sens- 
tančios aukštuomenės damos ir pripažintos kurtizanės mielai imasi 
šio vaidmens. Jaunystėje jos pačios buvo vyrų grobis, užtat metams 
bėgant tampa medžiotojomis pagal įgaliojimą. Tai darydamos jos 
virsta vyrų bendrininkėmis, padedančiomis regzti klastas ir intrigas, 
kurių aukomis visąlaik būna jų lyties atstovės. Bet šis paradoksas 
tokių moterų nėmaž nejaudina... Kiekvienas už save! 

Kad atsispirtų stipriosios lyties tironijai, XVIII amžiaus moteris 
turi puoselėti išvaizdą ir būti gudri, nes pažeidžiami tik tie vyrai, 
kuriuos pasiseka apgauti: „Jie nori, kad būtume kuklios, skaisčios, 
santūrios ir pamaldžios, todėl ir užsidėkime tokią kaukę... Glamo- 
nėdamos savo ponus, mes juos smaugiame“*, — prisipažįsta viena iš 
tokių veikėjų. 

Tačiau kartais pasitaiko kam nors pajusti prielankumą, silpnybę... 
Tada galima, kaip padarė ponia de Mertej (de Merteuil) Ryšiuose, 
sukurti strategiją, paslepiančią per didelį sentimentalumą, laimė, grei- 
tai praeinantį: „To siekdama, visada leisdavausi merginama tik tų 
vyrų, kurie man nepatinka. Aš jais deramai pasinaudodavau, kad 
pelnyčiau atsparios moters garbę, ir be baimės atsiduodavau pasi- 
rinktam meilužiui. Bet iš apsimestinio drovumo niekada neleisda- 
vau jam lydėti manęs į aukštuomenės renginius. Taigi visų akys kryp- 
davo į nelaimingą įsimylėjėlį“* *. 


*Fougeret de Monbron. Le Cosmopolite. Bordeaux: Ducros, 1970. 
**Lertre LXXXI. 

Aukštuomenės moteris beribę emocinę vienatvę užpildo susikū- 
rusi dienotvarkę, nepaliekančią laiko galvoti. Ji auštant pavargusi 
grįžta iš baliaus, operos arba smagaus vakarėlio ir miega ligi pusiau- 
dienio. Tada tarnaitė atneša jai puodelį šokolado, kurį ji geria puse 
burnos, o paskui imasi tualeto. Dažoma, šukuojama, spraudžiama į 
korsetą, ponia teiraujasi, ar tiekėjai pristatė užsakymus, koks oras, 
kokios naujienos ir paskalos. Jos aplankyti ateina draugai, meilužiai 
atsiunčia kvietimus, ji užmeta akį į tos dienos „antis“ ir pamfletus, 
gaudydama pikantiškus anekdotus apie savo pažįstamų ratą. Po pa- 
sivaikščiojimo arba vizito ją vėl įtraukia spektaklių, vakarienių ir šven- 
čių verpetas... Pirmoji tokio gyvenimo būdo taisyklė — visada atro- 
dyti užimtai, ypač jei nedarai nieko! 

Pasismaginimų srityje padorumas reikalauja laikytis kitų elemen- 
tarių principų. XVIII amžiuje sukuriamas tikras svetimavimo ko- 
deksas, valiūkiškos meilės šalininkes įpareigojantis: 

Niekada neįsimylėti savo meilužio. 

Vengti bet kokio ryšio su nekilmingu žmogumi (pavyzdžiui, tarnu). 

Pergulėti su savo vyru, kai tik pasijunti nėščia (ne nuo jo). 

Nesistengti nieko sužinoti apie vyro asmeninį gyvenimą (kad ne- 
sudrumstum nusistovėjusios pusiausvyros, grindžiamos nutylėjimais). 

Niekada nesileisti užklumpamai su meilužiu. 

Niekada neprisipažinti, kad buvai neištikima (į blogiausią melą 
visada bus žiūrima palankiau nei į ... nuogą teisybę). 

Kai kurie iš šių patarimų, tinkančių ir vyrams, linksmai šuoliavo 
per amžius ir jų visada buvo paisoma... 

O kol kas šios vingrybės ir apgavystės visų pirma rodo aristokrati- 
jos nuosmukį, paklydimus tos klasės, kuri, nedalyvavusi istorijos evo- 
liucijoje ir savo meto politikoje, turės dingti revoliucijos sūkuryje. 

Kai kurie anglų filosofai, pavyzdžiui, Hiumas (Hume), 
šią jausmų ir aistros racionalizaciją, kuri Dekartui atrodo kaip sielos 
pajungimas kūnui, suvokia ne taip tragiškai. Šie emocijų scientistai 
meilę tapatina su malonumu, kurį sukelia atpažįstami stimulai. Pa- 
sak šios sensualistinės srovės, kuri turi varžovų Prancūzijoje, malo- 
numo pasireiškimai yra juntami, nors paprastai jų nepastebime: meilė, 
kaip ir neapykanta, vaizduojama kaip debesis, apgaubiantis kūną ga- 
rais arba nepaprastai išretėjusia liuminiscencija. Juo labiau tas debe- 
sis tave apgaubs, juo labiau tu trauksi (arba stumsi) kitą žmogų. 
Bendra fiziologinė būklė iš dalies lemtų tos paslaptingos medžiagos 
dydį ir kilmę (gerą ar blogą, traukiančią ar stumiančią)... 

Meilės išmonės traukia net labiausiai nusivylusių asmenų dėmesį. 
Apie tai visada daugiausia kalba tie, kurių tai neliečia! Šioje cinikų 
kategorijoje nuodingiausias yra ištvirkėlis, kurį Krebijonas apibrė- 
žia kaip kilmingą žmogų, mokantį manipuliuoti kitais, veidmainį, 
kuris naudojasi savo galia ir ja piktnaudžiauja, nedvejodamas bet 
kokia dingstimi pavergia naivesnius ar labiau pažeidžiamus, norėda- 
mas įtvirtinti savo jėgą, patenkinti tuštybę ir gašliausius polinkius. 

Jo akimis žiūrint, niekas neprieštarauja prigimčiai, nes Žmogaus 
prigimtyje yra visko: nusikaltimų, kraujomaišos, prievartos, visokio 
plauko iškrypimų. Draudimai, apribojantys geismą, tik palaiko so- 
cialinę ir moralinę tvarką. Taigi bet kokie iškrypimai atrodo teisėti. 
Civilizacijos procese glūdi dieviškasis ir gamtiškasis įstatymas, le- 
miantis kilmę. Toks abatas Šarlis Nuri (Charles Nourry) šią teoriją 
išdėstė ikonoklastiškame kūrinyje, slapta išspausdintame 1741 me- 
tais, paskui „nutremtame“ į Nacionalinės bibliotekos „pragarą“: „Die- 
vas pirmiesiems mūsų protėviams pasakė: „Būkite vaisingi ir dau- 

ginkitės“. Jie buvo vieni. Kaipgi, Dievo supratimu, jie galėjo dau- 
gintis? Argi vieno Adomo pakako apgyventi žemei? Adomas darė 
dukteris ir su jomis gulėjo. Ieva turėjo sūnų, ir jie su ja darė tai, ką 
tėvas darė su jų seserimis... Štai koks buvo tas pirmykštis Gamtos 
paprastumas... Bet netrukus aistrų sugadinti [žmonės] užmiršo šios 
švelnios motinos valią... viską apvertė aukštyn kojomis, prisigalvo- 
jo chimerų, kurias pavadino dorybėmis ir ydomis, prikūrė įstaty- 
mų, kurie, užuot padidinę tariamųjų dorybių skaičių, tik padaugi- 
no tariamųjų ydų... Argi ne nusikaltimas labiau klausyti žmogaus 
negu Dievo?“* 

Šį iškrypusį katekizmą skelbia pasileidę vienuoliai, kurie klausyklų 
prieglobstyje teikia ne vien nuodėmių atleidimą. 

Ištvirkėlis kaip tinkamas sudarko vertybes ir susigalvoja atvirkščią 
moralę, iškraipančią judaizmo ir krikščionybės principus. Pagal jo 
sistemą viltis, kad siela gyvens amžinai, yra absurdiška, o pati mirtis 
neturi didelės reikšmės; kai lavonai pradeda irti, ima kurtis kitos 
gyvybės formos, sudarytos iš tos pačios pradinės materijos, kuri iki 
begalybės tęsia žemiškojo vaisingumo ciklą, nes „niekas niekur ne- 
dingsta ir niekas iš nieko neatsiranda, viskas tik keičiasi“. 

Meilės nėra, ją išstūmė absoliutaus ir greito malonumo ieškoji- 
mas. Nuosaikiausi ištvirkavimo šalininkai remiasi Epikūru ir gyve- 
nimo idealą reziumuoja trumpa ir aiškia maksima: „Aš jaučiu malo- 
numą, vadinasi, gyvenu“. Jie visada vaidina, gyvenimą laiko teatru 
ir jaučiasi pažeminti, jei jokia dvaro intriga nepadeda jiems atsidurti 
dėmesio centre. Mylėjimasis — rimtas žaidimas, jame negali būti jo- 
kių improvizacijų, nes reikia rūpestingai kurti strategiją, kaip pa- 
vergti partnerį. Ištvirkėlis yra savanaudis. O nuo savanaudiškumo 


*Histoire de dom Bougre, portier des chartreux, LEnfer de la 
Bibliothèque nationale, t. III, Fayard, 1985. 

iki sadizmo.... Šį terminą* mums paliko garsusis „žiaurios meilės“ 
tėvas D. A. E de Sadas (de Sade), tvarką labiau ardantis raštais negu 
veiksmais. Vos paleistas į šį pasaulį, Sadas tampa žinomu ištvirkėliu 
ir nugrimzta į paleistuvystę, nepaisydamas jokio padorumo. Šiaip ar 
taip, jo išdaigos nė kiek ne baisesnės už kitų kilmingų karštakraujų 
jaunuolių: jis nuplaka rimbu keletą prostitučių, regis, mėgsta sodo- 
miją ir grupinį seksą. Tačiau šis nepataisomas malonumų ieškotojas 
pasirenka netinkamą laiką tokiems iškrypimams. Liaudies masės pra- 
deda bruzdėti, regzti sąmokslus prieš valdžią. O dieviškasis marki- 
zas priklauso žymiai Provanso šeimai ir savo elgesiu tą valdžią komp- 
romituoja. Kad būtų parodytas pavyzdys kitiems, vyras, vadinamas 
Provanso Ekso vilkolakiu, 1778 metais karaliaus įsakymu uždaro- 
mas į kalėjimą. Liaudies išlaisvintas 1789 metais, jis dalyvaus revo- 
liucijoje, o paskui, 1793-iaisiais, vėl pateks už grotų. Iš viso kalėjime 
jis praleis daugiau nei trisdešimt metų. 

Sadas, kuris, pasak bylos, galop pasidarė didelis mazochistas, per 
ilgą buvimą nelaisvėje, kurstančioje nežabotą vaizduotę, rašo fan- 
tazijų kupinus tekstus ir žiaurius romanus apie paleistuvingą aistrą, 
pasiekusią viršūnę. Literatūroje daugiau niekada nebus pakilta į 
tokias aukštumas! Sado kūryba iškart paženklinama gėdos ants- 
paudu, ir viena kitą keičiančios vyriausybės uždraudžia daugelį jo 
knygų. Tada ištvirkimas nueina į pogrindį ir tampa dideliu įstaty- 
mų pažeidimu. Meilę pakeičia pornografija. Sadas negailestingai 
sužlugdo paskutines naivuolių iliuzijas: „Juo blogiau aukoms, taip 
reikia!“ 


*Jis laisvai pradėtas vartoti tik 1836 metais. (Aut. past.) 

Sado „Šimtas dvidešimt 
Sodomos dienų“ 


Baisus ištvirkėlio tikėjimo išbažinimas: 


„Tvirtai laikausi savo principų... ir pagal juos elgiuosi. Jie 
man parodo dorybės tuštumą îr nebūtį. Aš jos nekenčiu ir 
niekada prie jos negvįšiu. Jie mane įtikino, kad yda — 
vienintelis būdas, padedantis žmogui patirti dvasios ir 
kino virpulį, saldžiausios palaimos šaltinį. Aš jai atsiduo- 
du. Anksti pakilau virs religijos chimery, tvirtai įsitikinęs, 
kad Kūrėjo buvimas - piktinanti kvailystė, kuria netiki 
net vaikai. Man visiškai nereikia tramdyti savo polinkių, 
kad jam patikčiau. Tuos polinkius gavau iš Gamtos... Tos 
rankose aš tik mechanizmas, kurį ji judina kaip nori, ir 
nepadariau tokio nusikaltimo, kuris jai netarnautų... 
Taigi prieš mane — tik įstatymai, bet aš jų nepaisau. 
Mano auksas ir įtaka iškelia mane aukščiau uz tas 
paprastas negandas, kurios sbaudžia tik liaudį“. 

Vedybos is išskaičiavimo ir primityvi meilė 


Tačiau ne visi puola į tokius kraštutinumus, kurie skirti 
tik ištvirkusiai aukštuomenei. Kiti žmonės ir toliau mylisi ir tuokiasi 
daug ramiau. Padorūs tėvai trokšta savo vaikams tvirtos ir gražios 
sąjungos. Todėl abu sužadėtiniai turi būti tokios pačios visuomeni- 
nės padėties ir, jei įmanoma, tokie pat turtingi; geriausiu atveju jie 
būna vienodo amžiaus ir panašios išvaizdos bei temperamento. 

Išmintingiausia - stengtis sutarti ar net patikti vienas kitam. Kai 
mergina dėl vardo ar turto ištekinama už vyresnio vyro, ji turi pri- 
siversti būti jam švelni, kad galėtų jį pamilti. Viskas įmanoma, jei 
nėra atviro pasibjaurėjimo! Žmonės įsitikinę, kad jausmus galima 
valdyti, tramdyti, koreguoti, racionalizuoti. Tačiau dėl to apgailes- 
taujama. 

Merginos iš gerų šeimų, kilmingos ar paprastos miestietės, beveik 
pavydi valstietėms, kurios gali mylėti ką nori, nesirūpindamos šei- 
mos interesais. 

Salonų lankytojos paslapčia dūsauja, skaitydamos Marivo (Mari- 
vaux) ar abatą Prevo (Prėvost): širdis vėl užsiliepsnoja, sielą vėl su- 
krečia virpuliai. Meilė laikoma brangiu jausmu, dėl jos raustama, 
alpstama, kone mirštama. 

Švietimo amžiaus išmintis mėgina suderinti jausmą, laimę ir pro- 
tą. Grįžimas į gamtą, liaupsinamas ištvirkėlių, prieštarauja grįžimui 
į gamtą, skelbiamam Žano Žako Ruso (Jean-Jacgues Rousseau), 
kuriam Žmogus „iš esmės yra geras“... bent jau tas, kuris liko primi- 
tyvus. „Gero laukinio“ mitas tampa madingas, egzotiškos gentys Ža- 
dina svajones, į Naująjį Pasaulį žiūrima kaip į rojų ir manoma, jog 
tikra meilė gali pražysti tik tolimose šalyse. 

Negalėdami nuvykti į pasaulio kraštą, žmonės susižavi kaimiškais 

malonumais, panašiai kaip Marija Antuanetė, karališkoji Versalio ban- 
dų piemenaitė. 

1774 metais išrandamas „rožynas“: kai kuriuose kaimuose mergi- 
na už savo dorybes apdovanojama rožių vainiku. Kaimo papročiai 
laikomi daug geresniais negu miesto. Ten aistra parodoma gerbiant 
tradicijas: šokinėjama per Joninių laužą vakaronėje po atviru dangu- 
mi, pasiūloma ranka, einant į sskmadienines mišias, susiglaudžiama 
mugėje ar kermošiuje. Viskas išreiškiama judesiais arba žvilgsniais. 
Kartais užtenka žodžio, - nesvarbu, apie ką kalbama, - kad prasidė- 
tų idilė: kai mergina užkalbina vaikiną, kiekvienas žino, jog čia kaž- 
kas slypi! O jei tėvas pasiūlo jaunuoliui užeiti išmesti burnelę, vadi- 
nasi, laikas pasišnekėti rimtai. 


Lemtingos aistros 


Šis meilės tyrumas, kurio pavydi miestiečiai ir kuris pasi- 
darė neįmanomas dėl priimtų bendravimo taisyklių, pamažu grąžina 
pagarbą dorybei ir nuoširdumui. Ištvirkėlių klastos užsitraukia nema- 
lonę, o nekaltybė vėl išaukštinama. Pasileidę dvasininkai smerkiami, 
degradavę aristokratai priversti elgtis atsargiau, kad nebūtų paskelbti 
už visuomenės ribų (kol jiems dar nekapojamos galvos). Žano Žako 
Ruso Naujoji Eloiza 1761 metais sukrečia visą kartą. Vyrai ir moterys 
gėrisi Žiuli ir Sen Prė meile, džiaugiasi ir verkia drauge su jais, ir 
pagaliau laisvai išlieja jausmus, kuriuos racionalizmas norėjo užslo- 
pinti. Ruso įsimylėjėliai turi atsižadėti kūniško artumo, jų tobula mei- 
lė neįmanoma šiame pasaulyje, ir Žiuli atsisveikinimo laiške mylima- 
jam šitai patvirtina: „Ne, aš tavęs nepalieku, aš tavęs lauksiu. Dorybė, 
išskyrusi mus šioje Žemėje, sujungs amžinajame gyvenime“. 

1788 metais Bernardenas de Sen Pjeras (Bernardin de Saint-Pier- 
re) pasuka tuo pačiu keliu ir sulaukia milžiniško pasisekimo, parašęs 
Paulių ir Virginiją. Jis aiškina norėjęs „tropikų gamtos grožį“ sude- 
rinti su dviejų visuomenės nesugadintų vaikų „moraliniu grožiu“, 
kad geriau parodytų savo amžininkams, jog tikroji „laimė - gyventi 
pagal gamtos ir dorovės priesakus“. Meilė vėl tampa didelė vertybė, 
kaip ir skaistybė. 

Tačiau tikrovėje mylėti tą, kurio trokšta širdis, — dar gana retas 
dalykas, todėl atrandamas melancholijos žavesys. Moteris staiga pra- 
deda kamuoti ilgesys, karščio priepuoliai, alpuliai ir negalavimai. 
Liūdesys tampa rafinuoto elgesio požymiu, rodančiu asmenybės jaut- 
rumą, sudėtingumą, nė iš tolo nepanašų į aukštuomenės ištvirkėlių 
lengvapėdystę. Jų bjaurų vėjavaikiškumą pakeičia tai, ką anglai vadi- 
na splezen*. Aistros perteklius kartais panašus į liguistumą, kaip liudi- 
ja paslaptinga neurastenija, kankinanti įsimylėjusį Gėtės (Goethe) 
Verterį, nusižudžius; dėl sentimentalaus idealizmo. 

Meilė ir mirtis dar labiau susyja revoliucijos metais. Žmonės my- 
lėsis greitai ir siautulingai, dažnai neturėdami rytojaus vilties, lauk- 
dami, kol bus pasiekta „tobula laimė“, minima Sen Žiusto (Saint- 
Just): romantinis ir sykiu baisiai tironiškas idealas, bylojantis apie 
ateinančio amžiaus meilės kančias. 


* Apatija, prislėgta būsena, beviltiškumas (angl.). 

Žiuli Lepinas laiškai 


Ta, kuri buvo laikoma didžiausia savo amžiaus įsimylėjėle, karštai 
prisimena mirusį mylimąjį. 


Vidurnaktis, 1775 metai 
O, kiek švelnumo ir malonumo gali patirti siela, apsvai- 
gusi nuo aistros! Mano drauge, jaučiu, kad gyvybę 
palaiko tik beprotystė: jei nurimčiau, jei ateičiau į protą, 
neisgyvenčiau nė dienos. Ar žinote, ko pirmiausia troks- 
davo siela, kai būdavo baisiai sujaudrinta malonumo ar 
skausmo? Parašyti ponui de Mora. Aš jį atgaivina, 
prikeliu gyvenimui, mano sirdis ilsisi ant jo širdies, Jo siela 
susilieja su manąja. Karstas kunkulinojantis kraujas 
nepaiso mirties, as Jį matau, Jis gyvas, alsuoja man, mane 
girdi, jo vaizduotė užsidega tr nuklysta taip toli, kad 
nebereikia iliuzijų, tai tikra teisybė: taip, jus jaučiu, 
apčiuopiu nė kiek ne labiau, kaip visą valandą jaučiau 
poną de Mora. O dieviška būtybė! Tis man atleido, jis 
mane mylėjo... Ak, kokia laimė mylėti! Tai vienintelis 
pagrindas visko, kas Gamtoje yra gražu, gera, didinga. 
Laiškas C 

Devintas skyrius 


Romantizmo 
šuolis 
Dvikovos 1r atodūsiai 


Nuo to laiko, kai jos netekau, šie prisiminimai 
be paliovos mane persekiojo. Nebegalėjau miegoti. 
Apie ją man bylojo mano knygos, mano kambario sienos, ir 
aš nebegalėjau jų pakęsti. Lova mane vijo į gatvę. 
Kai aš joje neverkiau, ji keldavo man siaubą. 
ALFREDAS DE MIUSĖ (Alfred de Musset) 


Amžiaus sūnaus išpažintis 

Ji iv Jas 


Ji maža, gana apvali, oda permatoma, aksominė, plaukai 
perskirti sklastymu arba garbanomis krinta ant pečių. Na- 
gai nupoliruoti didele. Tunletinį vandenį jai gamina par- 
fumerijos specialistas. Amžiaus pradžioje ji nešioja muslino 
sukneles aukštu liemeniu, paskui, Antrosios imperijos lat- 
kais, pamegsta krinoliną, po kuriuo, kad labiau ją kankin- 
tų, velkamas korsetas, sbaudžiantis iki dusulio. Imperatorė 
Eugenija savo valdymo pabaigoje įves į madą pagalvėles ar- 
ba „dirbtines sėdynes“: damoms su jomis lengviau judėti, o 
tarnaujantiems riteriams — lengviau prieiti prie damų. Ve- 
duoklė būtina kaip ir flakonėlis druskų krepšelyje, kad at- 
gamintų alpstančią. Skėtis apsaugo nuo žudančių saulės 
spindulių. Pirštinės patariama dėvėti visomis progomis kaip 
ir skrybėles, kurios laikui bėgant vis mažės. 

Jos vardas Orora, Mari, Žiuljeta, Žana, Eženi, Emili, Ro- 
za, Berta... 


Jis vidutinio ūgio, nešioja žandenas ar barzdą, vėliau, mėg- 
džiodamas Napoleoną III, ūsus. Išsiuvinėtos liemenės kise- 
nėje guli kišeninis laikrodis. Jis mėgsta plono batisto mars- 
kinius, kaklaraiščius, vredingotus ir aptemptas kelnes, uz- 
dengiančias elegantiškus batus. Laikysenai orumo suteikia 
lazda sidabriniu bumbulu. Tabokinėje yra tabako, kurį jis 

uosto. Eidamas į operą, klubą ar žirgų lenktynes, apsivelka 
fraką ir užsideda aukštą skrybėlę. Vasarodamas jis mėgsta 
dėvėti šiaudinę skrybėle ir silko kostiumą. Visų save gerbian- 
čių dendzių stabas — Briumelis. 

Jo vardas Alfredas, Luji, Eženas, Žeromas, Alberas, Šarlis, 
Filipas... 


SIMBOLIAIS TAPUSIOS POROS 


Alfredas de Miusė ir Žorž Sand (George Sand), Šatob- 
rianas (Chateaubriand) ir Žiuljeta Rekamjė (Juliette 
Récamier), Viktoras Hugo (Victor Hugo) ir Žiuljeta 
Drue (Juliette Drouet), Ferencas Listas (Franz Liszt) ir 
Mari d'Agu (Marie d'Agoult), Onorė de Balzakas 
(Honorė de Balzac) tr Marija Hanska (Marie Hanska), 
Napoleonas III ir Kastiljonė (Castiglione), Nelsonas 
(Nelson) ir ledi Hamilton (Hamilton) 


Meilės prieglobstis 


Išvarginti revoliucijos ir nesibaigiančių karų, žmonės XIX 
amžiaus pradžioje ieško meilės be jokių istorijų. Mūsų bambekliai, be 
karo žygių, nenori užsikrauti dar ir sekinančių meilės strategijų. Jie 
myli, prisipažįsta mylį ir atsitiktinių ar teisėtų partnerių glėbyje sten- 
giasi užmiršti pernelyg ilgus išsiskyrimus. Meilė — tai atpildas karei- 
viui, skubančiam pasigauti brangiausią grobį. Alkovoje jis virsta ne- 
kantriu meilužiu, nekvaršinančiu galvos dėl dvasinės būsenos. 

Napoleonas Bonapartas 
ir santuoka 


Po revoliucijos kai kurios poros renkasi tik bažnytinę 
santuoką (nors 1792 metų rugsėjo 20 dienos įstatymas 
įteisino civilinę santuoką 17 skyrybas). Kunigas neturi 
teisės sujungti dviejų asmenų, jei jie pries tai nebuvo pas 
civilinį tarnautoją, bet daug kas, nepaisydami griežtų 
sankcijų, nesilaiko sio įstatymo. Paskirtas konsulu, Bona- 
partas iškart įveda discipliną ir uždraudžia skyrybas dėl 
charakterių nesuderinamumo, kurį laiko nepateisinama 
priežastimi. 1804 metais skelbdamas civilinį kodeksą, jis 
reikalauja, kad jame būtų aiškiai apibrėžti sutuoktinių 
vaidmenys: vyras privalo globoti žmoną, žmona turi jam 
paklusti. Šie terminai puikiai parodo, kokioje vergovèje 
buvo laikoma moteris. Nuo tada tikintiesiems santuoka 
yra dvejopa: civilinė ir bažnytinė. 

Širdžių splinas 


Nuvertus Napoleoną I, pasibaigia didvyrių laikai. Ne- 
bėra mūšio laukų, kur ištisos kartos žudėsi griaudint patrankoms. 
Grįžus Burbonams, Prancūzija pagaliau sulaukia taikos, bet nug- 
rimzta į nuobodulį ir monotoniją, jaunuoliai turi laiko pagalvoti 
apie tai, kad jie nori būti vertinami ir net dievinami. Nereikia už- 
kariauti naujų teritorijų, ir jie svajoja uždegti širdis, o kad dėl nuo- 
tykio būtų verta vargti, puola, regis, nepaimamus bastionus. Žy- 
miausių poetų apdainuota ir išaukštinta romantiška meilė iš tiesų 
atsirado dėl neveiklumo, kuris ligi šiol buvo moterų dalia. Dabar 
ne jos vienos svajoja ir kuria idealus. „Liepsnoti meile“ tapo ištisos 
kartos lozungu, jam paklus Miusė, Stendalis (Stendhal), Balzakas, 
Delakrua (Delacroix), Šaserijo (Chassėriau), Berliozas (Berlioz), 
Šopenas (Chopin), kurie ne tik užmegs nelaimingus ryšius, tei- 
kiančius peno jų kūrybai, bet ir pradės vieną iš garsiausių meninių 
judėjimų — romantizmą. 


Pirmieji žvilgsniai, pirmieji Jjauduliai 


Žmogus myli, puiku. Bet ką jis myli? Kitą Žmogų ar 
savo atspindį? Madinga tapo siekti neįmanomų dalykų. Nuo pirmo 
karšto žvilgsnio ligi pat išsiskyrimo egzaltuotai, su atodūsiais ir aša- 
romis išgyvenama visa meilės jausmų gama. Teatras, kur gražuolės 
atsainiai vėduojasi ložėse, o jų būsimieji meilužiai dairosi iš parterio, 
puotos, kur į knygeles perlamutriniais viršeliais rašomi kavalierių 
vardai, Žirgų lenktynės, kazino, kurortai — bet kokia vieta tampa vin- 
giuotos istorijos scena, kurios pagrindiniai veikėjai puola į aistrą kaip 

akrobatai, šokinėjantys nuo trapecijos be apsauginio tinklo. Norint 
atkreipti išrinktojo arba išrinktosios dėmesį, o paskui ir pelnyti pa- 
lankumą, nepaisoma jokių kliūčių. Romantinis polėkis nužymėtas 
vilionėmis, atsisakymais, palikimais, graužatimi. Partneriai vienas kito 
ieško, trokšta, vienas nuo kito bėga ir galiausiai pasiduoda pagun- 
dai. Bet ar ilgam? Laimė ir ištikimybė labai retos viešnios tokiuose 
suartėjimuose, kurie veikiau panašūs į masinančius spąstus negu į 
meilės tikrovę. Kai partneris ima nebeatitikti sutaurinto paveikslo, 
kurio tikimasi, jis paliekamas... net jei tektų numirti! Meilė ir mirtis 
šoka nusivylimo ir netekties valsą. Dėl ko gi susergama depresija, jei 
ne dėl apviltos meilės, išduotos meilės? Argi neviltis nepastūmėja į 
visas beprotystes ir dvikovas, kuriose kaunasi varžovai, apgavystės 
išmušti iš vėžių? O kas gi daugiau lieka dėl kitos paliktai meilužei, 
jei ne vienuolynas arba kapai? 


Apie meilės meną 


Pirmojoje XIX amžiaus pusėje su meile nejuokaujama: 
ji yra rimtas, svarbus reikalas, kasdienis rūpestis. Merginos jai ruo- 
šiasi karštligiškai ir nerimastingai, ji yra moterų pašaukimas. Jų el- 
gesį reguliuoja tikslus kodeksas: akių ar vėduoklės judesiai, kaspi- 
nas, prisegtas prie skrybėlės ir familiariai vadinamas „sekite paskui 
mane, jaunuoli“, pirštinių iškirptė, pro kurią matyti švelni riešo oda, 
meilės laiškeliai, papuošti vaško antspaudu, plaukų sruogos, paslėp- 
tos medalionuose, dažni alpuliai. Meilė — tai menas ir kančia, kuri 
geidulingai puoselėjama, o jei likimo būna lemta, tampa šedevru. 
Ponia de Renal, mirštanti dėl Žiuljeno Sorelio romane Raudona ir 
juoda, Dama su kamelijomis, pasiaukojusi dėl savo meilužio. Sten- 

dalis ir Aleksandras Diuma (Alexandre Dumas) sūnus savo kūri- 
niuose sugebėjo perteikti širdies virpesius, aukojimąsi, kuris išaukš- 
tina arba sugniuždo, nusiminimą, į kurį įstumia be atsako likusi aistra. 
Gundytojas, naivi avelė, mūza, kurtizanė — visi ir visos trokšta svai- 
gulių, kuriuos sukelia meilė, abipusė arba ne. Argi Viktoro Hugo 
duktė Adelė neišvyks ieškoti vyro, apie kurį žino tik tiek, kad jis 
atitinka visas jos fantazijas? Romantizmas — chimerų lopšys ir sal- 
daus, nepakeliamo jaudulio šaltinis. Tai kaip lošimas: jam atsiduo- 
dama, į jį pasineriama, jame pražūstama. 


L . . . 
Sirdis ir rašalas 


Kas geriau už Alfredą de Miusė ir Žorž Sand būtų galė- 
jęs išaukštinti romantinę meilę? Šiedu nepataisomi meilužiai ir ta- 
lentingi rašytojai paliko ateinančioms kartoms skausmingą nepapras- 
tos aistros liudijimą. Jie susitinka 1833 metais, kai abu jau yra įžen- 
gę į literatūrinį kelią. Žorž Sand, mergautine pavarde Orora Diupen 
(Aurore Dupin), nutraukusi nelaimingą santuoką su Morisu Diude- 
vanu (Maurice Dudevant), kuriam pagimdė du vaikus, ir išsiskyrusi 
su rašytoju Žiuliu Sando (Jules Sandeau), sudomina Alfredą de Miu- 
sė, Paryžiaus dendį, liepsningą poetą ir pagarsėjusį lėbautoją. Jai dvi- 
dešimt devyneri, jam dvidešimt treji metai. Jį pavergia ši Žymi, šiuo- 
laikiška, laisva, skandalinga romanistė, šis „hermafroditiškas geni- 
jus, sujungęs vyrišką stiprybę ir moterišką žavesį“, kaip savo 
Memuaruose ją aprašo Aleksandras Diuma. Abu kūnu ir siela atsi- 
duoda aistrai, kuri, nepaisant apgavysčių, širdgėlos ir neišvengiamo 
išsiskyrimo 1835 metais, palikuonims taps meno kūriniu. 

Daugumai įsimylėjėlių Venecija žadina švelnius prisiminimus, tik 

ne abiem mūsų rašytojams. Graužiamas pavydo, Alfredas ten palie- 
ka Žorž daktarui Padželui (Pagello), kuris ją gydė. Ir jis pats nėra jai 
ištikimas, tačiau vis vien galvoja tik apie tai, ką prarado. Jį prislegia 
liūdesys. Alfredas de Miusė ne tik jame skendi, bet, imdamas pavyz- 
dį iš Gėtės ir Bairono (Byron), didžiųjų tragiškos meilės dainių, iš jo 
pasisemia medžiagos Amžiaus sūnaus ispažinčiai. „Aš nenumirsiu, 
neparašęs knygos apie save ir tave (pirmiausia apie tave). Ne, mano 
gražuole, mano šventoji sužadėtine, tu neatgulsi į šią šaltą žemę, kol 
ji nesužinos, ką nešiojo. Ne, ne, prisiekiu savo jaunyste ir talentu, 
ant tavo kapo augs tik lelijos be jokios dėmelės. Štai šitomis ranko- 
mis ant jo pastatysiu epitafiją iš marmuro, grynesnio negu vienadie- 
nę šlovę pelniusių statulų. Palikuoniai kartos mūsų vardus kaip ne- 
mirtingų įsimylėjėlių Romeo ir Džuljetos, Eloizos ir Abelaro. Jie nie- 
kada nebus minimi vienas be kito. Ši santuoka šventesnė už tą, kuria 
sujungia kunigas. Nemirštanti ir tyra Proto santuoka“ (1834 m. rugp- 
jūčio 23 d.). Praradęs meilę, kuri neginčijamai suteikė naujų paska- 
tų jo literatūrinei veiklai, Miusė vėl pasineria į kūrybinę vienatvę ir, 
rašydamas išpažintį, supranta mokąs ne tik kentėti, bet ir paversti 
skausmą žodžiais ir sakiniais. Žorž Sand atsakymas bus Ji ír Jis, kny- 
ga, išleista 1859-aisiais, praėjus dvejiem metams po „jos“ poeto mir- 
ties: be abejonės, šitaip ji apraudos vyrą, kuris ją mylėjo tokia gera ir 
tokia bloga meile. 


Keretoja 
Fransua Renė Šatobriano ir Žiuljetos Rekamjė aistra, 


ne tokia vulkaniška kaip Miusė ir Sand, bet vis dėlto labai liepsnin- 
ga. Ištekinta už Žako Rekamjė, kuris yra baisiai turtingas ir tiktų jai 

į tėvus, Žiuljeta amžiaus pradžioje laikoma gražiausia savo epochos 
moterim. „Prie savo statulos ji mus visus pririšo aukso grandinė- 
mis“, - rašo Sent Bevas. „Jos grožis visur turėjo didelį pasisekimą. 
Visi norėjo ją pamatyti, ir iš taip arti, kad jai grėsė pavojus būti 
uždusintai“, — antrina Letjevras. Ji ne tik graži, fėjos ją dar apdova- 
nojo žavesiu ir protu. Savo salone ji priiminėja žymiausius tų laikų 
žmones, tapytojas Žeraras pavaizduoja ją pusiau gulom šezlonge. 
Apsivilkusi balta lengva suknele, nedengiančia pečių ir rankų, Žiul- 
jeta žiūri į būsimųjų laikų gerbėjus. 1801 metais jai pristatomas Ša- 
tobrianas. „Išlindęs iš savo miškų ir vienišo gyvenimo, dar buvau 
kaip laukinis. Vos drįsau pakelti akis į moterį...“ Jie vėl pasimato 
1814-aisiais. Susižavėjimas abipusis, ir ligi pat savo mūzos ir myli- 
mosios mirties 1849 metais Memwarų iš anapus autorius gyvens jos 
pakerėtas. „Artėdamas prie pabaigos, manau, kad viską, ką mylėjau, 
mylėjau ponioje Rekamjė, kad ji buvo slaptas mano meilės šaltinis. 
Įvairių metų prisiminimai, ir sapnai, ir tikrovė, susiliejo, susimaišė, 
susipynė į žavesio ir švelnių kančių mišinį, kurio matoma forma ji 
tapo. Ji valdo mano jausmus taip, kaip dangaus galybė valdo mano 
laimę, daro tvarką ir suteikia ramybę atliekant pareigas.“ 


Stendalis: meilės chirurgas 


Užkietėjęs įsimylėjėlis Anri Beilis (Henry Beyle), labiau 
žinomas Stendalio slapyvardžiu, 1822 metais parašo traktatą, kurį 
pavadina Apte meilę. Tuo metu jis dievina italę Matildą Viskontini 
(Mathilde Viscontini), kuri jį niekina ir kuriai jis parašo tai, ką ga- 
lop ims laikyti pagrindiniu savo kūriniu. Remdamasis stebėjimais ir 
prisiminimais, jis išskiria keturias meilės rūšis: 

Meilė-aistra, kokią visais laikais jautė simboliais tapusios poros. 

Skoninga meilė, kuri XVIII amžiuje buvo paplitusi Prancūzijoje ir 
kurią aprašė Laklo (Laclos), Krebijonas, Šamforas (Chamfort)... Mei- 
lė, nudažyta Vato (Watteau) arba Fragonaro (Fragonard) spalvo- 
mis, subtilus jausmas, panašus į išradingą Žaidimą. 

Kūniška meilė. Geismas ir malonumas. 

Tuštybės meilė. 

Paskui Stendalis analizuoja įvairias jausmo fazes: 

Susižavėjimas išrinktuoju (išrinktąja). 

Noras prieiti arčiau, pabučiuoti. 

Viltis patikti. Jis mano, jog moteriai tada pats tinkamiausias laikas 
pasiduoti. 

Meilės atsiradimas. Būti kiek galima arčiau to ar tos, kurią myli ir 
kuri jus myli. 

Pirmoji kristalizacija. Pastebima aibė išrinktojo dorybių. Protas visur 
įžiūri naujų mylimo asmens privalumų. 

Abejonių atsiradimas. Ar aš tikrai mylimas? Pradedama nebetikėti 
įsivaizduota laime. 

Antroji kristalizacija, kurioje slypi trys dalykai. Mylimas asmuo 
tikrai turi visas dorybes, jis jus myli, ką daryti, kad gautum didžiau- 
sią, kokį tik įmanoma, meilės įrodymą... 


Antroji imperija ir perkama meilė 


Į valdžią atėjus Napoleonui III, visuomenė pasikeičia. 
Prasideda naujieji laikai. Tai geležinkelių, garlaivių, didelių bankų, 
kanalų kasimo era. Turėti pinigų ir tai demonstruoti - gero tono 
ženklas. Dvaras leidžia juos neskaičiuodamas ir rodo pavyzdį. Šven- 

tės Kompjenėje, kaukių baliai Tiuilri rūmuose: ši epocha skirta pra- 
mogoms. Meilė, savaime suprantama, užima svarbią vietą, tačiau ji 
nesiejama su nepakeliamomis būties kančiomis. Romantizmas trau- 
kiasi, susidūręs su realizmu. Tuokiamasi norint pratęsti giminę ir 
išsaugoti šventą šeimos sampratą, bet svetimavimas ne tik atleidžia- 
mas, o skatinamas. Sekdami imperatoriaus pavyzdžiu, — jo gausūs 
ryšiai niekam ne paslaptis, - vyrai mano, jog išlaikoma meilužė didi- 
na jų prestižą. Dabar karaliauja kurtizanės, tos garsiosios liūtės, to- 
kios greitos atsisagstyti sijonus ir gultis: Osmano pertvarkytame 
Paryžiuje jos verčia balti iš pavydo teisėtas žmonas! Kora Perl (Co- 
ra Pearl), Margarita Belanžė (Marguerrte Bellanger), Alisa Ozy (Ali- 
ce Ozy), jei jau neminėsime kitų, — tai iššūkis lojaliai buržuazijai, 
juoba kad jos diktuoja madas. Pasilepinusios atskiroje Anglų kavi- 
nės salėje, jos sukelia sensaciją, kai karieta kasdien išvažiuoja pasi- 
važinėti po Imperatorės alėją arba sustoja prie Tortonio ledainės. 
Kai kurios, tokios kaip Selestė Mogador, savo karjerą pradėjo vieš- 
namiuose, bet, būdamos gražios ir sumanios, greitai tapo Europos 
sostinių karalienėmis. Jų vardai skamba visų lūpose. Kastiljonė, 
Lola Montes (Lola Montes), Mari Diuplesi (Marie Duplessis), kuri 
įkvėpė Aleksandrą Diuma sūnų parašyti Damą su kamelijomis. Siek- 
dami jų palankumo, monarchai ir princai pasirengę švaistyti di- 
džiausius pinigus ir kompromituotis. Romane Nana Emilis Zola 
(Émile Zola) aprašo stulbinančią grizetės karjerą ir jos kelią į de- 
mimondą... demimondą, kuris pirmą sykį susimaišo su aukštuo- 
mene. XIX amžiaus pabaigoje tikrai išnyksta kai kurie klasių skir- 
tumai, ypač meilės srityje. Dėl abipusio jausmo kartais leidžiama 
tai, kas anksčiau buvo vadinama mezaliansu. 

Kai tapyba tampa liudijimu 


Impresionistai, tie skandalingieji tapytojai, nuo 1865 
metų amžininkams ima piršti scenas, kurių temos paimtos ne iš įp- 
rastinės mitologijos, o iš kasdienio gyvenimo. Pusryčiai ant žolės, vaiz- 
duojantys du apsirengusius vyrus, suruošusius pikniką su dviem nuo- 
gomis moterimis, papiktina žiūrovus, kaip ir kitos drobės, rodan- 
čios tai, kas vyksta kavinėse, pasiirstymuose, užmiesčio smuklėse arba 
dirbtuvėse, tose garsiosiose dirbtuvėse, kur menininkai lėbauja su 
savo modeliais! Įamžinęs viešnamius jų gyventojas Tulūzas-Lotre- 
kas (Toulouse-Lautrec) skatina paplitusį vojerizmą, bet vis tiek šo- 
kiruoja visuomenę, kuri dangstosi veidmainyste it skydu. Dega šo- 
kėjos su kojų neslepiančiais sijonėliais... dar pusė bėdos! Bet tos Mulen 
Ružo moterys, kurios šoka velnišką kankaną užsiplėšusios sijonus ir 
kurias drįsta šlovinti kažkoks neūžauga, neleistinos save gerbiančio- 
je visuomenėje! 


Drausmės įvedimas 


Susikūrus Trečiajai respublikai, meilė nustoja Žžaižaruo- 
ti ir urduliuoti srautais. Kiekvienos merginos mintys sukasi apie šei- 
mos sukūrimą ir vaikus: palikusi tėvų namus, ji pateks vyro globon 
vildamasi, kad jis išpildys jos slaptas svajones. 1880 metais ji yra 
prekė, keičiama į titulą ir žemes. „Milijonai iš gerų namų“, rašė ponia 
de Sevinjė (Mme de Sėvignė), ir šis sąmojis neprarado aktualumo. 
Stambioji ir smulkioji buržuazija tikrai negali suprasti mezalianso. 
Prieš atiduodamos sūnų ar dukterį, šeimos smulkiai išsiklausinėja 
apie partnerio ar partnerės praeitį, socialinę padėtį ir turtą. Preten- 


dentas, sužinojęs, kad į jį žiūrima palankiai, siunčia žaketu ar švarku 
pasipuošusį „pasiuntinį“ (tėvą, dėdę, vyresnįjį brolį) gražia ir tinka- 
ma forma prašyti merginos rankos. Tada prasideda finansinės dery- 
bos, ir merginos tėvas galop pasako, kokio dydžio bus kraitis. Jei 
pagrįstos viltys pasiteisina, jaunuolis su fraku atvyksta oficialaus vi- 
zito ir susitaria dėl sužadėtuvių, kurios dažniausiai būna trumpos, 
kad, geriau susipažinę vienas su kitu, sužadėtiniai nepradėtų vienas 
kitam nepatikti. Į šią šventę kviečiami tik artimiausi Žmonės, per ją 
mergina, apsivilkusi pastelinių spalvų suknele, gauna pirmąją puokštę 
iš to, kurio pavardę nešios. Paskui jis jai užmauna Žiedą ant kairės 
rankos bevardžio piršto. Jie nepaliekami vieni iki vedybų, prieš kurias 
pas notarą pasirašoma sutartis ir nusiunčiamos vestuvių dovanos. 

Liaudies sluoksniuose pasipiršimo ceremonija ir sutartis papras- 
tesnės, bet finansiniai interesai neužmirštami. Jei būsimoji nuotaka 
neturtinga, bet dirba gamykloje ar prekybos įmonėje, ji įsipareigoja 
padengti dalį šeimos išlaidų. 

Amžiaus pabaigoje į povestuvinę kelionę nevykstama iškart po ce- 
remonijos. Pora pusantro mėnesio gyvena savo naujajame name ar 
pas kurį nors šeimos narį ir tik tada pabėga į kokią romantišką viete- 
lę, kur jiems nereikia paisyti jokių priedermių. Jei balandėliai susi- 
tinka pažįstamą, jis apsimeta jų nematąs, kad netrukdytų. Pasibai- 
gus medaus mėnesiui, pora turi imtis visuomeninių pareigų. Aris- 
tokratijai ar stambiajai buržuazijai priklausantis vyras gausina savo 
turtą, dirba magistratūroje ar banke, o žmona stengiasi dovanoti 
taip laukiamų palikuonių (vedybos duoda teisę į lytinį aktą, laikomą 
sutuoktinių pareiga). 

Geriausiu atveju ji pamils tą, kuris jai skirtas... blogiausiu — bus 
supančiota ryšiais, kurių nė nemėgins nutraukti, nors skyrybas (įtei- 
sintas 1792 metais, paskui panaikintas 1816-aisiais, valdant Liudvi- 

kui XVIII) 1884 metais, prezidento Žiulio Grevi (Jules Grėvy) lai- 
kais, vėl atgaivina senatorius Nakė (Naguet). Ką gi ji darytų, jei 
ryžtųsi palikti šeimos židinį? Netekusi vardo ir kraičio, greitai būtų 
išstumta už visuomenės ribų ir prarastų bet kokį pragyvenimo šalti- 
nį. Moteris, laiduojanti dorovę, auklėjanti vaikus, kuriuos paleido į 
pasaulį, neturi kito pasirinkimo, tik užmiršti svajas arba pasibjaurė- 
jimą, kad nesužlugdytų jai tekusio vaidmens. Iš Anglijos į Prancūzi- 
ją atkeliavo Viktorijos periodo moralė, dorybę glaudžiai siejanti su 
santuokos sakramentu. Mylimasi švankiai ir visą laiką, nors vyras ir 
toliau turi meilužių arba lankosi viešnamiuose, tik jau ne taip atvirai 
kaip Antrosios imperijos laikais. 

Svetimavimas duoda peno romanų ir teatro pjesių intrigoms. Jei 
jau negalima mylėtis ir apgaudinėti sutuoktinio, tai bent svajojama 
ir nusidedama mintimis! Nepamirškime, kad net užgniaužti šir- 
dies troškimai nepranyksta. Ir toliau slegia pagundų, vilionių, kan- 
čių tironija. Ji myli ir tai slepia... Ji myli ir jaučiasi kalta! Šias chi- 
meras, padedančias prastumti laiką, dažnai skatina neveiklumas. 
Toje epochoje, kai nesisekė paslėpti senėjimo, kuris dabar atrodo 
per ankstyvas, moterys negalėjo nesidomėti aistra, daugeliui taip 
ir neatskleidusia savo paslapčių. Uždraustas vaisius padeda gyven- 
ti. Jei juo nesigardžiuojama, vis tiek ryžtamasi pauostyti jo geidu- 
lingų aromatų. Argi ponia Bovari Giustavo Flobero (Gustave Flau- 
bert) romane ligi paskutinio lašo neišgers apžavų, kurie praskaid- 
rins jos monotonišką gyvenimą ir niūrią santuoką? Kai susikryžiuoja 
jos ir Leono keliai, ji įkliūva į aistros spąstus, kurie ją pražudys. 
„Stengdamiesi surasti banalių frazių, jie jautė, kaip abu užplūsta 
toks pat ilgesys. Tai buvo nelyginant sielos šnabždėjimas, gilus, 
nesiliaujantis, gožiantis balsus. Apstulbinti šio naujo saldaus ma- 
lonumo, jie nemėgino išreikšti savo pojūčių ir ieškoti jo priežasčių. 

Būsima laimė lyg šilti tropikų krantai šmėžavo juos supančiose pla- 
tybėse, dvelkė kvapnus vėjelis, ir jie snūduriavo šiame svaigulyje, 
net nesirūpindami, kad nematyti horizonto.“ 


Vestuvių simboliai 


Baltą suknelę Prancūzijoje nuotaka per vestuvės pradeda 
vilkėti 1830 metais. Anksčiau ji galėjo būti raudonos, 
mėlynos ar kitokios spalvos, priklausomai nuo regiono, 
kuriame vykdavo vestuvės. Prasidėjus kryžiaus žygiams tr 
kelionėms į Rytus, iš parvežtų medžiagų buvo siuvamos 
margos šilko, muslino, taftos arba brašmatnaus aksomo 
suknelės. Iš garsių moterų Marija Stiuart (Marie 
Stuart) pirmoji Renesanso laikais apsivilko baltą vestuvi- 
nę suknelę. 

Diržas yra būtinas papuošalas prancūzų vestuviniam 
kostiumui. Tai rysio simbolis, nes mazgas, laikantis aplink 
liemenį apjuostą diržą, magiškai sustiprina sąjungos 
sampratą. Kartu su juo dėvimas vestuvinis žiedas - viena 
svarbiausių sužadėtinio dovanų. 

Jaunosios vainikas kilęs iš Bizantijos. Jis pinamas iš 
apelssnmedzio žiedų, simbolizuojančių nekaltybę. Prik- 

lausomai nuo šeimos turtingumo, vainikas gali būti 
puošiamas brangakmeniais arba sbalviniais rastais. 
Vestuvėms pasibaigus, pagal paprotį jis laikomas po 
stikliniu gaubtu. 

Vestuvinis tortas, kelių aukštų, dažnai aplietas glajuma, 
su jaunųjų vardais arba inicialais, israsytais cukraus 
kremu, puošiamas porceliano lėlyte arba puokšte. XIX 
amžiaus pradžioje jis paplinta po visus regionus. 

Tai - kepėjo arba konditerio pameistrio „šedevras“. 

Dešimtas skyrius 


Paradoksų pomėgis 


Dviprasmiškas geismas 


Jūs pastebėsite, kad įsimylėję 

ieskome labai keisto paradokso. 

Paradoksalu yva tai, kad įsimylėję 
stengiamės surasti daugelį žmonių, 

prie kurių buvome prisirišę vaikystėje. 
Antra vertus, 15 mylimos būtybės reikalaujame 
atlyginti už skriaudas, kurias seni tėvai 

ar kiti asmenys mums yra padarę. 

Taigi meilėje glūdi prieštaravimas: 
mėginimas susigrąžinti praeitį ir ją pakeisti. 
VUDIS ALENAS (Woody Allen). 


Nusikaltimai ir nusižengimai 


KDO 


Ji av Jis 

Ji išteka maždaug dvidešimt šešerių metų, baigusi mokslus 
arba įgijusi profesiją, jei negyvena oficialiai nesusituokusi. 
Laikosi sezoninių dietų, kurių aprašymus randa moterų žur- 
naluose, stengiasi sportuoti, tiki kosmetikos nauda, dažosi 
gana nedaug, dažnai kur nors eina su draugėmis, kurioms 
viską issipasakoja, slepia, kad mėgsta tam tikras amerikie- 
tiškas komedijas. Ji svajoja apie žavų princą, bet nemėgsta 
patinų. Nori vaikų, bet ne iš karto. Geidautų vyro, bana- 
saus į savo tėvą, bet nepakęstų to, ką ištvėrė motina. 

Jos vardas Šarlotė, Leticia, Viktorija, Izabelė... 


Jis rūpinasi išvaizda, sportuoja, iki brandaus amžiaus gy- 
vena pas tėvus, svajoja rasti tokią merginą, kuri paten- 
kintų visus jo troškimus, bet ne tuoj pat, nes nori pake- 
liauti po platųjį pasaulį ir daug ką pamatyti. Jis priesta- 
rauja plastinės chirurgijos principams, bet nutaiso kvailą 
šypseną, per televiziją išvydęs silikonines kaliformietes, ku- 
rios išdykauja ir plaukioja su mažyčiais bikiniass. Slapčia 
jis droviai fantazuoja apie vaikus ir dažnai yra romantis- 
kesms, negu atrodo. 

Jo vardas Žiulis, Frederikas, Luji, Žiulienas, Damjenas... 

SIMBOLIAIS TAPUSIOS POROS 


Aragonas tr Elza (Aragon îr Elsa), Džonas Lenonas tr 
Joko Ono (John Lenon ir Yoko Ono), Pikasas ir Žaklina 
Rok (Picasso ir Jacqueline Roque), Dali ir Gala (Dali îr 
Gala), Ričardas Bertonas ir Elizabeta Teilor (Richard 
Burton ir Elizabeth Taylor) 


Pašėlęs XIX amžiaus romantizmas pamažu atsikratė lyrizmo, mei- 
lės polėkių, barokinės nevilties. Likimo išskirti meilužiai nusirami- 
no kito ar kitos glėbyje, aristokratija seniai nulipo nuo pjedestalo, 
buržuazija įskiepijo pusiausvyros ir nuosaikumo vertybes. Įsigalėję 
higienos ir padorumo principai verčia jaunimą elgtis santūriai, net 
atsargiai. Jaunojo Verterio mirtis, nugrimzdusi į užmarštį, paskelbė 
nekaltų aistrų laidotuves. 

1900 metais jau nebealpstama iš susijaudinimo, tvardomasi, bet 
po pelenais, suprantama, rusena ugnis... 


Dovybės negandos 


XX amžiaus pradžioje seksualumas virsta velnio išmo- 
ne, todėl net menkiausias judesys, net menkiausia užuomina tampa 
baisiai dviprasmiška. Geidulingumą gaubia vieni tabu. Kiekviena 
moters kūno dalelė skleidžia neregėtą erotinį magnetizmą, kurio ne- 
neigia užkietėjęs fetišistas Restifas de La Bretonas (Restif de La Bre- 
tonne). Kasdieniame gyvenime doros moterys neatlaiko vyrų žvilgs- 
nių, rausta, vangstosi, nes žino, kad jos - pažeidžiamos aukos. Mer- 

ginos pačiame žydėjime, kurių šešėlyje skleidžiasi Marselio Prusto 
(Marcel Proust) proza, iš namų išeina tik su derama skrybėle ir paly- 
da. Joms neleidžiama rodyti jausmų, ir galiausiai jos net nesugebės 
jų patirti. Gerų namų damos viešai niekada nenusimauna pirštinių, 
kai kurios teikiasi duotis gydytojo apžiūrimos tik per atstumą, skau- 
damą vietą rodydamos ant manekeno. „Aukštųjų sferų“ jaunų mo- 
terų rūpesčiai apsiriboja dailiųjų menų (muzikos, tapybos, siuvinėji- 
mo) mokymusi, labdara, įvairiais vizitais, privalomais jų socialinės 
padėties asmenims. Likusį laiką jos leidžia aukštuomenės susirinki- 
muose ir puotose, kur prasideda visuomeninis gyvenimas ir susitin- 
ka būsimieji sutuoktiniai. Moters dorybės idealas, praėjusiame am- 
žiuje išaukštintas Balzako (Balzac), būtinai susijęs su turtu ir ištek- 
lium, kurį teikia pinigai. Jo aprašyta „garbinga moteris“ turi būti 
„„„gėlė, kurią galima išauginti tik ypatingoje dirvoje, sudarius pa- 
lankias sąlygas, kurias lemia turtas ir dvasinė šiluma, skleidžiama 
aukščiausią lygį pasiekusios civilizacijos... Ji privalo turėti lėšų, ku- 
rios ją išvaduotų nuo šeimyninių rūpesčių, niekingo taupymo, at- 
vertų duris į elitinius salonus, leistų ištisas valandas gulėti ant sofos, 
gyventi inteligentės ir menininkės gyvenimą. Jai privalu turėti gerą 
išsilavinimą ir įgimtą koketiškumo jausmą“*. 

Nors ne visoms moterims skirta tokia tobulybių dalia**, įsigalėjęs 
etalonas — tai nuolanki ir kukli mergina, klusni žmona, vaikams atsi- 
davusi motina. Šioje griežto gyvenimo schemoje lieka mažai vietos 
jausmams, išskyrus banalius Deli (Delly) romanus, kuriuos panelės 


*La Duchesse Laurianne: Pour étre aimée, conseil d’une coquette, Varis, 
1886. In Au temps de nos grands-mères, de Marie et Jacques Gimard, 
Le Pré aux Clercs, 1998. 

** 1900 metais dirba septyni milijonai, taigi 36 proc., moterų. Pusė 
jų - kaimietės. Daugelis kitų, į kurias neatsižvelgė statistika, dirba su 
savo vyrais. 

ryte ryja, svajodamos apie Žžavųjį princą. Mat tikrovė visai neegzaltuo- 
ta. Visuose visuomenės sluoksniuose dažniausiai tuokiamasi iš išskai- 
čiavimo. Šioje sistemoje svarbiausia — sujungti valdas, ir moteris Čia 
niekada negali tarti savo žodžio. Tėvai išrenka vieną iš pretendentų, 
prieš tai apsiklausinėję, kokia jo padėtis, turtas, dorovė, šeima. Kai 
laimingas išrinktasis jau rastas, prieš sužadėtuves, kurios švenčiamos 
vien artimųjų rate, jaunuoliams surengiama keletas pasimatymų. 

Tą dieną vaikinas siunčia sužadėtinei didelę puokštę baltų gėlių, 
simbolizuojančių skaistybę. Po keleto valandų jis pats ateina pareikšti 
pagarbos ir, priklaupęs ant vieno kelio, įteikia merginai žiedą, pa- 
puoštą jos mėgstamu akmeniu, kurį ji, paraudusi iš sumišimo, užsi- 
mauna ant piršto. Tada vaikinas gali pabučiuoti merginai ranką ir 
sėstis šalia valgyti neišvengiamų šeimyninių pietų. Per desertą iškil- 
mingai paskelbiama, kad jaunuoliai susižadėjo. 

Keletą mėnesių vyriškis turi mergintis sužadėtinei pagal tiksliai 
nustatytas taisykles: 

Jam negalima užsidaryti kambaryje su būsimąja žmona nei atsi- 
sėsti ant to paties suolo. 

Jis ją vadins panele, o ji jį - ponu, nebent jie būtų pažįstami nuo 
vaikystės ir papročiai jiems leistų vadinti vienas kitą vardais. 

Jam leidžiama paduoti jai dešinę ranką, palaikyti skėtį per pasi- 
vaikščiojimus, švelniai pabučiuoti į kaktą ir meiliai paspausti ranką, 
rodant dideiį prisirišimą. | 

Geros merginos susižadėjusios nevaikšto į vakarėlius ir teatrus: jos 
jau priklauso būsimiesiems vyrams ir turi žūtbūt saugoti reputaciją. 
Joms nedraudžiami ramesni užsiėmimai, pavyzdžiui, rūpintis krai- 
čiu. Ilgas valandas panelės kantriai siuvinėja savo inicialus ant asme- 
ninių daiktų, o abiejų šeimų inicialus — ant namų baltinių. Tada jos 
turi marias laiko galvoti apie artėjančias vestuves ir, svarbiausia, apie 

pirmąją naktį... Naiviausias ši perspektyva gąsdina, nes jos tikrai ne- 
žino, kas tą vakarą atsitiks. Papročiai reikalauja laikyti jas tokioje 
kankinančioje nežinioje. Motinos apie tą „išmėginimą“ kalba su pa- 
sibjaurėjimu ir dukterims, jei reikia, pataria tik viena: užmerkti akis 
ir nesipriešinti... 

Labiau pasiturinčių šeimų sužadėtinės mieliau sutelkia mintis į ma- 
lonesnius dalykus: dovanas, kurias būsimasis vyras atsiųs prieš pat 
pasirašant vedybinę sutartį. Baltų Žilvičių pintinėje merginos galbūt 
ras išsvajotų daiktų, nėrinių, kailių, brangenybių, paslėptų po puikia 
rausvų gėlių puokšte, perrišta auksiniu kaspinu. Kuklesnių šeimų 
nuotakos pasitenkins keletu papuošalų, mažmožių ir dailių nieku- 
čių, tualeto reikmenų. 

O kai pagaliau ateis didžioji diena, prietaringiausios merginos mėg- 
džios iš kartos į kartą motinų dukterims perduodamus gestus: 

Įžengti į bažnyčią dešine koja, kad visada būtum namų šeimininkė. 

Turėti „ką nors skolinta, ką nors sena, ką nors mėlyna“, kad atneš- 
tum laimę šeimynai. 

Truputį sulenkti bevardį pirštą, kai jaunikis maus ant jo žiedą, kad 
jis neužlįstų per giliai, nes tai būtų ženklas, jog žmona turės kęsti 
vyro tironiją. 

Į plaukus įsisegti keletą rausvų gvazdikų, padedančių išsaugoti abi- 
pusę ištikimybę. 

Dar reikia tikėtis, kad dangus bus maloningas ir nenusigiedrys, 
nes sena patarlė sako: „Lietingos vestuvės — laimingos!“ 

Stengdamasi neužmiršti visų patarimų ir prietarų, nuotaka su 
baltų apelsinmedžių žiedų vainiku ant galvos neturi kada nerimau- 
ti dėl tos akimirkos, kai reikės atsiduoti vyrui... Nekaltybės netek- 
tis daugeliui atrodo kaip blogas sapnas, dažnai skausmingas ir vi- 
sada slegiantis. Užtat ponai mano, kad mergelės naivumas nepap- 

rastai patrauklus, jis glosto jų savimeilę ir žadina geismą, jaudina ir 
drauge ramina. 

Visi ir toliau tiki, kad nekaltybė - tai garbingos merginos bruožas. 
Jei atsitinka tokia nelaimė ir moteris praranda nekaltybę iki vestu- 
vių, ji laikoma „nešvaria“: vyras turės nuolat ją prižiūrėti, nes smar- 
kiai įtarinės, jog ji lengvabūdė ir statys į pavojų jo garbę. Žmonių 
mąstysena plėtojasi lėtai, todėl vyras neužmirš šio sunkaus nusikalti- 
mo, už kurį moteris prašys atleidimo visą gyvenimą ir kurio šmėkla 
iškils net per menkiausius ginčus. 

Apskritai šeimos santarvė iki amžiaus vidurio pagrįsta visiška mo- 
ters moraline, ekonomine, seksualine priklausomybe. Ji vargiai ga- 
li disponuoti net savo santaupomis, jei jų turi. Jei žmona nori dirbti, 
mokytis, kur nors išvažiuoti, kad ir dėl kokių priežasčių, turi gauti 
vyro leidimą. Intymesniuose reikaluose jis tikisi, kad ji bus tokia 
pat paklusni, nuolanki ir ištikima. Ji privalo tenkinti visus jo įgei- 
džius, taikstytis su pomėgiais, toleruoti galimus paklydimus. Apie 
jos malonumus niekas nė nepagalvoja, net ji pati. Vienintelis mo- 
ters džiaugsmas - rūpestingai tvarkyti namus ir gražiai auklėti vai- 
kus, nesvarbu, ar ji dirba, ar ne. Jei vyras susiranda meilužę, žmo- 
na negali skųstis, nes dėl to kalta ji viena: nemokėjo išlaikyti sutuok- 
tinio! Puritoniškoje aplinkoje moteriai nėra kitokio pasirinkimo, 
tik būti mama... arba tapti kekše. 


Padauziška meilė ir buržuazijos begėdystė 
Kol ponia prižiūri namus, ponas, kurstomas geismo, 


kurio jam nė į galvą nešauna dorai patenkinti namuose, kaip mokė- 
damas linksminasi su meilužėmis arba prostitutėmis, demimondo 

damomis, kabaretų arba miuzikholų dainininkėmis. Paryžiaus bur- 
žua kartais išdrįsta nusitrenkti pasilinksminti į landynes, kur skamba 
javos* melodijos, arba sekmadieniais nueiti į Marnos pakrantes „pa- 
kilnoti kojų“ su prasčiokais. Jie ten bendrauja su lengvo elgesio mer- 
ginomis, kurios rūko, provokuoja, garsiai kalba ir juokiasi. Šokdami 
jie glosto joms užpakalius, o paskui nusitempia į krūmus ir už keletą 
su parverčia ant žemės. Tos pašaipios, skandalingos begėdės nešioja 
sijonus ir korsažus, glaudžiai aptempusius gundančias formas, per 
daug ryškiai dažosi, vaikšto rankomis įsispendusios į klubus, pasi- 
siūbuodamos, su cigarete dantyse. Paskui merginas valkiojasi „drau- 
gužiai“, kurie jas saugo, vyrai, kuriuos jos įsimylėjusios ir kurie ver- 
čia jas parsidavinėti... 1902 metais dėmesio centre atsiduria padau- 
žiška Amelijos Elijė (Amėlie Hėliė), pramintos Auksiniu Šalmu, 
meilė. Vyrai daugiau nesikauna dvikovose, gindami damų garbę, 
bet vis dar žudosi, norėdami pelnyti apsukriausių kurtizanių palan- 
kumą: du gaujų vadai susikimba dėl gražuolės ugniniais plaukais. 
Jie bus ištremti į katorgą. Lemtinga moteris ir ištvirkusi mergiotė 
Auksinis Šalmas tampa legenda. Po keleto metų ji liausis verstis savo 
amatu, taps trikotažo pardavėja ir ištekės, taigi pereis į kitados nie- 
kintų klusnių žmonų stovyklą. 

Veikiausiai ji yra viena tų retų gatvės gėlių, kurios be laiko nepa- 
kirto negalia, nes venerinės ligos siautėte siautėja. Padėtis tokia blo- 
ga, kad viešnamiuose smarkiai sumažėja klientų: Paryžiuje „Sfink- 
sas“, „Šabanė“, „Kitera“ vargais negalais išlaiko nuolatinius lankyto- 
jus, kurie dabar labiau mėgsta nuosaikius pasimatymų namų 
džiaugsmus. Tose įstaigose, esančiose greta viešųjų namų, darbuo- 
jasi ne tik prostitutės ir demimondo damos, bet ir gerų šeimų dukterys 


*Liaudies šokis, labai madingas XX amžiaus pradžioje. 

bei ištekėjusios moterys, kurios, negalėdamos būti laisvos, pasirenka 
laisvą gyvenimo būdą. Perkama meilė virsta svetimavimu, kuriam dar 
daugiau smagumo teikia paslaptingosios „dienos gražuolės“, 1928 
metais aprašytos Žozefo Keselio (Joseph Kessel). Su šiomis skrybėlė- 
tomis, pirštinėtomis, išsipusčiusiomis intrigantėmis ir koketėmis lau- 
žyti ištikimybę daug maloniau negu su paprastomis kekšėmis: vyrai 
įsivaizduoja, jog tai geismo kurstytojos, mielai žaidžiančios net neš- 
vankiausius žaidimus, erotikos žinovės, meilės meno ekspertės. Nuosta- 
bios paukštytės. Atsirado ištvirkusios buržuazijos mitas. Staiga susi- 
vokta, kad moterys taip pat gali geisti malonumų. 

Keletas medikų, bet dar labai nedaug, imasi tyrinėti moterų sek- 
sualumą ir pareiškia esą už moterų kūnišką išsiskleidimą santuoko- 
je: kitaip tariant, jie išgiria orgazmą kaip psichologinės ir vedybinės 
pusiausvyros faktorių. Pamažu pradeda plisti idėja, kad moteriai lei- 
džiama patirti geismą ir kad nuovokus vyras jį patenkins... jei norės 
išsaugoti darnią santuoką. 


Bananų dirzas ir vedybos iš meilės 


Pavargusios vilkti pirma tėvo, paskui vyro jungą, mote- 
rys vis dažniau ir atidžiau pradeda klausytis laisvamanių ir pirmųjų 
feminisčių kalbų: kai kurios jų, sekdamos tarybinių bolševikų pa- 
vyzdžiu, reikalauja laisvos sąjungos. Keletas emancipuotų moterų 
nuo žodžių pereina prie darbų ir dažniausiai užsitraukia nešlovę. 
Geriausiose šeimose nepatenkintos žmonos randa paguodą meilu- 
žių glėbyje. Jeigu viskas daroma diskretiškai, niekas jų dėl to per 
daug ir nesmerkia: verčiau jau pro pirštus pažiūrėti į slaptą romaną, 
negu kentėti gėdingą skandalą. Net aukščiausiuose sluoksniuose pa- 

pučia maištingi vėjai, ir Leonas Bliumas (Léon Blum) 1907 metais 
sukelia didžiausią sumaištį pareiškęs, kad jis pritaria sužadėtinių prieš- 
vedybiniams seksualiniams ryšiams... 

1914-1918 metų karas norom nenorom pagreitins papročių evo- 
liuciją. Moterys, kaip kadaise kryžiaus karų dalyvių žmonos, išvykus 
tėvams, broliams ir vyrams, pakeičia juos darbe. Jos turi imtis inicia- 
tyvos, vienos atlikti kasdienius darbus ir nusitraukti antkaklį, kuris 
joms buvo uždėtas nuo amžių. Kad galėtų laisviau judėti, jos nusi- 
meta korsetus, taip gerai simbolizuojančius jų paklusnumą. 

Kai 1918 metais joms įsakoma grįžti į savo vietą, jau būna per 
vėlu. Puritonai priversti pripažinti pralaimėjimą. 1920 metais „mer- 
ga“ vilioja vyrus, flirtuoja, pro kandiklį traukia mėlynus cigaretės 
dūmus, važinėja dviračiu. Skambant čarlstono ir fokstroto muzikai, 
bėga pašėlę metai, vaikinai ir merginos dabar bendrauja familiariai 
kaip niekad, svaiginasi ir bučiuojasi puotose, kurių Žymiausios yra 
labai jau valiūkiški ekshibicionizmo spektakliai. Egzotiškoji Žozefi- 
na Baker (Joséphine Baker) - naktinių fantasmagorijų egerija: ji šo- 
ka nuoga, apsijuosusi strėnas erotišku bananų diržu, viena įkūnyda- 
ma gyvenimo džiaugsmą ir visokių formų meilę. 

Madingos vienadienės aistros. Siurrealistai propaguoja beprotišką 
meilę, kurią vėliau sukonkretins Aragonas ir Elza. Didžiojo karo siau- 
bas tebėra gyvas žmonių atmintyje, ir meilė nuo šiol tampa svarbiau 
už viską. Valia mylėti daug ir greitai, nesirūpinant santykių teisėtu- 
mu. Prasideda tikra vedybų krizė, prieš kurią kovoja dvasininkija, 
dorovės organizacijos, kai kurie menininkai ir filosofai. Norėdami 
atvesti savo aveles į tiesų kelią, moralės sergėtojai choru liaupsina 
santuokinę meilę... Tikra naujovė! Daugiau niekas nebekalba apie 
„pareigos“ padiktuotą sąjungą, vaikų dėkingumą ar išskaičiavimą. 
Pirmą kartą jausmai iškeliami aukščiau už visa kita. XX amžiuje vėl 

pradedama tuoktis iš meilės. Šios tendencijos pradininkėmis tampa 
Paryžiaus darbininkės, prisiskaičiusios sentimentalių romanų, dievi- 
nančios Rudolfą Valentiną (Rudolph Valentino), įsimylėjusios Žaną 
Sabloną (Jean Sablon)... 


Pyincas ir avantiuvistė 


1930 metų lapkričio mėnesį amerikietė Volisė Vorfild 
(Walės Warfield) pristatoma Velso princui, kuris labai 
greitai pasiduoda iš geros buržuazijos šeimos kilusios 
avantiūristės kerams. Bet gražuolė aristokraté jau 
ištekėjusi, tr rysys su karališkosios šeimos nariu sukelia 
didžiulį skandalą. 1936 metais, mirus Jurgiui V princas 
tampa Eduardu VIII. Artimieji verčia jį palikti dukart 
išsiskyrusią meilužę. Tačiau jų meilė, stipresnė už visas 
taisykles, nepakenčia jokių kompromisų. Po keleto mėnesių 
Eduardas VIII atsižada sosto, viešai pareiškęs, kad 
neįsivaizduoja, kaip galėtų karaliauti be mylimos moters. 
Turenėje, Kandė mieste, Volisei suteikiamas Vindzoro 
kunigaikštienės titulas, ir ten 1937 metų birzelio 3 dieną 
ji su Eduardu atšvenčia vestuvės. Pora išvyksta į ilgą 
povestuvinę kelionę po Europą, paskui nutaria apsigyventi 
Paryžiuje, prabangiame bute, esančiame pačiame Bulo- 

nės misko viduryje. Nekreibdami dėmesio į tuos, kurie 
pavydi jiems laimės, toli nuo karaliskos nešlovės jiedu 
ramiai sau gyvens ligi pat Eduardo mirties 1972 metais. 
Jis bus palaidotas Vindzoro parko koplyčioje. Po mirties 
1986 metais Volisė atguls šalia jo. Ir susijungs su savo 
princu amžinai. 


Malonumai ant kanapos 


Chaotiška ir nerami, gausi paradoksų amžiaus pradžia, 
kai veidmainystė varžosi su cinizmu, yra palanki dirva plėtotis nau- 
jam mokslui, kuris narsto sudėtingus slopinimo ir frustracijos me- 
chanizmus, tiria seksualinę energiją, o malonumo principą laiko pa- 
grindiniu gyvenimo impulsu. Zigmundo Froido (Sigmund Freud) 
teorijos visiškai pakeičia meilės sampratą. 

Jaunas gydytojas iš Vienos tyrinėja sapnų reikšmę ir jų interpreta- 
cijos meną, vaikų seksualumą, Edipo kompleksą, instinktų jėgą ir jų 
svarbą asmenybės vystymuisi. Jis teigia, kad mūsų seksualiniai im- 
pulsai nulemia mirties instinktą, vadinamą Tanatu, kuris atsveria gy- 
vybės instinktą, Erosą. Pats Froidas taip pat yra savo epochos vaikas, 
jo darbus įkvepia nauji atradimai psichiatrijos, fiziologijos ir ekspe- 
rimentinės psichologijos srityse. Psichoanalizės tėvas persigėręs XIX 
amžiaus vokiečių filosofija, visų pirma Nyčės (Nietzsche) ir Šopen- 
hauerio (Schopenhauer), kurie jam padėjo susikurti savą nesąmo- 
ningų veiksmų sampratą, labai paveiktą romantizmo. Jo darbai taip 
pat grindžiami individo teisių atsiradimu mūsų visuomenėje ir geis- 
mų reikalavimais plačiąja to žodžio prasme. Pavyzdžiui, Froidas ma- 
no, kad seksualumas apima ne vien lytinį aktyvumą ir kad jis „tik 

antraeilis dalykas dauginimosi procese“. Savaime suprantama, jo teo- 
rijos sukelia skandalą, paskui susilaukia pasekėjų. Froido įtaka jau- 
čiama daugelyje kūrinių. Jis pradeda nuo savęs: pats tampa pirmuo- 
ju savo tyrinėjimų objektu. Froidas kilęs iš tokios šeimos, kuri XX 
amžiaus pabaigoje vadinama sukurta iš naujo: jo tėvas Jakobas turė- 
jo du sūnus iš pirmosios santuokos. Paskui vedė dvidešimčia metų 
jaunesnę Amaliją, kuri netrukus pagimdė mažąjį Zigmundą. Jis pa- 
kliuvo į painokas šeimyninių santykių vingrybes: vienas jo įbrolis 
susilaukė sūnaus, tik metais vyresnio už jį. O sesuo Ana bus nesan- 
tuokinė motinos ir kito įbrolio duktė! 

Froidas padeda sukurti kitokią, desakralizuotą ir daugialypę, mei- 
lės viziją: daugiau neneigiamas seksualinis komponentas, pabrėžia- 
mas naujas meilės determinizmas, kurio ištakos siekia vaikystę. Pa- 
sak jo, meilė net galėtų būti grįžimas į vaikystės laikus, o vyro prisi- 
rišimas prie Žmonos susijęs su prisirišimu prie motinos. Iyrinėdamas 
vaikų seksualumą, jis taip pat paaiškina iškrypimus ir homoseksua- 
lumą, kurį teisina įrodinėdamas, kad moralė neturi nieko bendra su 
seksualine orientacija. 

Kai kas kaltina Froidą, jog jis nužudė meilę, prilyginęs ją priežas- 
čių, impulsų, instinktų, fantastinių vaizdinių junginiui. Tarsi kita- 
me žmoguje iš tiesų mylėtume tik meilės būseną, į kurią jo dėka 
nugrimztame. 

Šios siauros perspektyvos galime išvengti teigdami, kad Froido 
aiškinimas būtinas, bet nepakankamas visai meilės galybei išreikšti. 

Kad ir kaip būtų, tais beprotiškais metais grėsmę pradeda kelti ne 
psichoanalizė. Pavojus slypi kitur: tame užsispyrime nežinoti, ne- 
matyti, kas rezgama, nepripažinti jokių skirtumų, jokių keistenybių. 

„Darbas, šeima, tėvynė“ 


Kaip atsakas į beprotiškų metų bruzdėjimus ir siautulį, 
drauge su fašistiniais Europos judėjimais, sukrečiančia katastrofa ir 
okupacija, ima vystytis totalitarinė meilės koncepcija, skelbianti „nau- 
jos tvarkos“ įvedimą. Naujas čia tik pavadinimas, nes vedybinių san- 
tykių vizija — kuo archajiškiausia, joje nėra vietos malonumui, geidu- 
liams, emocijoms, visas dėmesys sutelkiamas į dauginimąsi ir šeimos 
branduolio patriotinį ugdymą. Katalikų Bažnyčia, nuo pat pradžių 
sumaniai variusi tokią propagandą, ragina savo aveles eiti šiuo keliu ir 
smerkia „pagonišką“ meilę, kuri aistrą ir jausmus iškelia aukščiau už 
pareigą. Pijus XI sako kalbas, kuriose girdėti Peteno politikos aidas. 
Popiežius skelbia, kad jokia meilė negali prilygti tai, kuria geras krikš- 
čionis privalo mylėti Dievą, o Viši (Vichy) vyriausybė moko, kad jo- 
kia meilė negali prilygti tautos meilei ir nori, kad prancūzai mylėtųsi 
pagal jos diktatą. Moterims palikta tik gimdymo funkcija, šeima yra 
fašistinės ideologijos Žaizdras. Vyras skatinamas „dresuoti“ žmoną ir 
vaikus, jei reikia jėga, užtikrinančia naują totalitarinę „moralę“. Sek- 
sualumas laikomas iškrypimo forma, bet kokios emocijos apibrėžia- 
mos kaip įstatymo pažeidimas. Sutuoktinių nuogybė vėl tampa tabu 
kaip tamsiausiais laikais: po 1940 metų baltinių parduotuvėse imami 
pardavinėti naktiniai marškiniai su skylėmis lytiniam aktui atlikti... 


Santuokos pragaras 
Išsivadavimo euforija padeda kuriam laikui užmiršti šį 


juodą periodą, bet laikai vis tiek nepalankūs laisviems papročiams. 
Po Antrojo pasaulinio karo reikia pasiraitoti rankoves, nuryti skaus- 


mą dėl brangių žmonių žūties, surinkti skeveldromis pažirusį gyve- 
nimą ir dalyvauti krašto atkūrime. Tebegalioja kai kurie Viši išleisti 
įstatymai: homoseksualizmas laikomas nusižengimu, už abortą bau- 
džiama kaip už nusikaltimą. Kita vertus, Motinos diena taip pat yra 
šios niekšiškos vyriausybės palikimas... 

Norima pradėti didįjį valymą ir tuo pasinaudojus uždrausti bet 
kokį mėginimą ištvirkauti. Uždarinėjami viešieji namai, prigriebia- 
mas Borisas Vianas (Boris Vian) ir Henris Mileris (Henry Miller). Į 
moterį tebežiūrima kaip į pagundų šaltinį, - labiausiai velnių priė- 
dusios buvo nuskustos viešose vietose, - sutuoktinių pora ir toliau 
lieka dorybės etalonas. Reikia gerbti šiuos teisėtus ryšius, kad Pran- 
cūzijoje vėl padaugėtų gyventojų. 

Vis dėlto kai kurie protai tam priešinasi, teigdami, jog vedybinė 
disciplina beviltiškai pasenusi. Dykinėjantys dabitos spjauna į priimtas 
taisykles. Prirūkytuose Sen Žermen dė Prė rūsiuose paryžiečiai žavi- 
si geidulingu bibopo džiazu. Greitai pasirodys ir egzistencialistai. 
Jiems tradicinė meilė dažnai panaši į mėginimą pasisavinti vienam 
kitą, beveik norą pavergti. Šiaip ar taip, „pragaras — tai kiti!“ Tačiau 
Žanas Polis Sartras (Jean-Paul Sartre) ir Simona de Bovuar (Simone 
de Beauvoir) to pragaro išvengia ir parodo, kad pagarba partneriui, 
jo laisvei ir asmenybei padeda jausmams pasireikšti be prievartos. 
Intelektualiniuose sluoksniuose poros samprata aiškiai atskiriama nuo 
vedybų sampratos, o seksualumo tiesiog reikalaujama. Fransuaza Sa- 
gan (Francoise Sagan) taip pat saviškai prisideda prie šios tendenci- 
jos, jos romanas Sveikas, liúdesy papiktina dorus žmones. Jungtinėse 
Amerikos Valstijose Džekas Keruakas (Jack Kerouac) 1948 metais 
sugalvoja pavadinimą beat generation * : jaunimas trokšta gyventi nau- 


*Sutriuškintoji karta (angl.). 

joviškai, visiškai kitaip nei jų tėvai, klajokliškai, smagiai ir amoraliai, 
jie geidžia savo kailiu išmėginti viską o viską, nesvarbu, ar tai būtų 
narkotikai, ar seksas, ar muzika. Meną ir seksualumą „bytnikai“ lai- 
ko dviem privilegijuotais išraiškos būdais, griaunančiais senuosius 
tabu. Prancūzijoje šis konfliktas bręsta ilgiau, bet temperatūra pa- 
mažu kyla. 

Žiuljeta Greko (Juliette Grėco) ir Mailsas Deivis (Miles Davis) 
neilgai įstengia slėpti visas normas ir ribas peržengusią meilę... Kita 
pora, kiti papročiai: Rožė Vadimas (Roger Vadim) veda Bridžitą 
Bardo (Brigitte Bardot), gundančią, kerinčią, žadinančią geismus, 
darančią gėdą. Kino žvaigždė virsta Pigmalijonu ir pasiūlo jai mitinį 
vaidmenį filme Ir Dievas sukūrė moterį. Prancūzija iš jo atvirai tyčio- 
jasi, bet pasipiktinę vyrai žavisi nepriekaištinga naujos prancūzų ki- 
no dievaitės plastika. Žmogus visada geidžia to, ko neturi. Viduti- 
nybė, bet daili laukinukė Bridžita Bardo garsėja kaip vyrų širdžių 
ėdikė, kuriai moterys pavydi, tačiau stengiasi mėgdžioti jos eiseną ir 
išvaizdą. Simbolinei figūrai, lemtingai moteriai „vampei“ (kuri Ame- 
rikoje virto „pin-up“*), prasideda antroji jaunystė! Prancūzų širdys 
penktąjį ir šeštąjį dešimtmetį nesiliauja svyravusios tarp protingos 
meilės ir paplitusios erotikos... 


Ilgi plaukai ir laisvės vėjas 
Papročiai pamažu, bet neišvengiamai pradeda laisvėti. 
1963 metais jau leidžiama steigti mišrius koledžus. 1965 metų lie- 


pos 13 dieną panaikinama vyrų globa: vyrai daugiau negali drausti 


*Dailutė mergina (angl). 

moterims dirbti arba tvarkyti asmeninį turtą. Po ketverių metų iš- 
randamos kontraceptinės piliulės. Vėliau, 1975 metais, Veilio (Veil) 
įstatymas panaikins bausmę už savavališką nėštumo nutraukimą... 
Grandinės sutraukytos. Iš anapus Atlanto atskrieja raginimas kelti 
seksualinę revoliuciją. „Mylėkitės, o ne kariaukite!“ — šaukia tenykš- 
čiai hipiai. AX you need is love!* — teigia Bitlai. 1968 metų gegužį 
viskas apsiverčia aukštyn kojomis: mini sijonai, ilgi plaukai, skrai- 
dantys šaligatvių akmenys... Tai sprogimas. Vyrų ir moterų santy- 
kiai visiškai sujaukti. Pagaliau galima mylėtis nebijant pastoti, ište- 
kėjusios moterys gali siekti finansinės nepriklausomybės, vaikinai ir 
merginos vaikšto susikibę už rankų ir flirtuoja šokių salėse, kurios 
klesti jau keletą metų. Gal jie tikrai nežino, ko nori, tačiau puikiai 
supranta, ko nebenori, ypač meilėje. Gana tėviškos meilės, meilės- 
neapykantos, meilės-nevilties, meilės be meilės... Verta daryti įvai- 
rius bandymus, tik svarbu, kad jie nesibaigtų veidmainiškais jaus- 
mais. Homoseksualai pradeda gyventi atvirai, reikalauja, kad jie ne- 
būtų laikomi ligoniais ar iškrypėliais. Net galima mylėtis neįsimylėjus, 
nėra jokių tabu, jei nuoširdžiai trokšti artumos, švelnumo, jei geidi 
atsiduoti. Mat reikia iš naujo „atrasti meilę“, vėl užtraukti madingą 
leitmotyvą, įrodyti, jog turi vaizduotę ir esi kilnus. Hipiai nori my- 
lėti visą pasaulį, apglėbti kosmosą, susilieti su visata. Kol kolektyviš- 
kiausieji tenkinasi iš naujo atrastu alegoriškuoju markizu de Sadu 
arba fantazuoja O istorijos temomis, meilės klajokliai su vienu franku 
kišenėje autostopu keliauja į Katmandu patirti egzotiškų Kama Su- 
tros džiaugsmų. Laisvosios meilės pionieriai mėgina nubrėžti savo 
teritorijų ribas. Jie reikalauja lyčių lygybės, kovoja už taiką, rengia 
demonstracijas prieš karą Vietname, pasisako už sąmonėjimą pasau- 


*Jums reikia tik meilės! (Angl.) 

liniu mastu. Jų seksualinės naujovės kupinos dvasingumo, didžiausi 
mistikai ieško nušvitimo seksualiniame tantrizme arba jogoje, klai- 
džiodami kartais persiima bevaisiu paklusnumu oportunistams gu- 
ru arba įstoja į sektas. 

Moteriškoji giminė, pagaliau vėl atgavusi savo kūną, nuspren- 
džia pati vadovauti paradui ir įvesti naujas meilės žaidimų taisyk- 
les. Daugumos erotinių kūrinių autorės - moterys, jų žodynas daug 
nešvankesnis, o vaizdai daug ryškesni negu bet kokio vyro. Mergi- 
nos „kabina“ vaikinus panašiai, kaip tai daro jie, mokosi valdyti 
geismus, nuplėšia paslapties skraistę nuo priešingos lyties su ja su- 
sipažindama, nebijo atsiduoti malonumams, kurie jau nebelaiko- 
mi nusikalstamais. Kai kurios feministės elgiasi dar radikaliau ir 
išgalvoja vyrą-daiktą: jos nesutinka nusižeminti tiek, kad imtų vi- 
lioti vyrus, atmeta bet kokias dirbtines gundymo priemones (kos- 
metiką, liemenėles, aukštus kulniukus), tačiau reikalauja teisės į 
maksimalų pasitenkinimą. Seksologai palengvino jų užduotį, ap- 
kaltinę vyrus tingėjimu ir nemokšiškumu, prisakę dirginti partne- 
rėms garsųjį G tašką, kad jos be jokio vargo atsidurtų devintame 
danguje... Nekalbant jau apie preliudijas, tobulinamas kiek širdis 
geidžia... Seksualinis nesutarimas tampa skyrybų priežastimi, ir 
1975 metais jos liberalizuojamos. 


Nuviliantis rytojus 


Po šešiasdešimt aštuntųjų metų abiejų lyčių asmenys 
pagaliau nusiramina ir grįžta prie kai kurių „buržuazinių“ verty- 
bių, norėdami atgauti pusiausvyrą ir vėl susikurti patogų gyveni- 
mą, susipainioję prieštaravimuose ir abejonėse arba praradę iliuzi- 


jas. Jie pastebėjo, kad vyrai ir moterys nebūtinai „funkcionuoja“ 
tomis pačiomis bangomis, kad jų meilės ir santuokos siekiai iš pa- 
grindų skiriasi. Daugelis rytojaus neturinčių bandymų, kurie iš pra- 
džių būna smagūs, palieka kartėlį. Žmonės daugiau nebenori vel- 
tis į absurdiškus ryšius, „dulkintis“ be priežasties ir be aistros. Ar- 
šiausios feministės suminkštėjo, vėl ėmė kurstyti namų židinį arba 
stojo į kitus mūšius. Atrodo, būtų laikas nurimti, bet sunkumas 
nepraeina. Seksualinės revoliucijos balansas ne visai teigiamas: bu- 
vo iškovota daug teisių, tačiau bedugnė tarp lyčių ir toliau gilėja. 
Konfliktai sukėlė skyrybų bangą, kuri nuolat didėja. 1980 metais 
susituokė tiek pat porų kaip ir 1960-aisiais, bet dvidešimt penki 
procentai santuokų baigėsi skyrybomis. 1986 metais peržengiama 
keturiasdešimties procentų riba, o XX amžiaus pabaigoje išsituo- 
kia kas antra pora. 

Moterys daugiau nepakenčia vyrų viršenybės, o jie šią krizę laiko 
pasikėsinimu į jų vyriškumą. Iš jų reikalaujama būti puikiais sutuok- 
tiniais, tėvais, meilužiais. Padėtis pasikeitė... Sunku staiga pasukti 
kita kryptimi! Beviltiškiausieji visada gali išgerti viagros ir „atlaiky- 
ti“ ligi galo, paslėpti libido, fiziologijos ar amžiaus trūkumus. Bet 
prie to jiems nelinksta širdis — štai kur visa problema. Daugelis vyrų 
jaučiasi apgauti, nuskriausti, apiplėšti, be kita ko, netekę ir vaikų: 
skyrybų atveju teisė prižiūrėti vaikus pernelyg dažnai suteikiama mo- 
tinoms. Laimė, scenarijus ne visada jau toks katastrofiškas. Kai ran- 
damas modus vivendi* , iš naujo sukurtos šeimos po truputį pratinasi 
vienos prie kitų, ir jų nariai pamažu supranta, kad sudėtingi gimi- 
nystės ryšiai — ne yda, tik reikia mokėti prisitaikyti, prisiderinti, tu- 
rėti daug kantrybės. 


*Sugyvenimo būdas (lot.). 

Daugelis kartų kovoja, kad išmoktų laisvės. Tačiau tikrasis mūšis 
dar tik prasideda. 

Viengungių gretos taip sparčiai didėja, jog atsirado puiki rinka: 
kelionės po vieną, šaldyti patiekalai vienam asmeniui, viską galima 
pasidalyti, viską galima suvokti kaip individualų egzempliorių. Mei- 
lė, laikoma sportinėmis varžybomis, paaiškina šį priverstinį indivi- 
dualizmą. Nei vyrai, nei moterys nenori nuolaidžiauti, aukoti savo 
laisvės ar dar kartą Žiauriai nusivilti. Jie pasineria į darbą, kad galva 
būtų užimta kitokiomis mintimis. Netekėjusios trisdešimtmetės su- 
vyriškėjo nuo valdžios ir ambicijų; jos labiau nei kada nors gąsdina 
vyrus ir vis tiek ieško idealaus partnerio, bet ir pačios gerai nežino, 
į ką jis panašus... 

Vienatvė — šio amžiaus rykštė. Bet yra ir kita, kur kas baisesnė, 
identifikuota 1983 metais: AIDS vėl pakeitė seksualumo taisykles. 
Atsargumas reikalauja nešiotis prezervatyvų, atidžiau rinktis partne- 
rius, svetimauti tapo pavojinga. Virusas limpa prie visų, ne tik prie 
narkomanų ir homoseksualų, kaip daug kas buvo linkę manyti epi- 
demijos pradžioje. „Saugus seksas“ keičia žmonių elgesį, paaiškina, 
kodėl turi pasisekimą miniteliai ir rausvieji telefonai, kodėl vėl pasi- 
darė madingi kai kurie iškrypimai, tokie kaip sadomazochizmas, ku- 
riuos galima praktikuoti neliečiant partnerio genitalijų. Realybės pa- 
kaitalu tampa fantazijos. Norint jas pakurstyti, griebiamasi erotinių 
ir pornografinių priemonių, nusmunkama tiek, kad moterį atstoja 
pripučiama lėlė, o vyrą — vibratorius. Kiti, ne taip apsėsti minčių 
apie seksą arba didesni idealistai, renkasi cocooning* , susilaikymą ar- 
ba tiesiog ištikimybę. 


* Laisvalaikio leidimas namuose prie televizoriaus arba videoaparatūros 


(angl.). 

Meilė... amžina? 


Tūkstantmečio pabaigoje vėl pradedamos gerbti tradi- 
cinės vertybės. Pažinčių tarnybos dar niekada taip neklestėjo. Skel- 
bimai knibždėte knibžda pasiūlymų, vyrai ir moterys trokšta rasti 
gimininga sielą, pastovią meilę, tvirtą ryšį. Gana išdykauti! Gėda vie- 
nadieniams drugiams... Romantizmas aiškiai propaguoja come-back*, 
sumaniai eksploatuojamą kino pramonės: visi dūsauja žiūrėdami Tī- 
taniką, gražuolės Tigro ir Drakono kariautojos, ieškančios absoliu- 
čios ir amžinos meilės, teikia vilties toms, kurios laisvės idealą nori 
suderinti su švelnia aistra. Laimės paieškos tampa svarbiausiu daly- 
ku, o pati laimė neįsivaizduojama be draugo, kuris, jei įmanoma, 
ilgai būtų šalia. Socialinė krizė praėjo, ir dėl to padidėjo privačios 
sferos reikšmė. Ekonomikos ir jausmų požiūriu ateitis žada būti 
daug šviesesnė. Paskutinės darboholikės, užuot atėjusios vienos į 
dalykinius pietus ar vakarienę, verčiau jau laikosi išorinio padoru- 
mo ir keletui valandų pasisamdo esco7t-boy** , išsirinktą internete. 
Šios informacijos autostrados nauda tuo neapsiriboja. Keliaujant 
po planetą, atsiranda daugiau perspektyvų ką nors susitikti, nors 
tie susitikimai ir bus virtualūs. Pasaulinis tinklas padeda abiejų ly- 
čių ir visokio plauko internautams užmegzti draugiškus pokalbius 
ir net atgaivinti senųjų literatūrinių arba šelmiškų salonų tradici- 
jas, tik dabar tie salonai vadinami „forumais“ arba „pokalbių sve- 
tainėmis“. Teisybė, kartais bendraujama per daug ir plepama bet 
kas, tačiau esmė glūdi pastangose eiti prie kito žmogaus ir geriau jį 
suprasti. Grįžta noras mylėti. 


*Pasveikimas, sugrįžimas (angl.). 
**Palydovas (angl). 

Nebent būtų per daug iškentėta. Moterys rašo knygas arba kuria 
neregėtai žiaurius filmus, kad atsikratytų sielą nuodijančio skausmo ir 
užmirštų tai, ką vyrų padermė privertė jas iškentėti. Jų kritikos strėlės 
iš dalies nukreiptos ir į pornografiją. Seksualumas, nepridengtas jokiu 
geidulingumu, neturi prasmės ir todėl siejasi tik su beprotyste ir mir- 
timi. Bet jei apie tai prabyli, nuo to tarsi nutolsti. 

Po dviejų tūkstančių metų žiebiasi atpirkimo viltis. 

Romanai, apie meilę kalbantys su humoru, turi stulbinamą pasise- 
kimą: TV serija Draugai, Bridžitos Džouns dienoraštis arba Tifani Trot 
nuotykiai pasakoja apie trisdešimtmečius, kurie, perėję visas vien- 
gungystės fazes, po daugybės peripetijų pasiduoda Meilei didžiąja 
raide. „Prigimties nepakeisi...“ Sena patarlė tinka abiem lytims! 

Vyras ir moteris žengia susitaikymo keliu, kuriame ir vienas, ir 
kitas būtinai turi atsikovoti savo tapatybę. 


Po dviejų tūkstančių metų galbūt pradedame suprasti, kas mes iš 
tiesų esame. 

Po dviejų tūkstančių meilės metų galbūt galime tikrai mylėti vie- 
nas kitą. 

